EDITORIAL 


30 DE ANI DE LA REVOLUŢIA ROMÂNĂ DIN 
DECEMBRIE 1989 


Mesajul Preafericitului Părinte Daniel, Patriarhul Bisericii Ortodoxe Române, la şedinţa solemnă a 
Sfântului Sinod dedicată împlinirii a 30 de ani de la căderea regimului communist (16 decembrie 2019) 


Jertfa lor - temelia libertăţii noastre 
Cinstirea eroilor Revoluţiei române din decembrie 1989 


Împlinirea a 30 de ani de la căderea comunismului constituie un prilej de a mulţumi lui Dumnezeu pentru 
darul libertăţii poporului român, a cinsti memoria celor care au suferit în timpul regimului comunist, sabii 
şi memoria eroilor care s-au jertfit pentru libertatea şi Uj 
demnitatea poporului român în decembrie 1989. S 

Comemorarea sau pomenirea lor în stare de rugăciune gi 
şi comuniune spirituală este o datorie morală a noastră, 
a românilor de pretutindeni. Este un act de recunoștință 
şi preţuire a jertfelniciei lor, precum şi expresia cea mai 
reală şi profundă a cultivării legăturii noastre de iubire 
fraternă cu ei, iubire mai tare decât moartea trupului 
şi opacitatea mormântului. lar dacă nu-i pomenim pe 
eroi, îi îngropăm în uitarea noastră. Însă, pomenirea lor 
în nădejdea Învierii şi a vieţii veşnice este recunoaşterea 
demnităţii lor şi speranţa împlinirii dreptăţii pentru ei. 

Cei care s-au jertfit pentru libertatea şi demnitatea 
poporului român în decembrie 1989 au fost în majoritate 
tineri. ; - : 
Acești tineri au arătat nu numai curaj, ci şi foarte multă ERE) moștenită de la părinţii şi Bunei lor. Mulţi 
dintre ei au îngenuncheat şi au rostit rugăciunea Tatăl nostru, deși în şcoli nu s-a mai permis predarea religiei după 
instalarea regimului comunist ateu în România. 

În decembrie 1989, tinerii au simţit prezenţa lui Dumnezeu şi s-au jertfit pentru eliberarea poporului 
din absurditatea doctrinei politice atee, impusă ca ideologie oficială a comunismului ateu şi opresiv. De aceea, în 
mod spontan, tinerii au strigat în multe locuri din ţară: „Dumnezeu este cu noi!” sau „Vom muri şi vom fi liberi!” 

Aceşti tineri eroi, care s-au jertfit pentru credinţa, libertatea şi demnitatea poporului român, sunt pomeniţi 
în rugăciunile Bisericii noastre, în fiecare zi, la Sfânta Liturghie. Ei ne cheamă azi să nu despărțim darul libertăţii de 
darul credinţei, al sfințeniei vieţii şi al demnităţii naţionale. 

Comemorarea eroilor români din decembrie 1989 ne îndeamnă să preţuim mai mult pe toţi cei care luptă 
şi lucrează pentru libertatea şi demnitatea poporului român, în orice vreme, dar mai ales când acesta se află în 
pericol de-a pierde identitatea şi unitatea sa. 

Să ne rugăm Mântuitorului lisus Hristos, pentru ca jertfa celor care au sacrificat viaţa lor pentru libertatea şi 
demnitatea poporului român, în decembrie 1989, să fie roditoare de credinţă mai puternică, de fapte bune mai 
multe şi de comuniune frățească mai intensă. 

Să ne ajute Dumnezeu să unim permanent libertatea cu responsabilitatea, democraţia cu unitatea românească, 
demnitatea naţională cu solidaritatea internaţională! 

Veșnică pomenire eroilor români din decembrie 1989! 


+ DANIEL 
Patriarhul Bisericii Ortodoxe Române 

PASTORALA LA NAŞTEREA DOMNULUI 2019 


t IOAN 
Din mila lui Dumnezeu, 
Arhiepiscop al Timișoarei și 
Mitropolit al Banatului 


lubitului nostru cler, cinului monahal şi drept-credincioşilor creştini, har, milă şi pace de la Dumnezeu Tatăl, iar de 
la noi, părintească binecuvântare. 


„Să mergem dar până la Betleem, 
să vedem cuvântul acesta ce s-a făcut 
și pe care Domnul ni l-a făcut cunoscut.” 

(Luca 2, 15) 


lubiţi fraţi și surori în Domnul, 

Nașterea Domnului nostru lisus Hristos este Praznicul bucuriei creștinești. Tatăl Ceresc le-a trimis păstorilor din 
împrejurimile Betleemului pe Îngerul Său, care le-a spus: „lată, vă binevestesc vouă bucurie mare, care va fi pentru tot 
poporul, Că vi S-a născut azi Mântuitor, Care este Hristos Domnul, în cetatea lui David” (Luca 2, 10-11). 

Prin Întruparea Sa, Hristos a venit să ne ridice de pe pământ la Cer, din întuneric la lumină, din moarte la viață. 
Hristos a venit spre înnoirea vieţii omului căzut în păcat, după cum spune și Sfântul Apostol Pavel: „așa să umblăm 
și noi întru înnoirea vieţii” (Romani 6, 4). La acest Praznic se întâlnesc: Cerul cu pământul, bucuria Tatălui Ceresc cu 
bucuria omului care aştepta un Mântuitor. Bucurie Îi facem și noi azi Tatălui Ceresc, dacă umblăm întru înnoirea vieții, 
adică împlinind Evanghelia pe care Fiul Său ne-a adus-o nouă aici, pe pământ. Este oare bucuros azi Dumnezeu Tatăl 
sau trist?! La această întrebare am putea să răspundem fiecare dintre noi, dacă în viaţa noastră am făcut faptele 
bucuriei sau ale tristeții. 

Doamne, rugămu-Te, nu fi trist! lartă-ne, căci suntem fii Tăi, fiii nemărginitei Tale iubiri. Chiar dacă am ajuns și azi la 
Betleem cu mâinile goale, fără niciun dar, totuși ne-a rămas inima, pe care vrem să Ţi-o dăruim să Te sălășluiești în ea. 

Doamne, odinioară, la plinirea vremii (cf. Galateni 4. 4), Te-ai născut în peștera din Betleem. Te rugăm să Te naști 
și azi în inima noastră, deși este tot atât de săracă, așa cum era atunci peștera din Betleem. Ai venit la cei săraci să-i 
îmbogățești în har. Păstorii, întru umilința lor, Te-au întâmpinat și au vestit lumii că S-a născut Mesia. Ei au fost primii 
evangheliști pe care Ţi i-ai ales. 

Pune, Doamne, pe buzele și în inimile noastre cuvintele Evangheliei Tale, să Te vestim lumii că ai venit să ne ridici din 
robia păcatului și că vei veni să ne ridici și din mormânt la Cer! 

Părinte Ceresc, învrednicește-ne și pe noi să luăm chip de păstori, hrănind turma cea cuvântătoare cu Evanghelia 
Fiului Tău! 

Hristos vine și azi să Se nască în inimile noastre, căci a dorit să facă din noi casnici ai Săi (cf. Efeseni 2, 19) și să trăim 
în Casa Lui, în Sfânta Biserică întemeiată de El pe Cruce (cf. Faptele Apostolilor 20, 28). Casa lui Dumnezeu este sfântă 
și în ea trebuie să trăim în sfințenie și în bună rânduială. Ce mare cinste pentru om: chiar de aici, de pe pământ, i s-a 
dat harul de a trăi cu Dumnezeu în aceeași Casă, în Biserica Sa, care este pridvorul Cetăţii celei de Sus, a lerusalimului 
Ceresc! 

Precum vântul nu are tihnă, tot așa nu va avea tihnă pe pământ nici omul până când nu Îl va găsi pe Hristos. 

Iubite frate creștine, trăieşti tu azi în Casa lui Dumnezeu? Ferice va fi de omul care trăiește în Casă cu Dumnezeu! 
Biserica este Casa pâinii, pentru că prescura este elementul principal în actul Sfintei Liturghii. Țăranul român umplea 
„carul de stele” cu prescură și o trimitea Sfinţilor în lumea de dincolo. 


Drept-măritori creștini, 
La Praznicul de azi Î| vedem pe Dumnezeu Tatăl ţinând în ale Sale braţe pe Fiul Său, pe Care ni L-a trimis ca dar, să 

ne ridice din lumea păcatului în care eram căzuţi și să ne restaureze. Vedem pe faţa Tatălui Ceresc bucuria dăruirii, 
arătându-ne cât de mult ne preţuiește și ne iubește. Lui Avraam i-a cerut să-l aducă jertfă pe Isaac, încercându-i 
credința, dar l-a oprit. Însă pe Fiul Său L-a trimis să Se jertfească pentru noi și nu L-a oprit, a lăsat să fie pironit pe Cruce. 
Durerea Crucii s-a prefăcut în bucuria iubirii. Și întru această bucurie ne-a cuprins Tatăl Ceresc și pe noi. 

La Naştere Și-a întins brațele Tatăl, iar la Răstignire Și-a întins brațele Fiul. Braţele întinse ale Tatălui și ale Fiului sunt 
semnul iubirii desăvârșite a lui Dumnezeu față de om. lubirea este merindea vieții. Tatăl Ceresc rămâne Părinte și față 
de fiii neascultători, căci iubirea Lui față de om nu s-a împuţinat. 

Hristos a luat trup omenesc în pântecele Fecioarei Maria, nu trup îngeresc. Ela venit să restaureze și trupul și sufletul, 
adică omul în starea sa dihotomică, așa cum l-a creat pe Adam, bun, de la început. Ce a pus Dumnezeu așa de preţ 
în această țărână din care l-a creat pe om de Și-a trimis Fiul să-l răscumpere?! Nu poate fi altceva decât o lacrimă de 
iubire. Atunci când l-a creat pe om, a pus în el lacrima iubirii Sale plină de bucurie sfântă. Dar tot El, Dumnezeu, a mai 
vărsat o lacrimă a iubirii Sale când L-a trimis pe Fiul să ne răscumpere din întunericul păcatului în care căzuse omul. 

Dumnezeul nostru este Dumnezeul nesfârșitelor lacrimi de iubire care curg și azi pe chipul Său cel plin de lumină. 
Faţa lui Dumnezeu este plină de lumină și de lacrimile iubirii Sale celei nemărginite. 

Doamne, mai varsă o lacrimă a iubirii Tale și pentru noi, românii. Spală cu ea păcatul acestui neam, să putem intra 
cu toţii în România cea de Sus a Împărăției Tale! 


lubiţi fii duhovnicești, 

În Vechiul Testament vedem cum profeţii, oameni aleși de Dumnezeu, au propovăduit despre Întruparea Fiului lui 
Dumnezeu, au învățat poporul lui Israel cum să trăiască pe acest pământ, dar învăţătură ca a lui Hristos nu a existat 
până atunci în lume. El a venit în chip smerit, dar și ca mare Învățător, Care n-a învăţat de la alții, ci învăţătura Sa era de 
la Sine. l-a învățat pe oameni = ta E pe i € > 

cum să trăiască pentru a fi ( 
bine plăcuţi lui Dumnezeu. 
lisus Hristos Domnul a trăit 
aici pe pământ așa cum ar 
vrea să trăim și noi azi. Și-a 
acoperit cuvântul prin fapte, 
cuvintele Sale s-au prefăcut 
în fapte. A spus: „Fiţi milostivi” 
(Luca 6, 36), dar mai întâi EI 
a fost milostiv cu cei aflați în 
necazuri, pe care i-a vindecat. 
Hristos a ascultat de Tatăl 
Ceresc, a ascultat de Fecioara 
Maria, Maica Sa cea după 
trup, iar față de oameni S-a 
purtat ca un frate. lată, a venit | 
Hristos să Se facă frate cu tine 
și cu mine. Îl cinstim noi astăzi 
ca pe un frate? 

Hristos este Icoana vie pe 
care au cinstit-o sfinții și cei 
care cred azi în Evanghelia Sa. 
Ela răspuns trufiei cu smerenie, 
în loc de ură, Eli-a iubit chiar și 
pe cei care L-au răstignit.Cain 
l-a ucis pe fratele său Abel, iar, 
pentru a ne despărți de acest 
păcat al uciderii de om, Hristos 
S-a lăsat ucis. Să luăm pildă 
de la El ca nimeni să nu-și mai 
ucidă fratele. RSA 


ia 

lubiţi frați și surori, 

Azi se bucură toată lumea creștină pentru că Dumnezeu Și-a ținut făgăduinţa, trimițând pe Fiul Său în lume (cf. 
Facere 3, 15). Prăznuim azi Nașterea unui singur Om și Dumnezeu a toate, Hristos Domnul. Astăzi Cerul s-a unit cu 
pământul. La Nașterea Sa în Peştera din Betleem, îi vedem pe blânzii păstori și pe îngeri adunați sub semnul bucuriei. 
Păstorii, uimiţi în faţa tainei, îngerii, cântând: „Slavă întru cei de Sus lui Dumnezeu și pe pământ pace, între oameni 
bunăvoire!” (Luca 2, 14) 

Miratu-s-au și îngerii văzând împlinirea cuvintelor rostite de Arhanghelul Gavriil către Fecioara Maria, în Nazaret. 
Hristos le-a dat pildă de smerenie și îngerilor, văzându-L pe Fiul lui Dumnezeu culcat în sărăcăcioasa iesle. Le-a arătat 
că a lăsat bucuria Cerului și a coborât în sărăcia pământului. Îngerii aduc mesajul Cerului către oameni: să trăiască în 
pace și întru bună voire. 

Binecuvântatul Profet Isaia zice: „Prunc S-a născut nouă, un Fiu S-a dat nouă” (Isaia 9, 5). 

Îngerul le spune păstorilor: „Nu vă temeţi. (...) Veţi găsi un Prunc înfășat, culcat în iesle” (Luca 2, 10-12), adică: Nu vă 
temeți de un Prunc Ce a venit să vă mântuiască. 

Fericirea are chipul Pruncului lisus. 

Tatăl ni L-a dat pe Fiul Său ca Prunc în trup omenesc, să ne arate cum să trăim și noi ca pruncii, fără răutate, în 
nevinovăție. Să revenim la pruncia cea dintâi, nevinovăția. Pruncii nu se despart de părinţii lor, sunt convinși că ei le pot 
oferi toate cele de care au nevoie în viață. Și noi ar trebuie să fim mereu conștienți ca pruncii că atârnăm de Dumnezeu. 
Cel ce nu atârnă de Părintele Ceresc cade în adâncul durerii. Dumnezeu dorește să dobândim neprihănirea pruncilor. A 
iubi ca un prunc și a asculta ca un prunc, iată, aceasta este icoana cea vie creată de Iconarul Dumnezeu. 

Hristos Domnul, întrebat fiind de către ucenici cine este mai mare în Împărăţia Cerurilor, a luat un prunc, l-a pus în 
mijlocul lor și a zis: „De nu vă veţi întoarce şi nu veți fi precum pruncii, nu veţi intra în Împărăţia cerurilor” (Matei 18, 3). 

Hristos ne trimite şi EI la viaţa de pruncie, de neprihănire. Cum poţi să dobândești iarăși pruncia, ne spune Însuși 
Hristos, zicând: „De nu se va naște cineva din apă și din Duh, nu va putea să intre în Împărăţia lui Dumnezeu” (loan 3, 
5). Odată născut din apă și din Duh trebuie să ajungi la starea bărbatului desăvârșit (cf. Efeseni 4, 13). 

lată cele două repere duhovnicești din viața omului: pruncie neprihănită și bărbat desăvârșit. 

Pruncul lisus, Fiul lui Dumnezeu Întrupat, rămâne pentru noi creștinii pildă de urmat în dreptate faţă de Tatăl Ceresc 
și față de semenii noștri: „Hristos Și-a pus sufletul Său pentru noi și noi datori suntem să ne punem sufletele pentru 
frați”(I loan 3, 16). Cumpătare și smerenie se cuvine să avem față de noi înșine, dreptate și iubire faţă de semenii noștri, 
evlavie și credinţă faţă de Dumnezeu. 

lubiţilor, ne ducem toţi timpul la moară; să facem fiecare din viaţa noastră o prescură, pe care s-o punem pe altarul 
iubirii lui Hristos. 


lubiții mei fii duhovnicești, 

Bunul Dumnezeu să vă poarte de grijă, să vă ocrotească pe toți și să vă învrednicească de bucuria Nașterii Fiului 
Său, Domnul nostru lisus Hristos! 

Bucurați-vă azi, aşa cum s-au bucurat Fecioara Maria, îngerii și păstorii! 

Să aveţi parte de sănătate și să trăiţi în pace, iubindu-vă și mângâindu-vă unii pe alţii ca fraţi întru Hristos! 


Harul Domnului nostru lisus Hristos, dragostea lui Dumnezeu Tatăl și împărtășirea Sfântului Duh să fie cu voi cu 
toți! 


Al vostru, al tuturor, de tot binele voitor, 
Tt IOAN 
al Banatului 


4 Învierea 


CHIPURI DE CLERICI, MONAHI ŞI MIRENI 
TRADUCĂTORI DE CĂRŢI BISERICEŞTI 


Preot CĂLIN NEGREA - Parohia Gătaia 
Preot dr. VALENTIN BUGARIU - Parohia Birda 


Prima tipografie din ţara noastră a lucrat la Mănăstirea Dealu din apropierea cetăţii de scaun a Ţării Românești 
(Târgoviște). Atelierul tipografic al ieromonahului Macarie este cel de-al treilea în Răsăritul Europei după cele de 
la Cracovia și Cetinie. Prezenţa tipografiei în Țara Românească se înscrie în dorința domnitorului muntean Radu 
cel Mare de a reorganiza Biserica Ţării. Pentru acest lucru a ridicat mănăstirile Dealu și Govora, a adus pe fostul 
patriarh ecumenic Nifon şi desigur avea nevoie de carte bisericescă. 

Macarie venit de la Cetinie, după căderea sub ocupaţie otomană, la Dealu a confecţionat literele tiparniței aici, 
mărturie a acestui fapt îl reprezintă forma acestora. Ne sprijinim pe faptul că literele celor trei tipărituri din Ţara 
Românească nu se potrivesc cu cele de la Cetinie!. 

Pe pământromânesca reușit să tipărească trei cărți necesare 
cultului: Liturghier, 1508; Octoih, 1510 şi Tetraevanghel, 1512. 
Tipărirea Liturghierului a început în timpul domniei lui Radu 
cel Mare (1495-1508), prin 1507, şi s-a isprăvit sub Mihnea | 
cel Rău (apr. 1508-oct. 1509), la 10 noiembrie 1508. Este o 
carte de format mic, cu 128 de foi?. Cartea a fost reeditată cu | 
binecuvântatea Înaltpreasfinţitului Nifon Mihăiţă în 2008 la 
Târgovişte, cu o traducere în românește de preotul profesor 
Alexandru Stan. Importanţa imprimării acestuia rezidă nu 
numai din faptul că reprezintă prima carte tipărită în ţările 
româneşti, ci în acela că este prima ediţie a acestei prime cărți 
de cult. Prima ediţie a Liturghierului în limba greacă a apărut 
abia în anul 1526 la Veneţia, și, concomitent la Roma?. 

Tot de aceeași valoare sunt și celelalte două opere macariene, Octoihul care a fost luat drept model pentru 
Octoihul slavon tipărit în 1557 la Braşov de diaconul Coresi. Tetraevanghelul este prima tipăritură de acest gen 
pentru credincioșii ce foloseau limba slavonă. A fost reeditat de Filip Moldoveanul la Sibiu. 

În veacul al XVI-lea au mai tipărit cărţi Dimitrie Liubavici, ieromonahul Lavrentie în Țara Românească, Filip 
Moldoveanul și diaconul Coresi în Transilvania. 

Originar din Târgoviște, diaconul Coresi s-a aşezat „extra muros” la Brașov, lângă biserica Sfântul Nicolae de 
aici. Aici a debutat în ucenicia lui Oprea, cu sprijinul material al judelui orașului Hanăș Begner. Acesta (şi urmașul 
său Lukas Hirscher) au sprinit editarea de carte chiar slavonă pentru a ajuta funcţionarea fabricii săsești din orașul 
de sub Tâmpa. Între cărțile apărute aici amintim un Praxiu în româneşte (1566) şi o Pravilă a Sfinţilor Părinţi în 
aceeași limbă (1561). Ultima etapă de activitate a fost cea a editării cărţilor în regie proprie (1569-1581). În şirul 
cărților din această activitate se înscriu cărți de slujbă ortodoxe, unele comenzi ale ierarhilor ardeleni și munteni. 
Cea mai însemnată realizare este Cazania a doua (1581). Spre deosebire de cea dintâi, Tâlcul Evanghelilor (1567) 
care este o carte de cântece şi slujbe calvine cu numărul redus al Tainelor: Botez, Cununie, Împărtășanie, iar cultul 
la predică, imne și psalmi (M. Păcurariu), Catehismul din 1581 este tradus după Cazania din 1569 a tipografului rus 
Ivan Feodorov din Zabludov (Lituania). 

Tot o realizare a ucenicilor lui Coresi, diacul Şerban și diacul Marien este Palia de la Orăștie (1582), cea mai 
mediatizată producţie a vechii literaturi. Patronii spirituali au fost Mihail Tordaș, episcopul românilor din Ardeal 
și Archirie, protopopul Hunedoarei iar traducători au fost propovăduitorii calvini din Caransebeș și Lugoj, Ștefan 
Herce și Moise Peştişel, însoțit de învățătorul şcolii de cântăreți din Caransebeș, Zăcan Efrem. 

La Mehadia în Banat a existat în veacul al XVI-lea un centru cultural. Istoricul Nicolae lorga a fotocopiat 

1 Mircea Păcurariu, Tiparul în Biserica Ortodoxă Română, Editura Andreiana, Sibiu, 2016, p. 15. (Se va prescurta în continuare Tiparul în 
Biserica Ortodoxă...). 

2 Mircea Păcurariu, Istoria Bisericii Ortodoxe Române, vol. |, Editura Institutului Biblic și de Misiune al Bisericii Ortodoxe Române, București, 
1992, p. 536. (Se va prescurta în continuare Istoria Bisericii Ortodoxe...). 

3 Mircea Păcurariu, Tiparul în Biserica Ortodoxă..., p. 16. 

documentul și l-a identificat a fi o Psaltire după o ediţie din Moldova și identică cu Psaltirea lui Coresi din 1577. 
Fragmentul păstrat conţine Psalmul 50 până la versetul 17. Foi din Psaltire au fost folosite la legarea diferitelor 
cărți bisericești, ceea ce l-a îndreptăţit pe descoperitorul ei, Coriolan Buracu, să presupună că Mehadia a posedat 
un fragment mult mai mare“. 

Veacul al XVII-lea reprezintă culmea de înflorire și dezvoltare a tiparului bisericesc, impulsionat de sprijinul 
material al domnitorilor munteni și moldoveni, de activitatea unor iscusiți tipografi, dar și de cerința de carte 
bisericească pentru eparhiile Ţărilor Românești, dar și pentru ortodocși greci, georgieni și arabi. 

În prima jumătate a secolului, Matei Basarab (1654-1632) a înfiinţat o moară de „hârtie” la Ocnele Mari, în 
Vâlcea, prima din Țara Românească. Acum au fost identificate cele mai multe tipografii: Câmpulung (1635), Govora 
(1637), Mănăstirea Dealu și Târgoviște (1644-1646), București (1678), Buzău (1691), Snagov (1694), lași (1643) la 
Sfinţii Trei lerarhi și Cetăţuia (pentru bisericile grecești din Moldova) şi Bălgrad (1691). 

Cărţile tipărite în acest secol erau de o mare diversitate: cărți de slujbă (în slavonă, română, bilingve), cărţi 
biblice (între care și o ediţie integrală a Noului Testament și a Bibliei), cărţi cu profil omiletic (Cazanii), cărţi de 
apărare a Ortodoxiei în fața prozelitismului altor culte, cărți pentru credincioşi greci sau pentru cei vorbitori de 
limbă arabăs. 

În Moldova cu sprijinul la Vasile Lupus este pusă în funcţiune prima tipografie de aici prin sprijinul mitropolitului 
Petru Movilă de la Kiev care a trimis în orașul celor șapte coline (laşi), tipografia la Mănăstirea Sfinţii Trei lerarhi 
şi un meșter tipograf ieromonahul Sofronie Pociaţki. Același domnitor l-a trimis pe Pociaţki la Lvov să aducă alte 
piese pentru tipografie. Prima carte realizată aici a fost Cazania mitropolitului Varlaam (1943). Profesorul Pandele 
Olteanu (1970) a demonstrat faptul că mitropolitul moldovean a prelucrat textul după volumul lui Damaschin 
Studitul, Comoara. 

Mitropolitul Dosoftei a refăcut tipografia în 1679 și a imprimat Dumnezăiasca Liturghie (101 foi). Tipografia a 
fost adusă prin grija mitropolitului și prin intermediul lui Nicolae Milescu Spătaru. Savantul român s-a adresat 
patriarhului loachim al Moscovei care a trimis instalaţia tipografică și litera necesară. La lași tiparniţa a fost aşezată 
la biserica „Sfântul Nicolae Domnesc” Din imprimarea capodoperei dosoftiene Viaţa și petreceria svenţelor (4 vol.), 
1682-1686 aflăm că aici la laşi a existat o altă școală tipografică formată din „făcătorul tiparelor” Macarie și ucenicii 
săi: Pavel, Ursul și Andrei. 

La Cetăţuia a funcţionat și o a treia tipografie pentru nevoile credincioșilor greci. Ea a fost opera colaborării 
patriarhului Dositei al lerusalimului (1669-1709) cu domnitorul Gh. Duca (1678-1683). Primul meșter tipograf de 
aici a fost Mitrofan, cel care a ajuns episcop de Huși și apoi de Buzău. Cercetătorul Dan Simonescu afirmă că acest 
Mitrofan l-a format în arta tiparului pe Antim Ivireanul”. 

Pentru românii ardeleni activitatea editorială a fost reluată după o jumătate la secol din 1588, la Bălgrad 
din grija mitropolitului Ghenadie al II-lea (1627-1640). S-a reuşit imprimarea unei cărți coresiene: Evanghelia cu 
învățătură din 1581. 

Mitropolitul Simion Ștefan a tipărit Noul Testament (1646). Trei dintre aceste predoslovii (la Matei, Luca și loan) 
au fost reproduse -cu ușoare modificări- și în Biblia de la București din 16888. 

La Bălgrad, ucenicul lui Antim Ivireanul, Mihail Iștvanovici a tipărit un Chiriacodromion (1699), în fapt reeditarea 
Cazaniei lui Varlaam și o Bucoavnă (1699). 

În a doua jumătate a secolului al XVII-lea, activitatea tipografică din Țara Românească începută pentru această 
epocă la Câmpulung, Govora și Dealu se continua prin mitropolitul Varlaam la Mitropolia din București. lerarhul a 
pus bazele unei tipografii „de iznoavă” aducând și „dascăli de tipografie” de la Kiev ori Moscova. Aici a imprimat 
cu ajutorul ieromonahului Chriac Svânta și dumnezăiasca Evanghelie (1682). 

Capodopera acestei tipografii a fost Biblia de la București (1688). Cartea este o operă colectivă a muncii de 
traducere. Volumul cuprinde părți din Palia de la Orăștie, traducătorii au folosit şi tălmăcirea spătarului Nicolae 
Milescu făcută după Biblia grecească de la Frankfurt. Traducerea a fost realizată de stolnicul Constantin Cantacuzino, 
Șerban și Radu Greceanu. 

Prin intermediul lui Hrisant Notara a fost adus la București în 1691 georgianul Antim Ivireanul. Se ştie că 
acesta s-a născut în jurul anului 1650. Dintr-o scrisoare a lui Hrisant Notara către lanache Văcărescu aflăm date 
importante din viața sa: Născut în satul Ude din Georgia, a fost luat de tânăr rob la turci, dar a fost răscumpărat de 


4 Virgil Vintilescu, Consemnări literare. Repere literare bănăţene (De la începuturi până la 1880), Editura de Vest, Timișoara, 1995, p. 49. 

5 Mircea Păcurariu, Tiparul în Biserica Ortodoxă..., p. 44. 

6 Vasile Lupu a plătit datoriile Patriarhiei Ecumenice iar ca răsplată a primit din partea patriarhului Partenie | cel Bătrân moaștele Cuvio- 
asei Paraschiva. lerarhul constantinopolitan a fost cel care l-a consacrat ierarh pe Sfântul Iosif cel Nou de la Partoș. 

7 Mircea Păcurariu, Tiparul în Biserica Ortodoxă..., p. 84. 

8 Mircea Păcurariu, op. cit...p. 67. 

patriarhul Dositei al lerusalimului (1707-1668). A intrat în obștea monahală a Sfântului Mormânt din Ierusalim (și 
nu la Patriarhia din Constantinopol cum se credea până acum), fiind călugărit cu numele Antim. Acolo a învățat 
limba greacă, arabă și turcă. Prin anii 1680-1682 patriarhul Dositei l-a adus la mănăstirea Cetăţuia unde a învăţat 
limbile română și slavonă. Aici a învăţat de la Mitrofan meșteșugul tiparului devenind și egumen al mănăstirii. Prin 
1690-1691 Antim a plecat la București probabil chemat de Mitrofan?. 

În tipografia de la București a tipărit primele patru cărţi: Învățăturile lui Vasile Macedoneanul către fiul său 
Leon, Slujba Sfintei Parascheva și a Sfântului Grigorie Decapolitul (1692). La un an distanţă a imprimat Evanghelia 
greco-română, o realizare tipografică deosebită de seamă, cu gravuri și frontispicii și vinete lucrate cu o deosebită 
măiestrie, având și o „postfață” scrisă de el. În 1694 a tipărit o Psaltireromânească cu o dedicație către Brâncoveanu, 
căruia i-a închinat și câteva „versuri la stema ţării”!0, iscălite de „smeritul între ieromonahi Antim Ivireanul”!?. 

Latura cea mai însemnată a multiplei activităţi a lui Antim este desigur cea de tipograf, el având meritul de a 
fi încetățenit deplin la noi meșteșugul tiparului și de a fi tipărit numeroase cărți, determinând astfel un însemnat 
curent de cultură religioasă'?. 

Tipografia bucureșteană încetează de a fucţiona, prin plecarea lui Antim la Snagov cu o parte din utilajul 
tipografic. Aici a fost egumen al aşezământului monahal. Într-o perioadă de scurtă de cinci ani (1696-1701) a 
reușit să imprime 15 cărţi: şapte grecești, cinci românești, una slavonă, una slavo-română şi una greco-arabă. 
Din această perioadă amintim doar trei: Antologhionul (1697) o carte masivă, cu peste 2100 pagini cu extrase 
din Mineie, dar și din Psaltire, Ceaslov, Octoih, Triod, Penticostar și Liturghier'?. Celelalte sunt Evanghelia (1697) 
şi Liturghierul greco-arab (1701). Pentru imprimarea ultimei cărți Antim a turnat literele și a realizat și utilajul 
tipografic (matriţele). Aici, în liniștea Snagovului a pus bazele unei școli tipografice unde au învăţat această 
artă a literelor: ipodiaconul Mihail Ștefan (Iştvanovici) care a lucrat mai apoi la Bălgrad și Râmnic, în final la Tiflis 
(Tiblisi) a pus bazele unei tipografii cu caractere georgiene; apoi Gheorghe Radovici care a lucrat și la Târgoviște 
şi ieromonahul Dionisie Flor la București. 

Din pricina unor intrigi simţite de Antim, tipografia de aici şi-a încetat activitatea în 1701 şi s-a continuat tipărirea 
volumelor la București. Tipografia cu caractere arabe a mai imprimat și un Ceaslov (1703) şi a fost dăruită de 
domnitor patriarhului Atanasie Dabbas. La plecarea înaltului prelat antiohian a luat și tipografia. Instalată la Alep 
(Siria) a imprimat numeroase cărți liturgice şi teologice până în 1724 când a fost reorganizată şi retehnologizată a 
imprimat 76 de cărți până în 1899. 

La Bucureşti, Antim a tipărit în 1703 Noul Testament, prima ediţie a cărţii în Ţara Românească. Această reușită a 
avut la bază textul mitropolitului Simion Ștefan (1648). 

Dacă veacul al XVI a reprezentat apariţia tiparului bisericesc în Ţările Române de dincolo și dincoace de Carpaţi, 
secolul lui Antim a adus meșteșugul tiparului la apogeu atât în privinţa calităţii scriiturii, a numărului mare al 
volumelor cât şi a creării unei domnii a cărții. 

La debutul veacului al XVIII-lea lucrurile se schimbă radical, pe tronul Moldovei (1711) şi al Ţării Românești 
(1716) au fost impuşi domnitori străini, pe care populaţia autohtonă. i-a numit fanarioți. Și acum Biserica a deținut 
„mMonopolu!” tiparului românesc. Pe lângă carte bisericească se mai imprimă lucrări cu profil economic, juridic, 
istoric şi manuale școlare. Cu toate acestea au apărut și tipografii particulare care au tipărit și carte bisericească. 
Acum și-au continuat activitatea tipografiile de la Râmnic, Buzău, lași (carte arabă), iniţiative private: Viena, Buda 
şi Sibiu. Tipografia lui Antim de la București a scos câteva cărți între care amintim Octoihul (1720) şi Slujba Sfântului 
Botez (1726). Tot la București funcţionează o tipografie la Mănăstirea Văcăreşti. După opinia învățatului mitropolit 
Tit Simedrea, aceasta este tot operă a domnitorului Brâncoveanu și a mitropolitului Antim. Aici, în această vreme, 
a fost tipărită Învățătura bisericească a lui Antim Ivireanul. Cea de a treia este a Mitropoliei care a imprimat mai 
multe cărți. Cu acest prilej cunoaștem numele a câtorva tipografi: preotul Stoica lacovici de la biserica „Sfânta 
Vineri” care a lucrat 33 de cărţi, dintre care 10 pe cheltuiala sa, Barbu Bucureşteanul și Grigore tipograful. Tot acum 
s-a reeditat o lucrare a lui Antim: Învățătura bisericească folositoare obștii preoțești şi a tot credinciosul norod 
(1774). 

La Râmnic avem cunoscuţi alţi tipografi: Ilie Cernovodeanu, Vlad Georghevici, Dimitrie Pandovici, fiii lui Mihail 


9 Antim Ivireanul, Scrisori, Ediţie îngrijită de Mihail Stanciu și Gabriel Ștrempel, Editura Basilica, București, 2014, 191 p., după Mircea 
Păcurariu, Tiparul în Biserica Ortodoxă Română..., p. 92. 

10 „Prealuminata stemă a Țărâi Rumânești, * Cu care s-au încoronat vechii Băsărăbești, /Bolocinstitului domn Constandin s-au dăruit, /Că 
den fericită a lor sămânță s-au odrăslit, / Și bunele lor fapte câte poate le plinește, /Şi ţara despre toți vrăjmașii o păzeşte”. (Dan Horia Maziliu). 

11 Mircea Păcurariu, Istoria Bisericii Ortodoxe Române, vol. |, Editura Institutului Biblic și de Misiune al Bisericii Ortodoxe Române, Bucu- 
rești, 1994, p. 142. (Se va prescurta în continuare Istoria Bisericii Ortodoxe...vol. |]). 

12 Mircea Păcurariu, „Importanţa mitropolitului Antim Ivireanul pentru Biserica și cultura românească”, în „Mitropolia Banatului”, nr. 7-9 
71966, p. 494. 

13 Mircea Păcurariu, Istoria Bisericii Ortodoxe..., vol. |, p. 143. 

Iștvanovici, Constantin și Dimitrie Mihailovici. 

Meşteșugul tiparului și al gravurilor se învăţa din tată în fiu. Meşterii tipografi se recrutau dintre orășeni, dar 
se recrutau și tipografi din rândul preoţilor de mir şi al călugărilor. De multe ori se întâlnesc tipografi dintr-o ţară 
românească în alta'. 

În Moldova a apărut o tipografie particulară la Rădăuţi, iar la laşi, mitropolitul lacob Putneanul a scos un 
Penticostar (1753). Tot în laşi a fost tipărită o carte pentru ortodocşii bănăţeni în româneşte și slavoneşte cu 
binecuvântarea mitropolitului Pavel Nenadovici al Carloviţului, în redactarea episcopului Vichentie loanovici 
Vidac al Timişoarei, Îndreptarea păcătosului cu duhul blândeţelor (3 foi + 167 p.), în 1765. 

Pentru Transilvania și Banat au funcţionat tipografiile din Viena (1770) și Buda, „crăiasca tipografie a 
Universităţii” (1777). În acest context amintim aici protopopul şi profesorul de teologie Constantin Şuboni al 
Timişoarei, Învăţătură creştinească foarte de folos scoasă de pe limba grecească pe cea rumânească cu osârdia 
și cheltuiala..., Viena, 1770; cele 12 Mineie de la Râmnic din 1776-1780, Octoihul (1811) al episcopului losif al 
Argeșului. Tot la Buda au tipărit şi bănăţenii Paul lorgovici, Observaţii de limbă rumânească (1799) şi traducerile 
preotului din Beregsău Mic, Dimitrie Țichindeal. Alte tipografii private, săsești au funcţionat la Sibiu și Brașov. 

După un veac de tranziție cunoscut prin influenţa iluministă, în veacul următor iau naștere tipografiile 
eparhiale: Sibiu, Arad, Caransebeș, la Râmnic a imprimat tipografia episcopului Calinic, Chișinău și Cernăuţi. 

În Bucureşti începând cu anul 1882 s-a inaugurat la iniţiativa episcopului Melchisedec Ștefănescu, „Tipografia 
Cărţilor Bisericeşti” care a dăinuit până în zilele noastre. Primul director a fost arhim. Ghenadie Enăceanu (-1882 
1886). Sub conducerea sa au fost imprimate câteva tipărituri remarcabile: jurnalul „Biserica Ortodoxă Română” 
(ian. 1882) şi Notiţe istorice și arheologice adunate de pe la 48 de mănăstiri și biserici antice din Moldova (1885) de 
Melchisedec Ștefănescu. Același ierarh moldovean a imprimat o altă lucrare deosebită: Tratat despre instirea și 
închinarea icoanelor în Biserica Ortodoxă și despre icoanele făcătoare de minuni din România (1890). 

La tiparnița bucureşteană au lucrat Dimitrie Petrovici Bucureşteanul, Dimitrie Mihailovici Râmniceanul și 
Stanciu Tomovici Bucureșteanul. În 1817 domnitorul loan Caragea a înfiinţat o tipografie „privilegiată” la Cişmeaua 
lui Mavrogheni, prima laică din ţară. Aici a apărut cartea Cuvinte șase pentru preoție și ale altor trei sfinți părinți 
canonicești împotriva simoniei (1820, 160 p.). 

În Moldova, mitropolitul Veniamin Costachi a refăcut tipografia mitropolitană dar a înfiinţat o alta la Neamţ 
în 1807. O caracteristică a cărților nemţene este că au beneficiat de sprijinul egumenilor mănăstirii care sunt 
pomeniţi în foile de titlu. În mod deosebit trebuie pomenit stareţul Neonil, în timpul căruia s-au tipărit aproximativ 
60 de cărţi și Dionisie Romano, care s-a ocupat de refacerea tipografiei, procurând mașini noi şi litere de la Praga?:. 
Dintre realizările de aici amintim, Noul Testament (1818) și Pidalionul (1844). 

Pentru românii basarabeni a fost deschisă tipografia exarhicească care a imprimat revista „Buletinul eparhiei 
Chișinăului” (1867-1917) şi Trebnic'* (1908). 

Odată cu reactivarea Mitropoliei Ardealului de Andrei Şaguna, a fost inaugurată prima tipografie bisericească 
din oraş (1850). Aici au fost imprimate cărţi de cult, traduceri din Sfinţii Părinţi, manuale pentru elevii teologi 
și pedagogi, precum și pentru copiii școlilor poporale, alte lucrări cu caracter istoric și literar. Aici s-a început 
tipărirea ziarului „Telegraful român” (3 ian. 1852, al doilea redactor a fost Dr. Pavel Vasici din Banat). Capodopera 
producţilor editoriale a reprezentat-o Biblia (1856-1858). Tot la Sibiu, protopopul Nicolae Tincu Velia a tipărit 
Istorioară bisericească politico-naţională a românilor de preste tot, mai ales a celor ortodocși orientali din Austria..., 
(1865, XXIX, + 326 p.). Mai amintim alte trei reușite: volumele Limba cărților bisericești (1905) și Ziaristica bisericească 
la români (1910) iscălite de Onisifor Ghibu și „Revista Teologică ” (1917) izvodită la iniţiativa profesorului Nicolae 
Bălan. 

La eparhiile din Arad și Caransebeș au luat ființă tipografii (1879, 1885) pentru nevoile bisericești de acolo. Au 
apărut cele două publicaţii „Biserica și Școala” și „Foaia Diecezană” (1886). 


14 Mircea Păcurariu, Tiparul în Biserica Ortodoxă..., p. 117. 

15 Mircea Păcurariu, op. cit., p. 183. 

16 Cartea reprezintă a piatră de hotar pentru folosirea termenului de „slavă”. De acum termenul apare și în toate cărţile de cult apărute 
în România. Înainte de această dată a fost întrebuințat substantivul „mărire” aşa cum îl avem în Molitvelnicul apărut la Târgovişte, Bucureşti 
(1729), Buzău şi Râmnic (1747) şi Neamţ (1848). Într-un studiu dedicat acestei probleme, părintele acad. Niculae M. Popescu (1937) afirmă 
faptul că doar de la cartea aceasta „mărire” a fost schimbat cu „slavă”. Printre argumentele folosirii în recitativul liturgic a substantivului 
„mărire” se sprijină pe unul logic luat de la Titu Maiorescu: „Se înţelege de la sine că acolo unde pe lângă cuvântul slavon există un cuvânt 
român, acesta trebuie menţinut și acela depărtat. Vom zice dar «binecuvântare» și nu «blagoslovenie»” (Critice, |, ed. 1931). 

DIACONUL PROFESOR TEODOR V. DAMȘA. 
MĂRTURISITOR AL DREPTEI CREDINȚE 
ÎN TEMNIŢELE COMUNISTE 


Preot dr. IONEL POPESCU 


Diaconul profesor Teodor V. Damşa, face parte din cetele miilor de intelectuali români, știuţi și neștiuţi, al 
căror nume este înscris, pentru totdeauna, pe paginile pomelnicului multpătimitorilor pentru Hristos, credință și 
Biserică, în perioada 1945-1990. 

Născut la 25 decembrie 1919, în satul Cotiglet, judeţul Bihor, Teodor V. Damșa a învăţat la școala din localitatea 
natală și la Liceul „Emanuil Gojdu” din Oradea. Din cauza cedării Ardealului de nord, în anul 1940, tânărul Teodor 
a finalizat ultimul an de studii la Liceul „Samuil Vulcan” din i Z 
Beiuș, unde a susținut și bacalaureatul. 4 

Simţindu-se atras spre slujirea preoțească, cu DĂ 
binecuvântarea episcopului martir Nicolae Popovici al 
Oradiei, s-a înscris la Facultatea de Teologie din Bucureşti. 
Ca student teolog, Teodor V. Damșa a încheiat fiecare an 
de studii pe primul loc, iar anul III l-a finalizat cu cea mai 
mare medie pe facultate!. Din pricina războiului, a susținut 
examenele de licenţă și de capacitate preoțească abia în 
anul 1946, în același an fiind încadrat ca profesor de religie la 
Liceul „Emanuil Gojdu” din Oradea?. 

În anul 1948, regimul comunist a scos religia din programa 
şcolară şi tânărul profesor Damșa a fost nevoit să predea 
limba română la mai multe școli din Bihor. 

La data de 3 august 1959, înainte de a finaliza anul IV 
la Facultatea de Filologie din Cluj, Teodor V. Damşa a fost 
arestat de către organele represive ale statului comunist 
şi condamnat la 10 ani de detenţie. Motivul arestării și 
al condamnării a fost pueril. Pe manuscrisul unui coleg, 
Dualitatea ateismului, făcuse adnotarea: „Lucarea conţine 
câteva idei intelectuale”, însoţită de semnătură. 

Vreme de cinci ani, a făcut cunoștință, pe rând, cu regimul 
inuman al închisorilor comuniste din Oradea, Jilava și Aiud, 
având interdicţie de a comunica cu familia. Abia în august 
1963 a primit dreptul la primul vorbitor, singurul de altfel:. 

La Aiud, „închisoarea intelectualilor”, a făcut cunoștință 
şi cu „reeducarea” comunistă, metodă diabolică de mutilare sufletească prin care se urmărea crearea unui „om 
de tip nou', lipsit nu numai de personalitate ci și de individualitate, un om care să se piardă total în turmă, într-o 
colectivitate amorfă, peste care să fie stăpână absolută nomenclatura”?. Prin asemenea metode brutale, torționarii 
regimului de tristă amintire puneau în aplicare politica partidului de stat de a-i forța pe români, clerici și credincioși 
deopotrivă, să se lepede de credinţă și de Biserică, de valorile creștine, morale, naţionale și democratice și de a-și 
însuşi „dogmele” marxist-staliniste de mutilare a condiţiei umane. 

Supus, ca și ceilalți deţinuţi, unor presiuni inimaginabile, părintele Teodor nu s-a speriat și nu a cedat. Astfel, 
în plină activitate de „reeducare întrebat fiind de un torționar dacă mai crede în revelaţia divină, profesorul și 
teologul Damșa a răspuns:,cred, pentru că eu sunt fiu credincios al Bisericii mele și pentru că eu cred și mărturisesc 
tot ceea ce crede și mărturisește Biserica”$. 

La 13 aprilie 1964 a fost eliberat din penitenciar, dar imediat s-a confruntat cu greutăţile găsirii unui loc de 


1 Preot dr. lonel Popescu, losefinul ortodox. Contribuţii monografice, Ed. Învierea, Timişoara, 2012, p. 159. 

2 In memoriam, Teodor V. Damsșa, în „Memento', supliment al cotidianului Timișoara, anul V, nr.3 (41), august 1995, p. 2. 
3 Popescu, p. 160. 

4 Prof. dr. Nuţu Roșca, Închisoarea elitei românești. Compendiu, Ed. a II-a, Sighetu Marmaţiei, 2006, p. 14. 

5 Ibidem, p. 12. 

6 Popescu, p. 160. 

muncă. După mai multe încercări făcute la Oradea și Timişoara, a fost încadrat profesor de limba română la liceul 
din Făget şi apoi la cel din Ciacova. În anul 1970 s-a transferat, prin concurs, la Liceul de Muzică „lon Vidu” din 
Timișoara, unde a activat până la data de 1 octombrie 1980, când s-a pensionat. 

Ca fost deţinut politic încadrat în învățământul de stat, era urmărit în permanenţă de către ofițerii Securității. 
Acest lucru nu l-a împiedicat, însă, să ţină legătura cu Biserica şi să participe cu regularitate la sfintele slujbe. 
De asemenea, a publicat diverse materiale în revista „Mitropolia Banatului” („Altarul Banatului”) şi în „Învierea””, 
Timişoara. 

Odată cu pensionarea, profesorul Damșa a avut bucuria de a reveni în sânul Bisericii de care, de fapt, nu s-a 
simţit niciodată despărţit. Mitropolitul Nicolae Corneanu l-a îmbisericit ca diacon, la 8 septembrie 1981, pe seama 
bisericii parohiei Timişoara Iosefin, care atunci îşi sărbătorea hramul:. În această biserică a slujit şi a predicat cu 
multă dăruire până nu cu mult înainte de sfârșitul vieţii. 

De asemenea, diaconul profesor Teodor V. Damșa s-a reîntors la catedră în anul 1990 şi a predat religia la Liceul 
„lon Vidu” şi la „Colegiul Bănăţean” din Timişoara, până în momentul când neputinţele trupești l-au obligat să 
renunțe. 

Înfiinţarea Asociaţiei Foștilor Deținuți Politic, al cărei membru a fost, l-a apropiat de foștii colegi de suferință, 
alături de care s-a simţit ca într-o familie. Apreciat pentru calităţile sale morale și intelectuale, a fost cooptat în 
Colegiul de redacţie al revistei „ Memento”, la care a publicat diverse articole şi s-a implicat în activităţile specifice 
ale asociaţiei”. 

Preocupat de Teologie, Teodor V. Damșa a sesizat nevoia studenților teologi și a preoţilor de a putea lectura și 
unele cărţi interzise în perioada comunistă, așa că a tradus din limba franceză lucrarea Rugul aprins a renumitului 
teolog rus Paul Evdokimov, pe care a publicat-o în editura Mitropoliei Banatului (1994, 138 p.)%. 

În cuvântul înainte, traducătorul menţionează:,... am intrat în contact cu această lucrare de înaltă spiritualitate 
ortodoxă, care era la vremea aceea (1981) unicul exemplar ajuns în ţară și mi-am zis că trebuie tradusă imediat 
în românește. Am făcut acest lucru cu multă râvnă şi dragoste faţă de această lucrare, cu sentimentul că Paul 
Evdokimov a devenit un model de deschidere spre Unitatea cea mare într-o singură Biserică. 

Oferită spre publicare unor înalte foruri bisericești, la ora aceea nu s-a putut ajunge la publicarea ei. Traducătorul 
a rămas însă cu speranţa că această lucrare își va găsi drum într-un fel sau altul, în literatura teologică și de 
specialitate creştin-ortodoxă din ţara noastră.."!!. 

Diaconul profesor Teodor V. Damşa nu a fost însă doar traducător, ci și autor de cărți. Astfel, el este autorul 
lucrării Biserica-Greco-Catolică din România în perspectiva istorică'?, prefațată de arhidiaconul prof. dr. Silviu 
Anuichi, renumit istoric și cercetător al vieţii bisericești și al relaţiilor dintre Biserica bănățeană și Biserica Sârbă. 
Referitor la această carte, profesorul Alexandru Porţeanu nota că „este un adevărat îndrumar istoric, naţional 
religios, menit să evite noi polemici inutile, dăunătoare”. 

La lucrările menţionate se adaugă manuscrisul sugestiv intitulat ... Și dincolo de gratii. Jurnal, descoperit 
întâmplător, în anul 2018, de către subsemnatul în casa regretaţilor soţi Silvia şi Teodor V. Damșa. 

După moartea soțului, profesoara Silvia Damșa s-a dedicat cu trup și suflet activităţilor culturale și social- 
filantropice derulate de către parohia Timişoara losefin și de Societatea femeilor creştin-ortodoxe din oraș. Când 
neputințele vârstei au copleșit-o, neavând urmași, a solicitat parohiei să-i asigure îngrijirea necesară, să se ocupe 
de înmormântarea sa, de amenajarea și întreţinerea locurilor de veci a celor doi soți. Drept recunoștință a donat 
apartamentul familial parohiei Timișoara losefin. Înaintea începerii lucrărilor de renovare a spaţiului, bunurile 
rămase de la această familie au fost dăruite unor familii nevoiașe, iar cărţile au fost donate unor elevi și studenți, o 
parte fiind înregistrate în biblioteca parohială. Cu prilejul acestor operaţiuni a fost descoperit și Jurnalul diaconului 
Teodor V. Damşa, mărturie cutremurătoare, pentru generaţiile de azi și de mâine, despre modul în care „comuniștii 
urmăreau ca toţi cei care erau cineva în viaţă, care aveau o personalitate distinctă, un punct de vedere, un sprijin 
pe verticală - în Dumnezeire - să fie reduși la zero. În felul acesta doreau să dispară o pătură de intelectuali, 
oameni de mare valoare să fie aduși la condiţia de îndobitocire, aşa încât să poată face ce vor cu ei și, implicit, cu 
societatea românească”!?. 

Jurnalul diaconului Teodor V. Damşa a fost scris pe un caiet tip dictando și copiat de către Silvia Damșa tot 
pe un astfel de caiet. Autorul nu precizează dacă tulburătoarea sa mărturisire a fost întocmită înainte sau după 
anul 1989. La finalul Jurnalului copiat de soţia sa se menţionează că, „după mai mult de șapte ani de suferinţă, 


7 „Învierea” Timișoara, anul VI, nr.11(125), joi, 1 iunie 1995, p.4. 

8 „Memento, p. 2. 

9 Ibidem. 

10 „Învierea” p. 4; Popescu, p. 160. Diaconul Teodor a tradus din limba franceză lucrarea Mon petit cat&hisme: Dialogue avec un enfant a 
cunoscutului academician francez Jean Guitton, din care a publicat, câte un capitol, în „Învierea” Timişoara, de la 15 aprilie 1990 și până în 
martie 1991. 

11 Paul Evdokimov, Rugul aprins, trad. de diacon prof. Teodor V. Damșa, Ed. Mitropoliei Banatului, Timișoara, 1994, p. 9-10. 

12 Editura de Vest, Timișoara, 1994, 317 p + ilustraţii. 

13 Popescu, p. 160. 

14 Grigore Caraza, Aiud însângerat, Ed. Conta, 2007, în vol. Icoana noilor martiri ai pământului românesc. Mărturisitori români din secolul 
XX, Ed. Bonifaciu, Bacău, 2009, p. 153. 

timp în care a fost mereu între perioade de decădere fizică şi de uşoară însănătoșire/ameliorare și în care a mai 
avut puterea de a se reîntoarce și la orele de religie, după revoluţia din decembrie 1989, la 28 mai 1995 diaconul 
profesor Teodor V. Damșa s-a întâlnit cu veșnicia. Cuvântul de despărţire a fost rostit de preotul loan Olariu, după 
sfânta Liturghie, în biserica „Nașterea Maicii Domnului” a parohiei Timişoara Iosefin. 

În locul de veci (din cimitirul Calea Şagului n.n.) îi ţin tovărăşie o mână de pământ din satul natal, iar pe sicriu 
insigna de fost deţinut politic”?:. 

La slujba de înmormântare au participat mitropolitul Nicolae Corneanu al Banatului, foşti deținuți politic şi 
numeroși credincioși. 

Suferințele, greutăţile, privaţiunile, umilinţele și pedepsele detenţiei le-a îndurat împreună cu cei 40 de preoți 
închiși, în acei ani, la Aiud, „care s-au remarcat printr-o comportare demnă”. La rândul său, diaconul Teodor a 
depus,„un mare efort moral pentru a-și păstra demnitatea și echilibrul sufletesc”, după cum aflăm din tulburătorul 
său jurnal. Împreună cu ei au fost „tracasaţi, schingiuiţi, condamnaţi, din 1946 şi până în 1964, peste 6000 de 
preoţi ortodocşi, ajungându-se ca în Oltenia, de pildă, din trei preoţi unul să fie întemnițat”!€. 

Mitropolitul Banatului, Nicolae Corneanu preciza că „arestarea preoților lăsa tineretul fără îndrumători, fără 
căpătâi, iar pe părinţii lor dezorientaţi, speriaţi, la dispoziţia agitatorilor și diverșilor propagandiști trimişi de 
organele partidului comunist”"”. 

Prin astfel de măsuri represive, „Biserica a fost înlăturată cu totul din viaţa statului, a devenit o instituție 
marginalizată, mai corect spus tolerată” de conducerea statului comunist ateu”'8. 

S-a ajuns, astfel, în situaţia incredibilă ca, din cei aproximativ 10.000 de preoți ortodocși care slujeau în anul 
1948, peste 1800 să fie arestaţi!?, pe baza unor acuzații nefondate şi aruncaţi în închisoare, internaţi în lagăre ori 
trimişi la canal și în Delta Dunării. 

În urma unor prime cercetări efectuate între anii 2007-2002, s-a constatat că, în perioada comunistă-atee, 
au primit cununa martiriului, pentru Hristos, credinţă și Biserică, 207 episcopi, preoți, monahi și credincioși 
ortodocși”, care au populat cele aproximativ 300 de închisori?! din ţară și au refuzat să-și vândă sufletul. Ulterior, 
numărul celor care au suferit detenţie politică, sub toate formele (pedepse executate în penitenciar, internări 
administrative în lagăre și colonii de muncă, arestări fără forme legale) a crescut la aproximativ 2000. 

„.. Și dincolo de gratii, Jurnal, lucrarea autobiografică a diaconului profesor Teodor V. Damşa, uitată zeci de ani 
în rafturile bibliotecii sale, se înscrie în rândul preţioaselor mărturii documentare rămase de la foștii deținuți 
politic despre calvarul închisorilor comuniste și reușește să aducă „la lumină o faţetă probabil uitată sau ignorată 
a creştinismului din secolul XX. Este imaginea unei mulțimi de creștini, bărbaţi şi femei, care au fost persecutați. 
Este o frescă impresionantă care înfățișează oameni blânzi, persecutați, care refuză violenţa și înfruntă moartea 
pentru simplul fapt că sunt creștini”2. 

Profesorul Damșa, om blând, credincios, cu viață morală pilduitoare, iubit și apreciat de profesori și elevi, 
apropiat de episcopul martir Nicolae Popovici al Oradiei, care l-a hirotonit întru diacon și-l vedea ca pe un urmaș 
al său în scaunul episcopal??, și-a înscris numele în cetele slujitorilor bisericeşti care „nu au renunţat la credinţă, 
la propriile convingeri, la slujirea Bisericii pentru a-și apăra propria viaţă și pentru a-și asigura supravieţuirea”?. 

Lacrimile, răbdarea, curajul, frigul, înfometarea, condiţiile mizere din detenţie, bătăile, interzicerea legăturilor 
cu familia, rugăciunile și credinţa acestor clerici au sporit „misiunea duhovnicească pe care au avut-o preoții în 
temniţele comuniste unde, prin prezența mărturisitoare, solidaritatea și slujirea liturgică au convertit umilința 
detenţiei în lucrare mântuitoare”?€. 

Jurnalul diaconului profesor Teodor V. Damșa ... Și dincolo de gratii, este aşadar încă o mărturie zguduitoare 
despre prigoana la care au fost supuși credincioșii și preoţii, muncitorii şi țăranii, medicii și învățătorii, ofițerii şi 
inginerii, profesorii şi studenţii, monahii şi monahiile din ţara noastră în timpul celor 45 de ani de comunism. 


15 Manuscris transcris de profesoara Silvia Damșa. 

16 „Învierea”, Timișoara, anul III, nr.5 (47), 1 martie 1992, p.2. 

17 Mitropolit Nicolae Corneanu, Mărturisitori ai lui Hristos, în vol. Pe baricadele presei bisericești, vol. |, Ed. Învierea, Timişoara, 2000, p. 877. 

18 Pr. prof. dr. Mircea Păcurariu, Istoria Bisericii Românești din Transilvania, Banat, Crișana și Maramureș, ed. a II-a, Ed. Episcopiei Devei și 
Hunedoarei, Deva, 2018, p. 501. 

19 Ibidem. 

20 Martiri pentru Hristos din România, în perioada regimului comunist, Ed. Institutului Biblic și de Misiune al Bisericii Ortodoxe Române, 
Bucureşti, 2007, p. 39. 

21 Roșca, p. 15. 

22 Paul Caravia, Virgiliu Constantinescu, Flori Stănescu, Biserica întemniţată: România 1944-1989, Institutul Naţional pentru Studiul 
Totalitarismului, București, 1998, p. 2. 

23 Andrea Riccardi, Secolul martiriului. Creștinii în veacul XX, Ediţie, traducere și note de Veronica Turcuș, Ed. Enciclopedică, București, 
2004, p. 8. 

24 Informaţii : prof. Silvia Damșa. 

25 Riccardi, p. 9. 

26 Ibidem, p. 9. 

AMINTIRI DE LA MĂNĂSTIREA 
SFÂNTUL DIONISIE DIN OLIMP 


Prof. MARIA TCACIUC BRĂTEANU 


Din balconul pensiunii unde eram cazată vedeam zilnic Muntele Olimp, sălaşul legendar al zeilor, cu vârful 
Mytikas (2918 m) şi urmăream adesea norii care îi înconjurau înălţimea. Printre excursiile organizate din staţiune 
era şi cea care se organiza la Mănăstirea Sfântul Dionisie de la poalele Olimpului (22 de km din Katerini). Plecarea 
spre munte s-a făcut din orăşelul cochet Litochoro numit oraşul zeilor. 

Era o zi de toamnă, cu mult soare şi cerul senin de un albastru azuriu care de la înălţimea drumului ce ducea 
spre mănăstire se unea cu albastrul zării şi până în depărtare cu cea a câmpiei, al apelor Mării Egee, până se 
pierdea în orizont. Imaginile încântătoare ale Golfului Thermaic mi-au rămas în minte. 

Am urcat spre culmile Olimpului la orele amiezii. Pe drumul ascendant, în serpentine prin pădure, ce alterna 
cu zone, ce îmi dădeau posibilitatea să admir panorama cu larga sa deschidere, după aproximativ 18 km, la 
altitudinea de aproape 900 de metri, în inima Olimpului am ajuns în faţa Mănăstirii Sf. Dionisie. 

Pe platoul din fața mănăstirii erau multe maşini şi turişti. Autocarul nostru s-a oprit din scurta dar încercata 
ascensiune, din efortul firesc, de a ne aduce aici pe cei care am dorit să vedem lăcaşul sfânt. De la distanţă s-au 
văzut clădirile de la intrarea principală spre curtea mănăstirii şi turlele bisericii. Totul părea nou, refăcut, într-o 
ordine şi organizare desăvârşite. Ghidul ne spune că din anul 1542, de când s-a întemeiat prima dată un lăcaş sfânt, 
mănăstirea are o viaţă neîntreruptă şi o prezență monastică de aproape 500 de ani, timp în care viaţa monahală 
austeră s-a îmbinat în mod fericit cu dorinţa pentru dezvoltarea şi promovarea elenismului. Încă de la începuturi 
Cuviosul Dionisie a organizat mănăstirea după sistemul cenobitic (sistem prin care călugării trăiesc în mănăstire, 
în comunitate, după reguli bine ştiute), căutând să o asigure cu privilegii şi drepturi, făcând-o patriarhală, iar în 
testamentul său a stabilit ca mănăstirea să urmeze tipicul celor de la Sfântul Munte Athos. 

Mănăstirea veche a fost construită de către Cuviosul Dionisie la jumătatea secolului al XVI-lea şi a fost închinată 
Sfintei Treimi. 

Sfântul Dionisie s-a născut în Grecia, în regiunea Thesaliei. De tânăr a fost hirotonit diacon, apoi preot la biserica 
Protaton din Kareia, de unde s-a mutat la Mănăstirea Karakalu, unde a construit Chilia Sf. Treimi. S-a călugărit în 
comunitatea monahală Sfânta Meteora sub îndrumarea stareţului Sava, când i s-a dat numele de Daniel. Mai 
târziu a plecat în pelerinaj la lerusalim, de unde s-a întors şi s-a nevoit la Muntele Athos, sub îndrumarea lui 
Gavriil din Kareia. Cu timpul a devenit stareţul Mănăstirii Filotheu de la Muntele Sfânt. În anul 1512 a fost tuns 
monah şi a primit numele de Dionisie. S-a refugiat la Olimp după ce a restaurat în Veria Mănăstirea Sf. loan 
Botezătorul şi după ce la Philion a fondat Mănăstirea Sf. Treime Souvia. Sfântul ar mai fi construit două biserici: a 
Sf. Prooroc llie şi a Schimbării la Faţă, situate tot în Olimp, mai sus decât vechea mănăstire construită aici. După 
ce a pus bazele vieţii monahale Sf. Dionisie s-a retras nu departe de munte, într-o peşteră. Acolo a construit un 
mic loc de rugăciune, unde se poate ruga un singur om, sub o boltă de piatră - lăcaşul fiind considerat ca fiind 
cea mai mică biserică din Grecia. Cuviosul a fost un model de pustnic, un exemplu de urmat, un îndrumător 
spiritual pentru ceilalţi monahi şi credincioşi. Pe lângă activitatea sa duhovnicească cuviosul a lăsat o operă 
teologică, multe reguli monahale, a fost iconograf şi copiator de manuscrise, un bun îndrumător duhovnicesc, 
un bun orator ce predica și sprijinea lumea, devenind cunoscut în toată Grecia pentru activitatea sa spirituală, 
culturală şi naţională. Ziua Sf. Dionisie se sărbătoreşte în fiecare an pe data de 23 ianuarie. 

În istoria sa mănăstirea zidită în secolul al XVI-lea a trecut prin mai multe evenimente. Astfel, în 1821 mănăstirea 
a fost incendiată de Vellis Paşa, fiul lui Ali Paşa, care după o luptă de trei zile a arestat pe egumenul mănăstirii, 
Metodie Palioura împreună cu 12 călugări şi i-a spânzurat în piaţa centrală din oraşul Larisa; aceştia fiind trecuţi 
în analele mănăstirii ca eroi naţionali. În anul 1878, în timpul revoluţiei de la Olimp mănăstirea a oferit adăpost 
pentru femeile şi copiii din Litochoro. În timpul luptelor cu macedonienii mănăstirea a funcţionat ca adăpost 
pentrul luptătorii eleni, dar şi ca depozit de aprovizionare şi debarcare a oştilor. În timpul celui de-al Doilea 
Război Mondial mănăstirea a fost distrusă de către armatele germane (1943). Atunci au fost arse şi distruse cărți, 
manuscrise, odăjdii, vase sfinte. 

Nu poate fi uitată însă, contribuţia pe care mănăstirea a adus-o la progresul educaţiei neamului şi a spiritualităţii 
sale. Aici există o bibliotecă deosebită, cu exemplare de o mare importanţă istorică şi religioasă. Aşadar, remarcăm 

că pe perioada lungii sale istorii mănăstirea a suferit distrugeri succesive, jefuiri, prădări şi a plătit un mare preţ 
pentru participarea sa la evenimente, în dorinţa de a proteja oamenii, de a păstra religia şi tradiţiile naţionale. 

În anul 1950 călugării s-au mutat la Metocul (chilia) Skala, la 3 km, unde au ridicat o nouă mănăstire, la 15 
km de Litochoro, mănăstire închinată fondatorului vechii mănăstiri, Cuviosul Dionisie, ce a primit şi numele de 
Olimpianul. 

Intrarea în curtea mănăstirii de face pe sub o boltă zidită ce leagă de o parte şi de alta cele două clădiri anexe 
de la intrare. Deasupra intrării se află pictat portretul Sf. Dionisie. Sub bolta intrării sunt două laviţe unde stau 
credincioşi veniţi din toate părţile Greciei şi nu numai. Curtea mănăstirii era plină de pelerini, preoţi, călugări. 

M-am reintors în curtea mănăstirii şi în faţa mea se ridica frumosul complex monahal ortodox din piatră şi 
lemn, placat arhitectural din loc în loc cu cărămidă roşie. Din ansamblul ce cuprinde curtea mănăstirii într-un 
parc îngrijit cu alei pietruite, arbuşti şi iarbă verde am remarcat biserica cu turtele ei, construită în stil bizantin, 
clopotniţa, sala de mese (trapeze), muzeul ecleziastic, anexele cu chiliile şi atelierele călugărilor. 

Biserica, principala clădire, are catoliconul 
închinat Adormirii Maicii Domnului. În muzeu 
sunt expuse obiecte de cult, cărţi, hărţi, 
veşminte, icoane, cât şi un disc de metal, pe care 
l-ar fi donat vechii mănăstiri Sf. Voievod Ştefan ,%s 
cel Mare al Moldovei. Tot aici se găsesc raclele cu 
părţi din moaştele a peste 300 de sfinţi. 

Am păşit cu sfială pragul bisericii, monument 
arhitectural în stil bizantin-obiectiv major 
pentru credincioşi, arheologi, istorici. O linişte, 
un aer sfânt m-a înconjurat în momentul 
înaintării spre altar. Iconostasul împodobit cu 
icoane poartă icoana Sf. Fecioarei Maria cu 
Pruncul în braţe, icoana Mântuitorului nostru 
lisus Hristos şi icoana Sf. Dionisie. Am admirat 
icoana Sf. Fecioare Maria placată în argint, de o 
rară frumuseţe, icoana Sf. Gheorghe omorând balaurul, candelabrele, scaunele din lemn sculptat, mozaicul din 
faţa altarului, pereţii de un alb imaculat şi câte altele! Totul strălucea în credinţă şi binecuvântare. Paraclisele 
mănăstirii sunt capela Sf. Lazăr, unde ar fi trecut la cele veşnice cuviosul şi bisericile din cimitir închinate Sf. loan 
Botezătorul . 

În biserică, în partea dreaptă se află racla cu o parte din moaştele Sf. Dionisie-mâna sa cea dreaptă ca simbol a 
permanenţei sale îndrumări aduse semenilor, dar mai ales a spiritualităţii sale. 

Multă vreme rânduiala mănăstirii nu dădea voie femeilor să o vizizteze (chiar şi după 1989), dar acum s-a 
ridicat avatonul, astfel că mănăstirea poate fi vizitată de către toţi credincioşii. 

O parte din biblioteca mănăstirii, cât şi obiectele preţioase care au fost salvate ar fi păstrate într-o clădire 
restaurată şi sfinţită (29.05.1999) de către patriarhul Bartolomeu la schitul mănăstirii, aproape de Litochoro. În 
timpul istoriei sale mănăstirea a avut mai multe schituri : Sf. Gheorghe din Korinos, Sf. Gheorghe din Ritinis, Prea 
Sfânta (Panaghia) din Makryrahi, cea din Kanalon, dar şi cele de la Katerini, Litochoro, Veria, Elassona, Tsaritsani 
etc. 

Am stat în biserică şi m-am rugat, am vizitat muzeul, am văzut în parte atelierele iconografilor şi copiatorilor 
de manuscrise, am aruncat o privire de sus spre înălţimi şi orizontul larg, am aprins lumânări pentru sufletele 
celor dragi, m-am aşezat pe o piatră şi am contemplat la tot ce am văzut şi la faptul că Dumnezeu mi-a îndrumat 
paşii şi spre acest lăcaş al Său. Am continuat pelerinajul din acea zi coborând în Litochoro, unde în piaţa centrală 
a oraşului, piaţa Platanos, am vizitat biserica Sf. Nicolae (Agios Nikolaos). De asemenea, am văzut biserica Sf. 
Dimitrios (Agios Dimitrios), cimitirul Agios Athanasios, canionul Enipeas, cu cascada şi cada lui Zeus. 

Am încheiat acea zi minunată şi am rămas cu gândul la locurile văzute, la strădania unor oameni aleşi care prin 
credinţă, stăruinţă, înţelepciune şi har ne-au lăsat nouă minunate mărturii ale credinţei ortodoxe. 

Mănăstirea Sfântul Dionisie de la Olimp rămâne un simbol al ortodoxiei ecumenice iar numele protectorului său 
cel sfânt, Sfântul Dionisie, ca un dar al credinţei şi civilizaţiei greceşti, cu mult răsunet în conştiinţa credincioşilor. 

RUGĂCIUNEA ROSTITĂ PRIN CUVINTELE INIMII 


Preot AUREL FEDIUC - Parohia Crai Nou 
„Dumnezeule, fii milostiv mie, păcătosului!”(Luca 10, 13) 


Valoarea omului este dovedită de rugăciunea înălțată către Dumnezeu spre comuniunea cu El și sfințirea 
noastră și a universului. Viaţa trebuie să fie o continuă rugăciune, ca cei ce suntem cu toți îmbrăcați în „ haina” 
Duhului Sfânt prin Botez (Matei 3,11; Tit 3,5). Rugăciunea este împărăteasa, izvorul virtuţilor și „, lumina” care 
transcende timpul, urcând pe om la ceruri. Ea ne ajută, prin ea respirăm și ne aseamănăm lui Dumnezeu, care 
s-a rugat prin Fiul Său „Şi lăsându-l, S-a dus iarăși șia treia oară S-a rugat, același cuvânt zicând” (Mt. 26, 44). 

Pericopa evanghelică care s-a citit astăzi la Sf. Liturghie este din Duminica a 33- a după Rusalii și se 
numeşte a vameșului și fariseului. Este o parabolă scurtă, cu mai multe teme, spusă de Mântuitorul lisus 
Hristos :,,...pentru unii care se credeau că sunt drepţi și-i disprețuiau pe ceilalţi..” (Lc. 18,9). Așadar, ea este 
concluzia unei discuţii avută cu cei care se socoteau drepţi, neprihăniţi , dispreţuindu-i pe alţii, și socotindu-i 
păcătoși”(cf. Pr. prof. dr. S.Tofană). Din chiar motivul ei, dar și din cuprins înțelegem blamarea păcatului mândriei 
fariseului care „..se întoarce de la templu fără nimic nou în inima sa, decât o anumită doză de automulţumire 
și nu iertare...” (Pr. dr. loan Bude, Taina Pocăinţei, (Spovedaniei), Timișoara, 2018, p. 86 ), precum și necesitatea 
smereniei și rugăciunii în dobândirea mântuirii. Noi vom încerca să vorbim astăzi despre rugăciunea rostită 
prin cuvintele inimii, acea rugăciune a minţii și a inimii prin „pustiirea sufletului de patimi” (cf. + Dr. Nicolae 
Corneanu, Mitropolitul Banatului); dar și necesitatea și folosul rugăciunii. „Doi oameni s-au dus la templu să 
se roage: unul fariseu și celălalt vameș (Lc. 18, 10), numai că rugăciunea unuia faţă de a celuilalt a fost diferită. 

Menţionăm că fariseii erau acea categorie de oameni care respectau Legea V.T., însă erau mândri, fățarnici și 
vicleni. Mândria este păcat capital. Vameșii erau acei oameni păcătoşi care se ocupau cu comerțul și care adesea 
îşi însuşeau pe nedrept din ceea ce făceau. Vameșul nostru era păcătos, dar s-a smerit. Personajul vameșului 
din Evanghelie este tocmai cel la care Mântuitorul a stat la masă în casa lui și numele lui este Zaheu -varianta 
grecească a ebraicului „zakkay”-,, curat”. Dorul de rugăciune trebuie să ne copleșească pe fiecare dintre noi, 
pentru că suntem păcătoşi și întinaţi. De aceea, starea de rugăciune trebuie să fie parte a fiinţei noastre; ori, 
nepăsarea , neglijenţa, indiferența ne face să fim surprinşi de „ceasul în care nu gândim și ziua pe care nu 
o știm (când) Fiul Omului va veni” (Mt. 24, 42-44). Oare, ce vom răspunde Mântuitorului lisus ? Ne-am curățit 
sufletul? Suntem împăcaţi cu Dumnezeu ? Chiar și dacă suntem virtuoși și „, chiar de-ai urcat întreaga scară a 
virtuţilor, totuși roagă-te pentru iertarea păcatelor, auzind că Sf. Pavel referindu-se la păcătoși, zicea: „, Dintre 
care cel dintâi sunt eu” (| Tim. 1, 15 ) (Sfântul loan Scărarul, Scara Raiului, Cuv. XXV, Ed. Învierea, Timişoara, 2004, 
p. 277). Mântutorul Însuși s-a rugat (cf. Luca 22, 44-45) şi ne-a învăţat să ne rugăm: „lar când vă rugaţi, nu fiţi 
ca fățarnicii cărora le place, prin sinagogi și prin colţurile uliţelor, stând în picioare, să se roage, ca să se arate 
oamenilor...” (Mt. 6, 5 ). lată, iubiţi credincioși, rugăciunea goală, falsă, a fariseului! Dar Domnul lisus ne învaţă: 
„Tu însă, intră în cămara ta (inima ta) și închizând ușa, (eliberarea de alte gânduri ) roagă-te Tatălui tău, care 
este în ascuns, și Tatăl tău, Care vede în ascuns, îţi va răsplăti ţie” (Mt.6, 6). Așadar, rugăciunea smerită și 
milostivă a vameșului a fost primită de Domnul, iar rugăciunea „minţii în inimă” este (de asemenea ) arzătoare, 
plină de Duhul Sfânt și plăcută lui Dumnnezeu. Rugăciunea care ne urcă la ceruri și coboară cerurile la noi 
este rugăciunea liniştită, care pornește din minte și coboară în inimă, - locașul Duhului Sfânt- și de aici se urcă 
la Dumnezeu dintr-un suflet golit de tulburare și ,,împrăştiere”. „Duhul se roagă cu noi în suspine negrăite” 
(Rom. 8,26), ne întărește în rugăciune și ne menţine în mireasma rugăciunii. Rugăciunea lui lisus este cea 
mai scurtă și mai cuprinzătoare rugăciune . Rugăciunea trebuie să izvorască dintr-o inimă curată și îmbrăcată 
în dragoste pentru că: ,, rugăciunea celui ce are pomenire de rău asupra fratelui său este sămânță pe piatră” 
(Sf. Efrem Sirul, Cuvânt despre dragoste, cuv. 58, p. 297, M-rea Neamţ, 1818). Dar trebuie să ne rugăm și pentru 
sădirea și înmulţirea dragostei în sufletul nostru. Doamne, lisuse Hristoase, Fiul lui Dumnezeu, miluiește-ne! 
Dă- ne harul Tău! Sădeşte dragostea Ta în inimile noastre! Ajută-ne să ne rugăm cu lacrimi și dreptate! lubiţi 
credincioşi, rugăciunea este completă și străbătătoare atunci când ceea ce rostim cu gura, înțelegem cu mintea 
şi simţim cu inima. Astfel de rugăciune este primită de Dumnezeu. Rugăciunea spusă mecanic este goală. Nu 
este uşor să ştim să ne rugăm și o rugăciune adevărată trebuie să îndeplinească anumite condiţii. Sunt „ nouă 
trepte” ( cf. părintelui arhim. Ilie Cleopa ) ale rugăciunii până să ajungem la rugăciunea contemplativă, iar această 

treaptă este atinsă de cei foarte înduhovniciţi. Este o rugăciune a vederii lui Dumnezeu (faza contemplării ), de 
care vorbește Sfântul Grigorie Palama. Rugăciunea noastră trebuie să fie și „de sine mișcătoare”, permanentă , 
precum ne îndeamnă Sfântul Apostol Pavel: „Rugaţi-vă neîncetat” (| Tes. 5, 17 ). Observăm că fariseul și vameșul 
au mers să se roage la temple (cf. Lc. 18,10). Noi, creștinii, ne putem ruga la Biserică, acasă (în particular), 
ori în altă împrejurare (dacă condiţiile permit); dar, locul cel mai bun și potrivit este Sf. Biserică. Cea mai 
completă rugăciune (desăvârșită) este Sfânta și Dumnezeiasca Liturghie, pentru că suntem în comuniune cu 
Dumnezeu, cu Maica Domnului, cu sfinţii și cu semenii, dar şi pentru că gustăm din arvuna raiului ceresc. De 
aceea fiecare dintre noi trebuie să participăm în 
fiecare zi de sărbătoare (sau oricând se oficiază) 
la Sf. Liturghie. Sf. Liturghie este cel mai mare dar 
oferit de Dumnezeu nouă. Cu un dor nespus trebuie 
să aşteptăm să participăm la Sfânta Liturghie. Dor și 
nerăbdare să ne cuprindă pentru Sf. Liturghie! Un 
dor nesfârșit ! Este o mare bucurie pentru fiecare 
care se împărtășește cu Trupul şi Sângele Domnului 
lisus Hristos. lată cât de sfântă, înfricoșătoare și mare 
este Sf. Liturghie:,, Părintele duhovnic Sava Aghioritul 
vărsa lacrimi la Sf. Liturghie... vedea îngeri stând cu 
frică în faţa Mielului însângerat și înjunghiat... iar 
heruvimii cântau Sfinte Dumnezeule. Erau ceasuri de 
viață liturgică îngerească și paradisiacă... De fiecare 
dată când săvârșea Sfintele Taine vorbea tare: 
„înfricoșător este locul acesta, înfricoșător este locul 
acesta...”, întreagă Sfânta Masă era „un rug aprins care 
nu ardea”, iar în timpul heruvicului - spune părintele 
Stefanos Anagnostopoulos - Biserica de pe pământ 
se preschimbă în cer... (deși noi nu vedem dar este 
adevărat)” ( Stefanos Anagnostopoulos, Explicarea 
dumnezeieștii Liturghii, traducere din limba greacă de 
Pr. Victor Manolache, - cu o prefaţă semnată de Pr. 
prof. dr. Constantin Coman-, Ed. Bizantină, București, 
2005, p. 197 ). Lumea întreagă viază și trăiește prin 
Sfânta Liturghie. Lumea este în comuniune cu 
Dumnezeu prin Sfânta Liturghie. Observăm că 
rugăciunea vameșului a fost primită de Dumnezeu, pentru că a fost izvorâtă dintr-o inimă smerită și o minte 
„ Mărturisitoare”. Vameșul s-a întors la casa sa îndreptat, pentru că: ...oricine se înalţă pe sine se va smeri 
„iar cel ce se smerește pe sine se va înălța” (Lc. 18, 14). 

lubiţi credincioși, rugăciunea noastră trebuie însoţită de post și lacrimi (Mt. 17, 21).E bine să ne rugăm 
cât mai des și în orice situație de necaz sau singurătate să alergăm la rugăciune; să stăm de vorbă cu 
Dumnezeu, cu Maica Domnului și cu sfinţii şi să le cerem ajutorul din tot sufletul nostru. Niciodată nu este 
suficientă rugăciunea, pentru că în fiecare clipă putem greși sau suntem supuși ispitei. Rugăciunea trebuie 
să fie dependentă de noi. Trebuie să mai știm că foloasele rugăciunii sunt de neimaginat de bune și de 
cele mai multe ori, Dumnezeu face imposibilul posibil. Orice rugăciune spusă din suflet și cu lacrimi ajunge 
la Dumnezeu și face adevărate minuni. Cred, iubiţi credincioși, că și dumneavoastră aţi expermentat acest 
lucru, măcar o dată în viaţă. Uneori vedem că Dumnezeu nu ne împlinește imediat cererile sau ne lasă să 
trecem prin încercări grele, acest lucru este posibil pentru că Dumnezeu vrea ca noi să nu-L uităm. Oricum, 
Dumnezeu nu ne lasă și dacă nu totdeauna ne dă ce cerem noi, trebuie să ne amintim că în rugăciunea 
„Tatăl nostru” zicem: „facă-se voia Ta”. Ştie Dumnezeu de ce avem nevoie și știe bine ce ni se potrivește... 
Înţelepciunea lui Dumnezeu este o taină pentru noi, în adâncul ei. Așadar, să nu „ucidem”cu mintea „tainele 
ce le întâlnim în cale”. Mintea și inima să le avem ancorate în rugăciune! Rugăciunea să ne fie dovedită prin 
faptele cele bune și plăcute lui Dumnezeu! Faptele bune vădesc un suflet rugător. Mântuitorul nostru lisus 
Hristos de altfel ne și încredinţează zicând: „Şi toate câte veţi cere, rugându-vă cu credinţă, veţi primi” (Lc. 21, 22). 

SATUL ROMÂNESC DIN VREMEA LUI CUZA VODĂ 


Preot dr. VALENTIN BUGARIU - Parohia Birda 


Sărbătorim anul acesta, cu bucurie, împlinirea a 160 de ani de la unirea Principatelor Române. Prin dubla 
alegere a lui Alexandru loan Cuza în Moldova 4 ianuarie şi Țara Românească în 24 ianuarie 1859 a apărut un nou 
stat pe harta Europei, Principatele Române. 

Realizarea unirii celor două ţări româneşti a depins de situaţia politică europeană. În zona Europei de Est, 
trei imperii avea interese economice și politice: Imperiul Otoman sub a cărui suzeranitate se aflau cele două ţări 
româneşti: Valahia din 1460 şi Moldova din 1513, Imperiul Austriac care după războiul dintre turci şi austrieci 
încheiat cu victoria celor din urmă și pacea realizată prin Tratatul de la Passarowitz (21 iulie 1718), Oltenia a fost 
ocupată de austrieci (1718-1739). Imperiul Țarist a obținut de la turci Basarabia care a trecut în administrația 
imperială timp de o sută șase ani (1812-1918). 

A existat însă și o înțelegere a situației românilor, diplomaţi europeni au văzut în actul unirii, un act firesc 
politic care să pecetluiască unitatea de neam, limbă și credință a Românilor de dincolo şi dincoace de Milcov şi 
chiar de peste Carpaţi: „Unirea într-un singur imperiu a tuturor românilor cuprinzând în consecinţă Basarabia, 
Bucovina, Moldova, Valahia, Transilvania şi Banatul Timişoarei. În pofida sfâșierilor seculare, toate aceste țări au 
păstrat unitatea de neam, unitatea de limbă, unitatea de moravuri și sentimente: toate aspiră la unitate politică. 
Există acolo zece milioane de latini răspândiţi pe un pământ bogat și fertil care ar oferi resurse unei populații de 
patruzeci de milioane. Ei își cunosc și îşi laudă afinităţile de origine cu popoarele Occidentului”!. 

Cum anul 2019 a fost declarat An omagial al satului românesc în Patriarhia Română ne vom opri acum la 
contribuţia domnitorului Cuza la dezvoltarea satului românesc din Moldova, Oltenia și Muntenia. Un impuls în 
realizarea reformei agrare a lui Cuza (1864) l-a făcut tot Europa: „Lipsa de capital înăbușă dezvoltarea agricolă și 
atrofiază investiţiile utile. [...] În Principate trebuia, de asemenea, să se pună ordine în încâlcitele lor relaţii agrare, 
aducând astfel un mare serviciu populaţiei rurale. Rusia, asemenea unui străjer vigilent, le-a ferit de intervenţia 
odioasă și periculoasă a turcilor; Austria trebuia să preia acest rol'?. 

O imagine a satului ne e dată de Ignaţiu Ștefan Raicevich, educator al copiilor domnitorului Ipsilanti, apoi 
consul austriac în Principate (1782-1787). Acesta a realizat și o carte despre realitățile românești intitulată 
Observaţiuni istorice, naturale și politice din Muntenia și Moldova (1788) în care regăsim o portretizare a satului: 
„Satele din șes sunt mai toate meschine, oferind aspectul dezolaţiunii și al mizeriei. Casele, sau mai bine zis 
vizuinele, sunt construite sub pământ și se cheamă bordeie. De departe nu zărești decât fumul care iese de prin 
coșuri, iar de aproape vezi numai streșinele, puţin ridicate deasupra solului şi formate din nește bârne acoperite 
de ţărână, peste care creşte iarnă. Locuitorii se feresc totdeauna de drumurile cele mari și-și caută câte o râpă, câte 
o văgăună, unde să nu fie în calea trecătorilor și să se ascunză astfeli de jaf și de năpaste”?. 

Sociologia a lămurit însă pe deplin locuirea în mediul rural a românilor încă din cele mai vechi timpuri și până 
astăzi cu perioade de înflorire şi de decădere datorate intervenţiei politice dar și a organizării economice moderne. 
Satul cel vechi este un fenomen social complex, cuprinzând laolaltă o „populaţie”, o „vatră de sat”, adică locul de 
așezare a gospodăriilor, și un „trup de moșie”, adică locurile de muncă ale acestor oameni. Termenul de „hotar” 
are și el un înțeles anume în limba noastră veche, „hotar” fiind desigur graniţa care desparte un sat de altul, dar și 
toată suprafaţa cuprinsă între aceste hotare. 

Un întreg, de „trup” de moșie, iar nu un lot oarecare de pământ, ţi se înșiră din ce e alcătuit hotarul, spunând: 
„din pădure, din câmp, din izlaz, din apă, din vatră”. 

Pământul satului era socotit „devălmaș”, adică bun al întregii obşti a sătenilor, de la fiecare obștean trăgea 
foloase, prin muncile pe care le putea face, el și cu familia lui, desțelenind și lăzuind?. 

Familia tradiţională era încadrată în tipul „familie-lăstar” caracterizată astfel: pe măsură ce feciorii cresc și le 
vine vremea căsătoriei, ei pleacă din casa părintească. Tatăl lor îi înzestrează cu o parte din loturile de pământ 
moștenite de întreg grupul familial, care îi ajută să-și construiască o casă nouă. Tatăl nu ţine pe lângă el decât pe 

1 Elias Regnault, „Istoria politică și socială a Principatelor dunărene”, în vol. Românii la 1859 Unirea Principatelor Române în conștiința 
europeană. Texte străine, vol. Il, Editura Științifică și Enciclopedică, București, 1984, p. 18. (Se va prescurta în continuare Românii la 1959...). 

2 Louis de Nal&che, „Moldo-Vlahia”; IA. N. Butkovski, „O sută de ani de politică austriacă în problema orientală”, în vol. Românii la 1959..., 

„65; 229. 
i 3 B.P. Hasdeu, Istoria critică a românilor, Ediţie îngrijită de Grigore Brâncuș, Editura Minerva, București, 1984, p. 367. 


4 Henri H. Stahl, Paul H. Stahl, Civilizaţia vechilor sate românești, Editura Științifică, București, 1968, p. 11; 14; 27. (Se va prescurta în con- 
tinuare Civilizația vechilor sate...). 

cel mai mic dintre feciori, care singur va moșteni casa bătrânească; cu obligaţia însă de a întreţine pe bătrâni până 
la moarte și a face apoi slujbele bisericești și pomenile. Fetele nu primeau însă pământ, ci doar lucruri mobile 
putând fi duse în „lada de zestre”. Se spune în zicală că „fetele își ia zestrea cu carul”5. 

Cu timpul satul s-a restrâns în ceea ce avem astăzi satul adunat, casele au fost ridicate în spaţii mai mici. 
Gospodăria era alcătuită dintr-o serie de clădiri, casă și acareturi. Casa așezată pe marginea drumului avea o 
orientare precisă cu faţa spre miazăzi, aici era și odaia de locuit Acareturile erau în jurul casei: bucătăria de vară, 
grajdul, hambarul. Curtea era împărţită în două: animalele și păsările viețuiau în curtea de dinapoi și nu aveau 
acces în curtea din faţă. 

Locuinţa construită pe sol poartă numele de casă. Ea cuprindea odaia de locuit în care era vatra sau cuptorul și 
cămara. În veacul al XVIII-lea a apărut locuinţa cu două caturi: la parter pivnițe, cămări, bucătării de vară, odăi de 
locuit. La etaj odăile de locuit, iar mai apoi odăile cu caracter sărbătoresc. 

Mobilierul era realizat din lemn sau în lipsa acestuia din lut. Piesele obișnuite erau: patul, masa joasă cu 
scăunele, lavițele, blidarul (dulăpuior deschis cu rafturi), colţarul, alt dulăpior, polița (cuierul), culmea (prăjină 
suspendată în tavan) și lada. Decorația era realizată din vase de lut și ţesături. 

Pentru a moderniza ţara, Cuza a dat câteva legi care au înscris pentru totdeauna ţara în Europa. Una din aceste 
legi este cea rurală. Cerută de diplomaţia europeană, Legea rurală sancţionată și promulgată de domnitor în 14 
/ 26 august 1864 a dat pământ ţăranilor clăcași desfințând o serie de dări către curtea boierească făcându-se 


astfel trecerea de la epoca medievală la cea modernă. Legea a fost însoţită de o proclamaţie prin care săteanul 
a fost responsabilizat cu noua lui situaţie economică și socială: „Claca (boierescul) este desfiinţată pentru de-a 
pururea și de astăzi voi sunteți proprietari liberi pe locurile supuse stăpânirii voastre prin legile în fiinţă... De 
astăzi, voi sunteţi stăpâni pe braţele voastre; voi aveţi o părticică de pământ, proprietate și moșie a voastră; de 
astăzi, voi aveţi o patrie de iubit şi de apărat” Îi îndeamnă apoi să-şi lucreze ogoarele cu hărnicie sporită „căci de 
acum aceste ogoare sunt averea voastră și moșia copiilor voștri”. Să-și îngrijească „vetrele satelor, care de astăzi 


5 Henri H. Stahl, Paul H. Stahl, Civilizaţia vechilor sate..., p. 41. 

devin comune neatârnate și locașuri statornicite ale voastre, din care nimeni nu că mai poate izgoni. Siliți-vă dar, 
continuă Cuza - a le îmbunătăţi și a le înfumuseţa; faceţi-vă case bune și îndestulătoare; înconjuraţi-le cu grădini 
şi cu pomi roditori. Înzestraţi-vă satele cu aşezăminte folositoare vouă şi urmașilor voştri. Statorniciţi mai ales și 
pretutindenea școale, unde copiii voştri să dobândească cunoştinţele trebuitoare, pentru a fi buni plugari și buni 
cetăţeni”$, 

Legea rurală a ajutat cea mai numeroasă clasă socială și anume țărănimea. Clăcașii alcătuiau, în 1857, cea mai 
mare parte a țărănimii, ei însumând potrivit lui Vasile Boerescu — 520.000 de familii (330.000 în Ţara Românească și 
190.000 în Moldova), deși în preajma reformei din 1864 n-au fost înregistrate decât 445.019 familii clăcășeşti. Lor 
li se adăuga țărănimea liberă - răzeșii și moșnenii - care dețineau încă din 1864 circa 800.000 ha. teren arabil, cam 
o zecime din suprafaţa particulară, restul fiind atunci stăpânit de circa 4.500 de proprietari. În 1860 existau în Ţara 
Românească 66.035 de ţărani devălmași și 107.682 de mici proprietari cu un venit inferior sumei de 10 galbeni. 
Prin legea rurală peste 400.000 familii de țărani au fost împroprietărite cu locuri de muncă, iar aproape alţi 60.000 
săteni au primit locuri de casă şi de grădină”. 

Un episod deosebit din viaţa satului din vremea lui Cuza Vodă ne este ilustrat de Creangă. Dacă Eminescu a dat 
strălucire domnitorului Mircea cel Bătrân, prietenul său humuleştean a scos din uitare figura lui lon Roată (1806- 
1882), ţăran român şi deputat în Divanul Ad-hoc și luptător înflăcărat pentru realizarea Unirii şi a reformei agrare. 
În 23 septembrie 1857, lon Roată a fost ales în comisia de verficare a mandatelor membrilor Adunării — comisie de 
validare. În cadrul aplicării legii rurale din 1864, lon Roată a făcut parte din comisia constatatoare a plasei Zabranţi, 
Putna pentru stabilirea suprafețelor și numărului de clăcași de pe moșiile boiereşti, ce urmau a fi împroprietăriţi?. 

Chiar dacă legea rurală nu s-a putut aplica din primul an din pricini organizatorice, neexitând personal calificat 
(ingineri, topografi ş. a.) sau legate de reaua voinţă a prefecţilor și primarilor în marea lor majoritate proveniţi din 
sânul clasei boierești totuși aceasta a avut urmări ireversibile în dezvoltarea satului românesc după Cuza. 

Marele istoric român Nicolae Iorga a realizat jurnal de călătorie prin satele din Moldova și Muntenia. În 
descrierea plastică a locurilor, istoricul amintește că alături de tradiționala așezare au apărut rând pe rând și 
nouătăți în ceea ce privește arhitectura rurală. Casa (locuința) a primit o nouă încăpere sărbătorească frumos 
împodobită dar fără sistem propriu de încălzire ce demonstrează caracterul temporar de locuire. În sat au apărut 
rând pe rând noi clădiri: Primărie, Școală, Bancă ş. a. care alături de Biserică formează centrul civic al comunităţii. O 
constantă a românilor o reprezintă hărnicia, priceperea dar și existenţa unui fond bănesc îndestulător de a purta 
de grijă edificiilor familiale. Spre Hârlău mai precis la Flămânzi s-au putut observa următoarele: „Sunt case nouă 
-și se tot clădesc- care prezintă un coperiş bine pieptănat, ochi de ferești bine deschişi și o față curată, pe care o 
împodobesc brâiele albastre. Din cele vechi chiar, niciuna nu tânjește într-o rână și nu dovedeşte neîngrijirea unui 
gospodar prea lăsător în voie. Toate curţile sunt împrejmuite cu bune garduri de nuiele sau de cetini înflorite. 
În cuprinsul lor se văd coşere strâns împletite, pomi roditori sădiţi des şi păduri de păpuşoaie înspicate. Câte o 
gospodină se ivește, foarte în treabă cu ale casei, pe când omul ei lucrează la câmp'?. 

La Comănești, vizitatorul a ajuns Duminica şi a participat la Sfânta Liturghie, cu acest prilej portretizează lăcașul 
de cult și pe credincioșii de aici: „Satul are o școală frumoasă. Biserica, ce răsare din ierburi înflorite, răsună de 
cântările slujbei de Duminecă. E plină de o asistenţă foarte credincioasă. Femeile stau lângă ușă: poartă conciuri, 
cele măritate; îmbrăcămintea lor se deosebește mult de la una la alta: sunt fote și fuste groase de postav bătător 
la ochi, cămăși cu arnici și cămăși bătute cu fluturi. Bărbaţii, care ocupă mijlocul naosului, poartă sumane cafenii 
sau podoaba grea și scumpă a cojocului!?. 

Vorbind despre Unirea Moldovei cu Ţara Românească, lon Heliade Rădulescu spune că Unirea este „acoperișul 
care trebuie să adăpostească și să protejeze două locuinţe alăturate”!!. Legea rurală a lui Cuza a reușit acest 
lucru de a întări pătura cea mai mare a populaţiei românești până la următoarea Reformă agrară din 1921. Satul 
românesc a cunoscut o dezvoltare atât în ceea ce priveşte arhitectura casei tradiționale dar și a modernizării şi 
rentabilizării agriculturii. S-a făcut o trecere de la agricultura de subzistență la cea de masă. În acest sens au fost 
achiziționate mașini agricole şi au apărut chiar muncitorii în agricultură. Prin reforma agrară, Cuza a pus bazele 
dezvoltării durabile a satului românesc de dincolo de Carpaţi 


6 Constantin C. Giurescu, Viaţa și opera lui Cuza Vodă, Editura Științifică, București, 1966, p. 272. 

7 Dan Berindei, Epoca Unirii, Editura Corint, București, 2000, p. 127; 170. 

8 Vasile T. lorga, „Să ne amintim de... de Moş lon Roată”, în https://jurnalspiritual.eu/sa-ne-amintim-de-mos-ion-roata/, accesat 19.01.2019. 

9 Nicolae lorga, Sate și mănăstiri din România, Ediţia a II-a, Editura Librăriei Pavel Suru, București, 1916, p. 22-23. (Se va prescurta în 
continuare Sate și mănăstiri...) 

10 Nicolae lorga, Sate și mănăstiri... p. 64. 


11 „Conservatorul”, nr. 2 / 1859, p. 30 după Elias Regnault, „Mistere diplomatice pe malurile Dunării”, în vol. Românii la 1959..., p. 127. 

DESPĂMÂNTENIREA 


Fuge omul ca nebunul 
Să-şi găsească împlinirea, 
Rareori auzi vre-unul 
Să-şi dorească mântuirea! 


Omul fuge până moare 
După cele pământeşti, 
După patimi trecătoare, 
După dezmierdări trupeşti! 


Fuge până oboseşte 
După bani, maşini şi case, 
lar apoi când le găseşte 
Vine timpul să le lase! 


Moartea vine ca şi somnul, 
Şi-ţi pune faptele-n sac, 

C-o să pleci de aici la Domnul, 
Ca la naştere, sărac! 


Toate bunurile tale 

O să piară în eter, 

Că-s palate sau parale, 
Toate trec şi toate pier! 


Pământeanul mântuit 

E chemat să fie sfânt, 

Pur şi despământenit 
Încă de pe-acest pământ! 


Căci altfel nu o să poată 

Să treacă prin vămi ca sfântul, 
N-o să-ncapă-n Rai pe poartă, 
O să-l tragă-n jos pământul! 


SORIN DRAGOŞ BUTUCEL 

LERU-I LER... 


Leru-i ler... în iarnă-amară... 
Puţini oameni mai colindă... 
Câţi români mai au la grindă 
Busuioc şi dor de ţară? 


Leru-i ler... în suflet trist - 

lartă, Doamne, lumea rea! 
Ce-am avut? Ce-om mai avea?!... 
Cum de oare mai exist? 


Leru-i ler... îmi amintesc... 
Demnul meu popor creștin 
Se hrănește cu pelin... 
Vremurile umilesc... 


Leru-i ler... aş vrea să cânt, 
Să mă rog la Cel de Sus - 
Crucea ce-o avem de dus 
Tot ne trage spre pământ. 


Leru-i ler... ce-aș colinda... 
Țara mândră-n lumea mare 
E călcată în picioare 

Chiar de cei născuţi în ea. 


Leru-i ler... ce suflet greu... 
Dorul plânge neștiut... 
Ce-avem azi din ce-am avut?... 
Ştie bunul Dumnezeu... 


Leru-i ler... iarna există... 

Mai colind la mine-n gând... 
Și-amintiri trăiesc... pe rând... 
Leru-i ler în ţară tristă... 


Dr. TEONA SCOPOS 

CÂT DE FRUMOS E, 
DOAMNE, CERUL... 


Cât de frumos e, Doamne, cerul, 

Atât de albastru precum e marea 

Şi cât de adânc, de mare, e misterul, 
Necunoscut, nemărginit precum e zarea. 


Cât de frumos e, Doamne, cerul sfânt, 

Ce ne acoperă de-a pururi pe toți copiii Tăi 

Un cearșaf pur ce plutește parcă peste pământ, 
Deşi suntem departe de el și tot mai răi. 


Cât de frumos e cerul și cât de minunat, 
Privind la el cu jind şi dor de Creatorul Lui 
Mă visez la bogăţiile lui precum ne-ai arătat, 
Deși e imposibil să împărtășești, să spui. 


Cât de frumos e cerul înconjurat de aștrii, 

De miile de stele, de luceafărul cel minunat 

Ce frumoși sunt serafimii şi heruvimii cei măiașştrii, 
Prin care Tu pe om de mii de ori l-ai ridicat. 


Ce frumos ești Doamne şi lucrările Tale Sfinte, 
Câtă iubire reverşi asupră-mi din izvorul fără 
margini 

lar eu desculț pe ulița vieții cu picioarele mereu 
rănite, 

Privesc spre cerul spre care îmi trebuiesc aripi. 


Preot CONSTANTIN MILIN 


BUCURIA NAȘTERII 
DOMNULUI 


Cine ridică 

Măreţia iernii 

La clopotul cerului, 
Bucuria Nașterii Domnului 
De Sfântul Crăciun. 

Au însoţit călătoria magilor 
Ca o călăuză sfântă; 

Spre inimile adânci descătușate. 
Obiceiul neamului 
Strălucește veșnic 

Ca o dragoste nepieritoare. 


PETRU JICHICI 

DE ATÂTEA ORI... 


De atâtea ori 

Curgeau lacrimi pe obrăjori 
Când puneam apă la flori 

Și mă întrebam de multe ori 


De ce? De când? 

Ochii mei lacrimi vărsând 

De când sunt ei pe acest pământ? 
Nici vorbă şi nici gând 

Ci toate au venit în timp 


Dar mai ales atunci 

De când mă visam prin lunci 
Că cineva mă tot oprea 

Şi aşa mă întreba: 


Am trecut pe strada ta 

Şi nimeni întrebatu-ma ceva 
Cine ești, de undevii? 

Pe cine cauţi printre cei vii? 


Am venit să caut pe cel pierdut 
Poate că s-a rătăcit 

Că la mine n-a venit. 

Unde ești tu prieten bun 

Că aș avea multe să-ți spun? 


Dar în ochii tăi privind 
Izvor de lacrimi s-au ivit 
Și auzind acel cuvânt 
Fericiţi acei ce plâng 

Pe ei Domnu-i miluind 
Şi vor fi aleşii Lui 

În ograda Domnului. 


PETRU IOSIF TOMA 

CREȘTIN VOI FI MEREU! 


Veșnicia s-a născut la sat 
Într-o livadă cu pomi mari 
Stătea un sărman. 

lisus a venit 

Și un măr sfinţit i-a dăruit. 
Sărmanul l-a mâncat 


Şi cu cu un zâmbet mare s-a ridicat. 
Era un om înalt, cu părul cârlionţat. 
Lui Hristos i-a mulţumit 

Și la drum a pornit 


S-a îndreptat tăcut către sat. 

În sfânta și soborniceasca biserică a intrat. 
Aici, mult timp el în genunchi s-a rugat, 

În liniştea veşnică, mulţumind Celui Preaînalt. 


RAISA PANDURU 


COPILUL CREȘTIN 


Din ziua în care am pășit 
Pe acest pământ sfinţit 
Am simţit un înger 

Care mi-a șoptit: 


„Să fii bună, generoasă, 
Aşa viaţa va fi frumoasă!” 
Cu brațele deschise larg 
Am ajutat oameni cu drag. 


Sfatul Lui l-am ascultat 

Pe lisus Hristos în inimă L-am purtat 
EI tot timpul m-a ajutat 

Și calea mi-a luminat. 


RAISA PANDURU 

DARUL LUI DUMNEZEU 


Venită de la Dumnezeu 

Familia mea cu mine va fi mereu. 
Câte zile grele voi avea, 

Ea mereu mă va ajuta. 


La biserică noi mergeam 

Și cu toţii ne rugam. 

Să fim împreună pe vecie, 
Să trăim zile pline de veselie. 


Cu fraţii mei din Biblie citeam, 

Cuvântul lui Dumnezeu îl rosteam; 

Cu sufletul curat, pătrunși de Duhul Sfânt, 
Preamărind pe Dumnezeu și în cânt. 


RAISA PANDURU 


CRĂCIUN FERICIT 


Crăciun fericit s-aveţi 

Şi binecuvântare în casă 
lar pe cale mulţi drumeţi 
La necaz să nu vă lase. 


Un An Nou cu har bogat 
Lângă Dumnezeu mereu 
În lumină-mbelşugat 
Biruitor în ce-i rău. 


Sănătate vă doresc 

În fapte bune să sporiţi 

Al vieţii sfârşit creştinesc 

Să-l ajungeţi şi să vă mântuiţi. 


Monahia ELENA - mănăstirea Timişeni 

SIMPOZIONUL „POLIS ŞI PAIDEIA”: 
SCURTĂ CRONICĂ ŞI CONCLUZII 


ORGANIZATORII 


La Simpozionul „Polis si Paideia”, desfășurat între 8-9 noiembrie 
2019, sub patronajul Mitropoliei Banatului și al Facultăţii de litere, istorie şi 
teologie din cadrul Universităţii de Vest din Timișoara, prin binecuvântarea 
Înaltpreasfinţitului Părinte Mitropolit loan Selejan, tineri teologi ortodocși 
români din Diaspora si studenţi teologi ai Facultăţii de litere, istorie şi 
teologie din Timișoara au avut ocazia întâlnirii personale și a unui veritabil 
schimb teologic si cultural. Mai precis, cinci teologi (doctoranzi, doctori, 
printre care și un profesor) au susținut în fața auditoriului timișorean 
referate în care și-au prezentat principalele coordonate de cercetare ale 
activităţii lor teologice. 

Lucrările au debutat cu prezentarea lui Cezar MARKSTEINER-UNGUREANU 
(Asistent Universitar [praedoc], Universitatea Viena) care a schiţat parcursul 

complex al conceptului biblic de „om nou” pornind de la Sfântul Pavel, 
= trecând prin Sfântul Nicolae Cabasila și Thomas Morus și încheind cu Karl 
"3 Marx; Pr. Dr. loan Popoiu (Niirnberg-Amberg) a arătat relevanţa „nebunilor 
pentru Hristos” şi funcţia socială a acestora, adeseori una foarte critică, 
al cărei scop era însă îndreptarea moravurilor greşite ale unor oameni și 
chiar conducători politici; In comunicarea sa, Dr. Viorel Coman (Cercetător 
postdoctoral, KU Leuven) a evidenţiat, într-o manieră remarcabilă, influenţa 
părintelui Andre Scrima asupra capitolului mariologic din „Lumen Gentium” (Conciliul II Vatican); Dr. Petre Mican 
(Cercetător postdoctoral, Universit& catholique de Louvain) a tematizat și problematizat conceptul perfecțiunii 
(îndumnezeirii) în contextul persoanelor cu dizabilităţi, persoane care nu își pot manifesta capacitatea necesară 
dobândirii ei. Așadar, cum se realizează perfecțiunea în cazul acestora?; Dr. Marius Ștefan Ciuu (Universitatea 
Kiel) a expus, printr-o analiză istorică, modul | 
în care primele generații de monahi egipteni 
îndeplineau cu ajutorul tălmacilor o funcţie 
integratoare la nivelul societății timpului lor. Pr. ES 
Dr. Silviu Bunra (Profesor Asociat, University of 
Dayton), în încheierea lucrărilor, a vorbit despre 
conceptul de „noua Ortodoxie”, concept aliat cu 
conservatorismul evanghelic nord-american, tot 
mai prezent in mediile teologice contemporane, 
şi care reprezintă o abatere de la Tradiţia vie a 
Bisericii Ortodoxe. 

Referatele au avut ca idee comună tema 
antropologiei, iar pe acest fundal de gândire s-a 
constat tendinţa teologiei ortodoxe de a insista mai mult pe latura de desăvârșire a omului, neluând suficient 
în considerare realitatea socială, nemijlocită, a omului, care de multe ori îl împiedica pe acesta să își pună serios 
problema fundamentală a desăvârșirii sale. Astfel, a fost accentuată necesitatea ca teologia ortodoxă să pornească 
în reflecția și pastorația ei de la om, așa cum este el, căzut si imperfect, dar purtător al „chipului lui Dumnezeu”, 
pentru ca mai apoi să-l tematizeze în lumina perfecțiunii, cuprinzând astfel omul în deplina sa realitatea de 
manifestare și dinamică transformatorie: de la „vechiul” la „noul Adam”, de la „omul vechi” la „omul nou”, de la 
„omul firesc” la „omul duhovnicesc”. A doua concluzie, desprinsă din constatarea de mai sus, este că, pentru a-l 
putea tematiza pe om mai bine în realitatea sa, teologia ortodoxă are nevoie de un dialog susţinut cu filosofia, 
ştiinţele sociale, politice și economice, fapt receptat pozitiv de organizatori și avut în vedere în contextul unei 
următoare întâlniri. 

200 DE ANI DE LA NAȘTEREA PREOTULUI ȘI 
DIRIJORULUI TRIFU ȘEPEŢIAN 


Diacon dr. RĂZVAN EMANUEL FIBIŞAN 


La împlinirea a 200 de ani de la nașterea 
preotului și dirijorului Trifu  Șepeţian, 
întemeietorul celebrului cor țărănesc de 
la Chizătău, care a marcat viaţa culturală a 
Banatului mai bine de un secol, Parohia Chizătău 
a organizat Duminică, 3 Noiembrie, în biserica 
cu hramul „Nașterea Maicii Domnului, un 
festival coral ce a reunit șase formaţii corale. La 
eveniment a fost prezent şi Înaltpreasfinţitul 
Părinte loan, Arhiepiscopul Timișoarei și 
Mitropolitul Banatului. 

Manifestarea artistică a debutat cu evocarea 
personalităţii preotului și dirijorului Trifu 
Șepeţian de către prof. univ. dr. loan Viorel 
Boldureanu, prof. univ. dr. Lucian Emil Roșca și 
dr. Daniela Băcilă. Apoi a urmat un program de 
cântări religioase, susținut de imi gatale fotriaţi corale: Grupul coral al Operei Naţionale Române Timișoara, 
Corala „Giroceana” a Parohiei din Giroc, Corul Parohiei Ortodoxe Șag, Corul „Învierea” al Parohiei Foeni, Corul Ligii 
Studenţilor din Lugoj și Corul Parohiei Ortodoxe Chizătău. La final a fost săvârşită slujba parastasului pentru 
preotul Trifu Șepeţian, de numele căruia se leagă geneza unui fenomen de referinţă al istoriei noastre culturale și 
artistice: fondarea primului cor românesc de plugari. 

Festivalul coral,Trifu Şepeţian”a fost iniţiat de dr. Adela Popa, șef serviciu Cultură în cadrul Consiliului Judeţean 
Timiş, fiind inclus în Agenda Culturală pe 2019 a Consiliului Judeţean Timiş. 

Primul cor sătesc din Banat şi din România, iar, după unii cercetători, din Europa Centrală și de Sud-Est, „Corul 
vocal al plugarilor din Chizătău', al cărui fondator a fost preotul Trifu Șepeţian, aminteşte de începutul afirmării în 
cultura muzicală românească a fana! areale 840), În anul 1857,sub conducerea lui popaTrifu, cum isespunea, 
s-au organizat serbări muzicale în satele învecinate. Acest curent va străbate curând întreg Banatul, cristalizând 
arta corală până la cele mai delicate nuanţe. În 21 septembrie 1912, corul s-a numărat printre fondatorii „Asociaţiei 
corurilor şi fanfarelor din Banat”, condusă de lon Vidu şi losif Velceanu. Astfel, a fost deschisă calea înfiinţării de 
coruri şi fanfare în aproape fiecare sat bănăţean. Trifu Şepeţian a murit în 1887, la 68 de ani. Ziarele de atunci 
i-au publicat portretul şi i-au consacrat articole, evidenţiindu-i meritele de iniţiator. losif Vulcan scria în „Familia”: 
„Lucrarea de frunte a părintelui Trifu Şepeţian a fost înfiinţarea unui cor vocal în parohia sa. Încercarea îndrăzneață 
a fost aceasta, căci pân-atunci nu s-a mai pomenit Tg un asemenea cor, ba nici clasa noastră inteligentă 
nu a avut multe, căci lucru s-a petrecut | P 7 
înainte cu 28 - 29 de ani. Dar stăruința | 
neobosită a vrednicului preot român 
a izbutit. Corul vocal, primul cor vocal | 
românesc de plugari, s-a înfiinţat. [... ] | 
Corul de la Chiseteu, care a produs toate 
corurile vocale de plugari, precum şi 
numele lui Trifu Şepeţian, înfiinţătorul 
acestui cor, vor avea o pagină în istoria 
artelor la noi românii”. În prezent, Corul 
de la Chizătău este condus de preotul 
paroh Valentin Birău, care a reluat vechea 
tradiţie corală. 

COMEMORAREA A 30 DE ANI DE LA IZBUCNIREA 
REVOLUȚIEI DIN DECEMBRIE 1989, LA TIMIŞOARA 


Diacon dr. RĂZVAN EMANUEL FIBIŞAN 


Cu trei decenii în urmă, Timișoara dădea semnalul revoluţiei anticomuniste prin sacrificiul locuitorilor care 
au ieşit în stradă pentru libertate, credinţă şi democraţie. În ziua de 17 decembrie străzile Timişoarei au fost 
însângerate de sacrificiul a peste 100 de timișoreni, care au crezut în purtarea de grijă a Lui faţă de poporul român 
şi au strigat atunci, cu toată puterea „Există Dumnezeu”, „Dumnezeu este cu noi', „Biserica, Armata și Poporul”, 
„Vrem conducător creştin”, 

Manifestările comemorative dedicate acestei zile îndoliate au debutat la miezul nopţii, prin Sfânta Liturghie 
oficiată la Biserica Martirilor din Timişoara, în subsolul căreia se află urna cu o parte din cenușa eroilor martiri arşi 
la crematoriul din București, pentru a li se șterge orice urmă. 

În prezenţa Înaltpreasfinţitului Părinte loan, Arhiepiscopul Timişoarei şi Mitropolitul Banatului, a foarte multor 
credincioşi și membri ai asociaţiilor de revoluționari, Sfânta Liturghie a fost oficiată de pr. lonel Popescu, vicar 
eparhial, de preoţi care au luat parte la Revoluţia din Decembrie '89, de preotul paroh lon-Florentin Jura și de 
preoții slujitori ai parohiei. Răspunsurile liturgice au fost date de corala „Epifania”, dirijată de drd. Nicolae Florin 
Şincari. 

Ca de fiecare dată, și în această noapte de priveghere au fost pomeniţi cu numele cei 101 eroi martiri cunoscuţi 
pentru sacrificiul suprem pe care l-au depus pe altarul Revoluţiei. După oficierea Sfintei Liturghii, Părintele 
Mitropolit loan a rostit un cuvânt emoţionant despre momentele cutremurătoare petrecute în Timișoara acum 

30 de ani şi a evidenţiat participarea la amplele manifestații de protest a preoților noştri din oraș și de la parohiile 
învecinate. În semn de preţuire şi recunoștiință, Înaltpreasfinţia Sa a conferit preoţilor luptători în revoluţie,acte de 
cinstire”, pentru contribuţia lor deosebită la susţinerea idealurilor de liberatate, demnitate și libera manifestare a 
sentimentelor religioase. Astfel de diplome au primit preoţii: conf. univ. dr. Constantin Jinga, rănit grav la revoluţie 
și pr. loan Mura de la Parohia Calacea, precum și preoţii pensionari: pr. Radu Reja de la parohia Biled; pr. Stelian 

Borza de la parohia Timişoara Mehala, pr. Sorin Raţiu de la parohia Timișoara Sf. Ilie Fabric și pr. Ilie Dumitru de 
la parohia Becicherecu Mic. De asemenea, Înaltpreasfinţia Sa a arătat că pe lângă aceşti preoţi vrednici luptători 
împotriva unui regim represiv și ateu, încă patru preoţi 


X 


La împlinirea a trei decenii de la Revoluţia din Decembrie 1989, la Timișoara- oraș martir al revoluţiei, s-a 
desfășurat Duminică, 15 Decembrie, „Marșul libertăţii, manifestare ce a deschis seria dedicată comemorării 
celor trei decenii de la evenimentele ce au scimbat istoria recentă a României. Sute de timişoreni au pornit din 
Piaţa Maria, pe același traseu ca la Revoluţie, spre Piaţa Victoriei, locul în care Timişoara a fost proclamată pe 20 
Decembrie 1989 primul oraș din România liber de comunism, 

După un tur al Pieței Victoriei, participanţii s-au oprit pe platoul din faţa Catedralei mitropolitane, unde, într- 
un glas, la fel ca la Revoluţie, au rostit rugăciunea „Tatăl nostru”. Apoi, Înaltpreasfinţitul Părinte loan, Mitropolitul 
Banatului, a rostit un cuvânt despre începutul revoluţiei, atunci când s-a strigat pentru prima dată cuvintele 
„Libertare” și, Dumnezeu există”! 

În semn de omagiu pentru eroii ce şi-au dat viaţa în Decembrie 1989, pe scările monumentalului lăcaş de cult, 
devenit un simbol al Timişoarei și al Revoluţiei, s-au depus candele aprinse. În continuare, Corul Avocaţilor din 
Timişoara au susținut, în catedrală, un program de colinde tradiționale, în semn de recunoștință pentru sacrificiul 
eroilor care şi-au dat viaţa în'89 pentru reclădirea societății româneşti având la bază libertatea şi democraţia. 

Evenimentele comemortive au continuat Luni, 16 Decembrie, cu slujba pomenirii martirilor Revoluţiei, oficiată 
în Catedrala din Timișoara de Întâistătătorul Mitropoliei Banatului, în prezenţa preşedintelui României, Klaus 
lohannis. Înainte de slujbă, Înaltpreasfinţitul Părinte loan, împreună cu preşedintele țării, au depus câte o candelă 
pe scările catedralei, unde au căzut primii eroi ai Revoluţiei de la Timișoara. 

După săvârşirea parastasului, Mitropolitul Banatului a elogiat vitejia și jertfa timişorenilor pentru libertatea 
neamului românesc, rugându-l pe președintele statului să decreteze o nouă zi de sărbătoare națională, dedicată 
Revoluţiei române, pentru a se marca „eliberarea conștiinței româneşti”. La final, Corul bărbătesc al Facultăţii de 
Teologie din Timişoara și Corul de fete al Liceului Naţional de Artă „Ion Vidu” au susţinut un program de colinde 
româneşti. În continuare, toți cei prezenţi au mers la Monumentul Crucificării din fața Catedralei mitropolitane, 
unde președintele lohannis a depus o coroană de flori în memoria celor care și-au dat viaţa în Decembrie '89. 

ACTUALITATEA BISERICEASCĂ 


Întrunirea Sfântului Sinod şi ziua numelui Preafericitului Părinte Patriarh Daniel 

În ziua de 16 decembrie 2019, în Sala Sinodală din Reşedinţa Patriarhală, sub președinția Preafericitului Părinte 
Patriarh Daniel, a avut loc ședința de lucru a Sfântului Sinod al Bisericii Ortodoxe Române, în cadrul căreia a fost 
aprobat documentul care include toate modificările Statutului pentru organizarea și funcţionarea Bisericii Ortodoxe 
Române adoptate de Sfântul Sinod în perioada 2008-2019. 

De asemenea, a fost aprobat textul consolidat al Statutului pentru organizarea și funcţionarea Bisericii Ortodoxe 
Române, care conţine toate modificările și completările aprobate de Sfântul Sinod în perioada 2011-2019. 

Aceste două documente vor fi transmise, spre recunoaștere, Secretariatului de Stat pentru Culte, urmând ca 
textul aprobat al prezentului Statut să fie publicat în Monitorul Oficial. 

De asemenea, Sfântul Sinod a exprimat grija și preocuparea Bisericii pentru sprijinirea eparhiilor din diaspora 
română (Biroul de Presă al Patriarhiei Române). 

* 

Preafericitul Părinte Patriarh Daniel 
a adus cinstire Sfântului Proroc Daniel 
în comuniune liturgică cu membrii 
i Sfântului Sinod care l-au felicitat cu 
i prilejul zilei onomastice la finalul 
slujbei oficiate marţi, 17 decembrie 
-.] 2019, în Catedrala Patriarhală. 

Mitropolitul Andrei al Clujului, 
Maramureșului și Sătmarului a oficiat 
i] un Te Deum la finalul Sfintei Liturghii 


- Dumnezeu pentru ocrotirea şi ajutorul 
5 dăruite Patriarhului în slujirea Bisericii 
Ortodoxe Române. 

= În cuvântul festiv rostit, 
Mitropolitul Andrei a subliniat că actualul conducător al Bisericii Ortodoxe Române este un „Patriarh puternic în 
vremuri dificile”. 

Înaltpreasfinţia Sa şi-a intitulat intervenţia „Om iubit de Dumnezeu” lerarhul l-a felicitat pe Patriarh făcând 
analogie între activitatea Preafericirii Sale în fruntea Bisericii și cea a Sfântului Daniel, „Proroc puternic pentru 
vremuri dificile”. 

N-am fi sinceri dacă n-am recunoaşte că vremurile pe care le trăim sunt dificile. Nu numai când ne referim la 
situaţia economică, ci şi la viaţa spirituală. În atmosfera de secularizare sunt tot mai dese atitudinile potrivnice 
Bisericii. Capul Bisericii este Preafericirea Sa. Și la vârf, în ultimă instanţă, se simt cel mai tare toate răutățile. 

Mitropolitul Clujului a spus că trăim vremurile din urmă despre care Ava Pamvo a amintit că vor fi atunci când 
„se va răci dragostea multora și va fi necredinţă, desfrânare, urâciune, vrajbă, zavistie, întărâtări, furtişaguri şi beţii”. 

„Vremurile trebuie înfruntate şi învinse”, a continuat ierarhul. „Purtătorul de steag în această luptă este 
Preafericitul Părinte Patriarh Daniel, Patriarh puternic pentru vremuri dificile”. 

Mitropolitul a amintit că unul dintre „bastioanele pe care le-a ridicat Patriarhul României în calea vremelniciei 
ce ne-ar putea îneca” este Catedrala Mântuirii Neamului —„această ctitorie pentru veșnicie cum îi place Preafericirii 
Sale să o numească”. 

„Cu toată deschiderea sa înspre lume, înspre valorile europene și înspre ecumenism, Patriarhul nostru rămâne 
înrădăcinat în tradiţia înaintașilor”, a adăugat părintele mitropolit continuând cu un elogiu figurii actualului 
conducător al Bisericii Ortodoxe Române: 

Patriarhul este figura impunătoare, înţeleaptă, fermă, așezată, senină, limpede în gând, ușor profetică, afabilă, 
legată de neamul său cu pecetea și rostul credinţei, bun până la eminent, teolog, umanist desăvârșit, în stare să 
renunţe la privilegiul voluntarismului iluziei și libertăţii exterioare, ordonându-și întreaga viaţă în așa fel încât în 
lumea pe care o slujește să nu rămână greșeli care să nu mai poată fi îndreptate. 

„În zbuciumul vremurilor atitudinea Preafericirii Sale ne este de mare folos”, a spus ierarhul amintind luările 
de poziţie în apărarea orei de religie în școli, referitoare la legea cultelor, la recuperarea proprietăţilor bisericești, 
salarizarea clerului şi apărarea familiei tradiționale. 

Mitropolitul i-a urat Patriarhului „Întru mulţi și fericiţi ani!” şi i-a oferit din partea sinodalilor o icoană cu 
reprezentarea Domnului lisus Hristos și un coș cu flori. 

Preafericitul Părinte Patriarh a mulţumit pentru aprecieri și a semnalat cu modestie că unele sunt„amplificate”. 

Noi ne gândim mai mult la ceea ce lipseşte în lucrarea noastră decât la ceea ce s-a făcut deja. Aprecierile 
laudative trebuie înțelese mai mult ca o încurajare decât ca o confirmare a realităţii, a spus Părintele Patriarh. 

„Mulţumim lui Dumnezeu pentru chemarea la slujire, pentru ajutorul oferit și mulțumim sfinţilor care ne 
ocrotesc. Fiecare slujitor al Bisericii — ierarh, preot diacon - are nevoie de ajutorul sfinţilor pentru că slujește cele 
sfinte”. 

„Suntem în același timp cu toţii conștienți că în Biserică toate lucrările bune se fac împreună”, a adăugat 
Patriarhul aducând mulțumiri clerului, credincioșilor, autorităţilor de stat, oamenilor harnici şi darnici care s-au 
implicat şi au susținut activitatea Bisericii. 

Preafericirea Sa a semnalat că „trăim o vreme în care limbajul s-a degradat oarecum și cuvântul îşi pierde 
din forța sa spirituală dacă nu este însoţit de fapte vizibile, concrete”. „Este nevoie să arătăm prin fapte ceea ce 
predicăm prin toată teologia academică și pastorală”, a spus Patriarhul. 

Momentul festiv din catedrală a continuat la Palatul Patriarhiei. Au fost prezentate mesaje de felicitare ale 
autorităților, iar la final Patriarhul a primit un grup de colindători de la Liceul „Alexandru loan Cuza” din București. 


Nașterea Domnului la catedrala mitropolitană din Timişoara 

- De praznicul Nașterii Domnului, mii de credincioși 
bănăţeni au participat la Sfânta Liturghie, oficiată, în 
Catedrala Mitropolitană „Sfinţii Trei lerarhi” din Timişoara, 
de Înaltpreasfinţitul Părinte loan, Arhiepiscopul Timişoarei 
și Mitropolitul Banatului, împreună cu un sobor de preoţi 
şi diaconi. 

După otpustul sinaxei euharistice, Mitropolitul 
Banatului a citit pastorala la Naşterea Domnului, subliniind 
nemărginita iubire a lui Dumnezeu față de om. 

„La Praznicul de azi Îl vedem pe Dumnezeu Tatăl ţinând 
în ale Sale braţe pe Fiul Său, pe Care ni L-a trimis ca dar, să 
ne ridice din lumea păcatului în care eram căzuţi și să ne 
restaureze. Vedem pe fața Tatălui Ceresc bucuria dăruirii, 
arătându-ne cât de mult ne preţuieşte și ne iubește. 
Lui Avraam i-a cerut să-l aducă jertfă pe Isaac, încercându-i credinţa, dar l-a oprit. Însă pe Fiul Său L-a trimis să Se 
jertfească pentru noi și nu L-a oprit, a lăsat să fie pironit pe Cruce. Durerea Crucii s-a prefăcut în bucuria iubirii. Şi 
întru această bucurie ne-a cuprins Tatăl Ceresc și pe noi. La Naştere Și-a întins braţele Tatăl, iar la Răstignire Și-a 
întins braţele Fiul. Braţele întinse ale Tatălui și ale Fiului sunt semnul iubirii desăvârşite a lui Dumnezeu faţă de om. 
lubirea este merindea vieții. Tatăl Ceresc rămâne Părinte și față de fiii neascultători, căci iubirea Lui față de om nu s-a 
împuţinat”, a spus Înaltpreasfinţia Sa. 

Imediat după slujbă, la reședința mitropolitană, 
a avut loc recepţia oficială, la care au participat 
reprezentanţii cultelor religioase din Banat, 
reprezentanţii autorităţilor locale și județene, 
personalităţi ale vieţii culturale publice din 
Timișoara şi dinţară, academicieni, clerici, profesori 
universitari, scriitori, precum și colaboratori de la 
Centrul eparhial. 

Seara, după slujba Vecerniei, în monumentalul 
lăcaş de cult din capitala Banatului, a avut loc 
concertul tradițional de colinde, susținut de Corul 
Catedralei mitropolitane. 

Aniversarea întronizării Înaltpreasfinţitului Părinte Mitropolit loan al Banatului 

La 28 decembrie s-au împlinit cinci ani de la întronizarea Înaltpreasfinţitului Părinte Mitropolit loan al Banatului. 

Înaltpreasfinţitul Mitropolit loan s-a născut în 14 noiembrie 1951, în localitatea Pietrani, jud. Bihor, la botez primind 
numele lonel; a urmat Liceul „Constantin Brâncuşi” din Oradea (cu bacalaureat în 1971) şi apoi cursurile Facultăţii de 
Instalaţii şi Automatizări a Institutului Politehnic din Bucureşti (1971- 1976). 

Seminarul Teologic din Craiova (promoţia 1986); 
un deceniu mai târziu, a studiat la Institutul Teologic 
Universitar din Sibiu (1986-1990); cursuri de specializare 
la Institutul Biblic din lerusalim şi, în paralel, studii de 
doctorat (tot acolo) în Studii Biblice, Egiptologie şi 
Orientalistică (1991-1994). 

Încă din perioada studiilor în ţară a fost frate de 
mănăstire, dar şi inginer la Arhiepiscopia Craiovei (din 
anul 1979); în timpul slujirii ca inginer au fost restaurate 
câteva mănăstiri importante: Tismana, Lainici, Polovragi, 
Bucovăţ, Crasna; a fost călugărit cu numele loan şi 
hirotonit ierodiacon şi ieromonah (1990); 

Între anii 1990 şi 1991 a fost stareţ al Mănăstirii 
Lainici, iar apoi superior al Aşezămintelor româneşti de 
la lerusalim, până în vara anului 1994 (tot acum este hirotesit şi arhimandrit); la 9 iulie 1994 a fost ales episcop pentru 
noua eparhie a Covasnei şi Harghitei, hirotonit în data de 20 iulie şi intronizat la Miercurea Ciuc în 25 septembrie 
1994; 

În timpul păstoririi Eparhiei Covasnei şi Harghitei: a coordonat înălţarea unor lăcaşuri de cult, s-a preocupat în 
egală măsură şi de restaurarea monumentelor istorice şi bisericeşti, a iniţiat întemeierea multor asociaţii, societăţi şi 
fundaţii româneşti în zonă. 

A înfiinţat foaia bisericească eparhială Grai românesc, a publicat articole în presa bisericească; a coordonat 
monumentala lucrare: Românii din Covasna şi Harghita. Istorie. Biserică. Școală. Cultură (Miercurea Ciuc, 2003). 

În urma hotărârii Sfântul Sinod (16 decembrie 2014), în data de 28 decembrie 2014 a fost instalat ca Arhiepiscop 
al Timişoarei şi Mitropolit al Banatului, în Catedrala din Timişoara. 


Vizită frăţească în Eparhia Aradului 

Duminica a 25-a după Rusalii a reprezentat pentru întreaga comunitate eclesială din urbea Ineului un prilej 
de aleasă bucurie, datorită faptului că în mijlocul acestora au poposit trei ierarhi ai Bisericii Ortodoxe Române: 
Înaltpreasfinţitul Părinte loan, Mitropolitul Banatului, Înaltpreasfinţitul Părinte Timotei, Arhiepiscopul Aradului şi 
Preasfinţitul Părinte Emilian Crișanul, Episcop Vicar al Arhiepiscopiei Aradului. 

La orele dimineţii au fost întâmpinați cei doi ierarhi arădeni de un ales sobor de preoți în frunte cu Preaonoratul 
Părinte Zaha Adrian, Protopopul Ineului. 

În jurul orei 9:00, cei doi ierarhi arădeni, împreună cu soborul de preoţi format din:Arhid. Mircea Proteasa -— 
consilier economic, Arhid. Tiberiu Ardelean - inspector bisericesc, Pr. Zaha Adrian, protopopul Ineului, Protosinghel 
Teoctist Bălana - Mănăstirea Feredeu, Pr. Mocanu Sever — Parohia Ineu Traian, Pr. Belle Radu - Parohia Chereluș, 
Pr. Turean Dan - Parohia Ineu (preot slujitor), Pr. Alin Muntean, Pr. Groza Ștefan - Parohia Tălagiu, Pr. Culda Florin — 
Parohia Vasile Goldiș, Pr. Sas Radu - Parohia Agrișu Mic, Pr. Avram Florin - Parohia Prunişor, l-au întâmpinat în faţa 
bisericii pe Înaltpreasfinţitul Părinte loan, Mitropolitul Banatului. 

Apoi s-a săvârșit, în biserica parohială cu hramul „Sfinţii Arhangheli Mihail şi Gavriil”, Dumnezeiasca Liturghie sub 
protia Înaltpreasfinţitului Părinte Mitropolit. 

La momentul cuvenit, a urmat cuvântul de învăţătură rostit de către Părintele Mitropolit, care a făcut o exegeză 
asupra textului evanghelic de la Luca 10, 25-37, în care a prezentat și a creionat câteva aspecte cu privire la Pilda 
samarineanului milostiv. Un aspect foarte important pe care la subliniat Părintele Mitropolit a fost acela că, trebuie 
să fim cu luare aminte la oamenii căzuţi între tâlhari (oamenii căzuţi în păcate), având datoria de a-i ridica din păcate 
şi de a-i conduce spre „casa de oaspeţi”, care este biserica. În același timp a accentuat şi rolul primordial al mamelor 
de a educa copiii și a-i duce la Sfânta Biserică. Un alt aspect în vederea urcușului nostru duhovnicesc, este că trebuie 
să fim conștienți de faptul că la un moment dat va veni Hristos pe norii cerului și ne va răsplăti fiecărui pentru ceea 
ce am făcut în această viaţă. Fiind aproape de începutul Postului Nașterii Domnului suntem îndemnați cu toţii să îi 
cercetăm pe cei bolnavi, pe cei aflați în suferință și în necaz. 

A urmat apoi slujba de sfințire a lucrărilor care au fost efectuate la locașul de cult și totodată sfinţirea picturii, 
care a fost restaurată. 

Legătura dintre Biserică, Școală și Stat s-a concretizat prin prezenţa la Sfânta Liturghie, a repezentanţiilor 
acestor instituţii. Din partea oficialităților au fost prezenţi domnul lustin Cionca, președintele Consiliului 
Judeţean Arad și domnul Abrudan Călin-llie, primarul orașului Ineu, iar ca relaţie vie şi concretă dintre Biserică 
și Școală s-a văzut prin faptul că foarte mulţi copii și tineri îmbrăcaţi în straie populare au luat parte la acest 
moment de bucurie al comunităţii ineuane. 

După cuvintele, Cu frică de Dumnezeu, cu credinţă și cu dragoste apropiați-vă”, foarte mulţi copii și credincioși 
s-au apropiat de Sfântul Potir, împărtășşindu-se cu Trupul și Sângele Domnului lisus Hristos. 

La momentul potrivit, Părintele Protopop Zaha Adrian a primit o scrisoare de mulţumire pentru toată munca 
depusă în ogorul Domnului, iar Părintele Turean Dan a fost hirotesit iconom. 

Răspunsurile liturgice au fost oferite de către Grupul „Trifon Lugojan”, condus de tânărul teolog Roz Marinel. 

După otpustul Sfintei Liturghii, Înaltpreasfinţitul Părinte Arhiepiscop Timotei a a vorbit despre sărbătoririle 
momentelor reprezentative pentru 
unitatea bisericească şi naţională făcând 
un excurs istoric a ceea ce înseamnă 
orașul Ineu, din trecut până în prezent, 
la împlinirea a 150 de ani de la sfinţirea 
bisericii parohiale, timp în care Ineul a 
intrat în titulatura Episcopiei Aradului 
împreună cu Hălmagiul, mai apoi ca 
sufragane a Mitropoliei Banatului şi 
în unitatea Patriarhiei Române. Prin 
acest eveniment de binecuvântare 
a lucrărilor la biserica din Ineu s-a : 
convenit a se sărbători şi împlinirea unui | 
deceniu de la ridicarea eparhiei la rang 
de Arhiepiscopie, şi la împlinirea unui 
Centenar de la Marea Unire şi instaurarea 
Administraţiei româneşti în aceste părţi de ţară. Chiriarhul a amintit și de Sfântul Sava Brancovici care a fost 
protopop al acestui oraș. În același timp a adus alese mulţumiri Înaltpreasfinţitului Mitropolit pentru faptul 
că a răspuns invitaţiei de a fi în mijlocul credincioșilor ineuani, fapt care a adus o bucurie nespusă. Totodată, 
Înaltpreasfinţia Sa a amintit și de faptul că la finalul lunii acesteia se împlinesc 10 ani de la ridicarea eparhiei 
noastre la rangul de Arhiepiscopie. 

Preaonoratul Părinte Adrian Zaha, Protopopul Ineului și parohul bisericii cu hramul „Sfinţii Arhangheli 
Mihail şi Gavriil” din Ineu a rostit un cuvânt emoţionant adresat întâi, Înaltpreasfinţitului Părinte Mitropolit 
loan, căruia i-a transmis cuvântul de preţuire și de aleasă mulţumire pentru faptul că a poposit astăzi în 
mijlocul credincioşilor din Cetatea Ineului. Mai apoi, un cuvânt cu totul special a fost adresat Înaltpreasfinţitul 
Părinte Timotei, mulţumindu-i pentru tot sprijinul acordat, binecuvântarea arhierească de a începe lucrările de 
reabilitare ale bisericii și pentru toate îndemnurile pe care i le-a oferit în vederea înfrumuseţării acestei biserici, 
nu doar din punct de vedere al construirii de ziduri, ci întâi de toate pentru edificarea și creşterea duhovnicească 
a credincioșilor pe care Înaltpreasfinţia Sa, i-a încredinţat spre păstorire. Totodată, cuvânt de preţuire a adresat 
Preasfinţitului Părinte Emilian Crișanul, pentru purtarea de grijă și pentru dragostea părintească cu care 
înconjoară pe preoţii și credincioșii din acest oraș. În semn de mulţumire şi aleasă preţuire, Părintele Protopop 
în numele clerului şi credincioşilor, le-a oferit celor trei ierarhi câte o icoană cu Sfântul lerarh Sava Brancovici, 
originar de pe aceste meleaguri şi care în anul 2020 împlineşte 400 de ani de la naştere. 

Apoi, mulțumiri au fost aduse oficialităților locale și centrale, care au luat parte la acest moment istoric din 
viaţa bisericească a Ineului și care au sprijinit realizarea acestor lucrări. Nu în ultimul rând, cuvânt de recunoștință 
a fost adresat preoților slujitori și tuturor credincioșilor prezenţi. 

Astfel că în această zi de mare sărbătoare pentru orașul Ineu, s-a scris o nouă filă de istorie, care va rămâne 
pentru totdeauna o zi de referinţă. 

După Sfânta Liturghie, cei trei ierarhi au mers împreună la secţia de votare Nr. 128 din Ineu pentru a-şi 
exprima votul în vederea alegerii preşedintelui ţării noastre. 

Înaltpreasfinţitul Părinte loan, 
Arhiepiscopul Timişoarei și 
! Mitropolitul Banatului, a împlinit, 
joi, 14 noiembrie, vârsta de 68 de 
ani. Cu acest prilej, Preasfinţitul 
Părinte Paisie Lugojanul, 
Episcop-vicar al Arhiepiscopiei 
Timişoarei şi Preasfinţitul 
Părinte Emilian Crișanul, 
Episcop-vicar al Arhiepiscopiei 
Aradului, împreună cu membrii 
Permanenţei Consiliului 
eparhial, protopopii eparhiei, 
clericii Catedralei Mitropolitane 
din Timişoara şi colaboratorii 
Centrului eparhial au adresat 
Părintelui Mitropolit loan 
alese felicitări și simțăminte 
: i de preţuire, de dragoste filială, 
precum și sincere urări ga sănătate, putere de muncă și TA de la Dumnezeu în misiunea de arhipăstor al 
clericilor, monahilor și credincioşilor bănăţeni. 
La ceas aniversar, Înaltpreasfinţitul Părinte Mitropolit loan a oferit o recepţie la Reşedinţa mitropolitană pentru 
toți colaboratorii Înaltpreasfinţiei Sale şi a mulţumit pentru frumoasele urări de sănătate, încredinţându-i de toată 
dragostea și prețuirea sa părintească. 


Credincioşi din întreaga ţară au venit 
| miercuri, 20 noiembrie, la Mănăstirea Bistriţa 
ju din judeţul Vâlcea, să îl cinstească pe Sfântul 
Cuvios Grigorie Decapolitul. Sfânta Liturghie a 
fost săvârşită de Înaltpreasfinţitul Părinte Irineu, 
Mitropolitul Olteniei, împreună cu un sobor de 
ierarhi. 

În fiecare an, la sărbătoarea Sfântului Cuvios 
Grigorie Decapolitul de la Mănăstirea Bistrița 
sosesc foarte mulţi pelerini. Datorită mulţimii 
credincioşilor prezenţi, racla cu moaștele 
Sfântului Grigorie Decapolitul a fost așezată 
într-un  baldachin, sub cupola clopotniţei 
mănăstirii. 

Sfânta Liturghie a fost săvârșită miercuri de 
Înaltpreasfinţitul Părinte Irineu, Mitropolitul Olteniei, împreună cu Înaltpreasfinţitul Părinte Teodosie, Arhiepiscopul 
Tomisului; Înaltpreasfinţitul Părinte Varsanufie, Arhiepiscopul Râmnicului; Preasfinţitul Părinte Nicodim, Episcopul 
Severinului și Strehaiei; Preasfinţitul Părinte Andrei, Episcopul Covasnei și Harghitei; Preasfinţitul Părinte Visarion, 
Episcopul Tulcii; Preasfinţitul Părinte Gurie, Episcopul Devei și Hunedoarei; Preasfinţitul Părinte Paisie Lugojeanul, 
Episcop-vicar al Arhiepiscopiei Timișoarei. 

La finalul Sfintei Liturghii, Înaltpreasfinţitul Părinte Mitropolit Irineu a reliefat lucrarea duhovnicească a 
omului chemat a-și asuma crucea suferințelor și a încercărilor, precum a făcut în viaţa sa Sfântul Cuvios Grigorie 
Decapolitul. 

„În Evanghelia de astăzi, Domnul lisus Hristos ne-a vorbit despre luarea jugului, pe care EI Însuşi l-a purtat, ca 
şi noi să îl luăm în suferinţă, sau în necaz...) O viaţă plină de suferinţe și trăită în iubire de Dumnezeu a fost cea a 
Sfântului Cuvios Grigorie Decapolitul. Dacă creionăm ceva despre cunoașterea lui Dumnezeu și despre chemarea 
Domnului Hristos de a veni la El atunci când ne aflăm în suferinţe, toate acestea le aflăm la Sfântul Cuvios Grigorie 

Decapolitul. Sfântul Grigorie este cunoscător al tainelor lui Dumnezeu, el le-a cunoscut prin experienţă, adică a 
gustat și a văzut că «bun este Domnul», că dulceaţa vieţii duhovnicești depășește dulceața mierii, precum a spus 
psalmistul (cf. Psalmul 18, 10). Când Mântuitorul ne spune: «Luaţi jugul Meu asupra voastră și învăţaţi-vă de la 
Mine, că sunt blând și smerit cu inima și veţi găsi odihnă sufletelor voastre. Căci jugul Meu e bun și povara mea este 
ușoară» (Matei 11, 30-29), trebuie să înțelegem că nu există odihnă mai plăcută, nu există duioșie mai scumpă ca 
aceea de care ne încredințează Domnul lisus Hristos. Sfinţii se odihnesc în Mântuitorul Hristos, iar odihna aceasta 
este dincolo de atâtea griji omenești, drept urmare este o fericire să intrăm în ascultarea Domnului Hristos”, a spus 
Înaltpreasfinţitul Părinte Mitropolit Irineu. 
X* 


La împlinirea a 30 de ani de la trecerea la cele veșnice a 
Părintelui Arsenie Boca, joi, 28 noiembrie, la Mănăstirea Prislop a 
fost o zi de aleasă sărbătoare. Cu acest prilej, Sfânta Liturghie a fost 
săvârşită de către un sobor de arhierei, preoți și diaconi, în frunte 
cu Înaltpreasfinţitul Părinte Laurenţiu, Arhiepiscopul Sibiului și 
Mitropolitul Ardealului, alături de care au mai slujit Preasfinţitul 
Părinte Nicodim, Episcopul Severinului și Strehaiei, Preasfinţitul 
Părinte Gurie, Episcopul Devei și al Hunedoarei, Preasfinţitul 
Părinte Paisie Lugojanul, Episcop-vicar al Arhiepiscopiei Timișoarei, 
şi Preasfinţitul Părinte Episcop Daniil Stoenescu. 

Înaltpreasfinţitul Părinte Mitropolit Laurenţiu a vorbit despre 
demersul canonizării Părintelui Arsenie Boca aflat în proces de 
desfășurare. 

De asemenea, Preasfinţitul Părinte Episcop Daniil a rostit un 
cuvânt despre personalitatea duhovnicească a Părintelui Arsenie 
Boca și receptarea ei astăzi, la 30 de ani de la trecerea la cele | 
veşnice, când cărţile şi scrierile sale au fost publicate, pictura 
Sfinţiei Sale este contemplată şi restaurată, iar mormântul său de 
la Prislop este unul dintre cele mai importante locuri de pelerinaj 
de la noi din ţară. Ş 

Preasfinţitul Părinte Episcop Gurie a adresat un cuvânt de mulțumire sfinţiţilor slujitori și tuturor pelerinilor 
veniţi să se roage și în acest an la Mănăstirea Prislop. 

După Sfânta Liturghie, soborul slujitor a oficiat slujba Parastasului pentru Părintele Arsenie Boca, iar apoi 
o slujbă de pomenire la mormântul acestuia, aflat în cimitirul așezământului monahal. Aici, Părintele profesor 
Simion Todoran de la Alba lulia a rostit un cuvânt despre caracterul profetic al operei teologice a Părintelui Arsenie. 


Conferinţele cu clericii în Arhiepiscopia Timișoarei 

Seria conferințelor pastoral-misionare de toamnă din Arhiepiscopia Timișoarei a început luni, 4 noiembrie, cu 
întrunirea preoților din cadrul celor două protopopiate din capitala Banatului. Întâlnirea a debutat în biserica cu 
hramul „Naşterea Maicii Domnului” a Parohiei Timişoara-losefin cu slujba Acatistului Mântuitorului lisus Hristos. 
Lucrările propriu-zise ale conferinţei s-au desfășurat în Sala festivă „Preot loan Imbroane” a parohiei, în prezenţa 
Întâistătătorului Mitropoliei Banatului. Referenţiar al întrunirii pastoral-misionare a fost preotul Florin Carebia de la 
parohia-gazdă care a susținut o comunicare Er TIP ÎNC Lo 45 
despre activităţile pastoral-misionare a celor 
doi patriarhi Nicodim Munteanu și lustin 
Moisescu, ambii conducători ai Bisericii 
Ortodoxe Române în perioade de frământare 


ori chiar ostile credinţei creștine. 
X* 


În data de 11 noiembrie, în biserica cu 
hramul „Adormirea Maicii Domnului” din 
Lugoj s-au desfăşurat lucrările conferinţei de 
toamnă având ca temă „Anul comemorativ 
al patriarhilor Nicodim Munteanu şi lustin 
Moisescu şi al traducătorilor de cărţi 

bisericeşti, cu participarea preoţilor din 
protopopiatele Lugoj şi Făget, în frunte cu 
îi părinţii protopopi loan Cerbu şi Bujor Păcurar. 
i În deschiderea conferinţei a fost oficiată 
slujba  Acatistului Mântuitorului urmată de 
cuvântul părintelui protopop loan Cerbu, după 
care, în prezenţa Înaltpreasfinţitului Părinte 
loan, Mitropolitul Banatului, s-au dezbătut cele 
două idei legate de viaţa şi activitatea celor doi 
iscusiţi patriarhi ai României. 

Înaltpreasfinţia Sa a scos în evidenţă impactul 
pe care cele două personalităţi l-au avut asupra 
culturii şi a vieţii bisericeşti, în perioade diferite, 
marcate de evenimentele politice şi sociale 
din istoria ţării noastre. Modul în care cei doi 
patriarhi, fiind luminaţi de Dumnezeu, au păstrat şi au apărat credinţa ortodoxă prin promovarea traducerilor în 
limba română a textelor biblice, patristice şi liturgice, a colecţiilor „Părinţi şi scriitori bisericeşti”, pe lângă aceste 
valori fiind şi ctitori de aşezăminte bisericeşti. 

La final a fost oficiată o slujbă de pomenire pentru odihna sufletelor vrednicilor patriarhi Nicodim şi lustin, iar 
părintele protopop Bujor Păcurar a mulţumit Înaltpreasfinţiei Sale pentru cuvântul bogat şi plin de conţinut, din 
care s-au împărtăşit toţi preoţii prezenţi. 


x 


Cu binecuvântarea Înaltpreasfinţitului Părinte loan, Mitropolitul Banatului, marţi 6 noiembrie, în Protopopiatul 
Sânnicolau Mare a avut loc a doua conferință preoțească din acest an, conferință dedicată Patriarhilor Nicodim 
Munteanu şi lustin Moisescu şi al traducătorilor de cărţi bisericeşti. 

În biserica „Naşterea Maicii Domnului” din Sânnicolau Mare s-a oficiat slujba Acatistului Domnului nostru lisus 
Hristos, urmat de predica duminicii a XXV-a după Rusalii, Pilda samarineanului milostiv, rostită de către preotul 
Ilie Cristea de la Parohia Variaș. 

După aceasta, în sala de ședințe a oficiului protopopesc a urmat susţinerea referatului de către preotul Dinu 
Bizgan de la parohia lecea Mică. 

Părintele protopop a rostit cuvântul de introducere adresând cuvântul de bun venit Preaonoratului Părinte 
Consilier Cultural Zaharia Pereș, acordându-i conducerea conferinţei, ca delegat al Centrului Eparhial. 

După susținerea referatului au continuat discuţii pe marginea temei și alte subiecte de actualitate bisericească. 


X 


Marţi, 5 noiembrie a avut loc în biserica cu hramul „Pogorârea Sfântului Duh” din Deta cea de a doua converinţă 
preoțească pe anul 2019 închinată Anului Comemorativ în Patriarhia Română. 


În prima parte au fost 
discutate câteva chestiuni 
administrative între care numirea 
a doi noi preoţi pentru parohiile 
Folea și Moraviţa din cadrul | PD: 
protopopiatului. Noii slujitori ai | Dă - E i: 4 
altarului au fost prezentați de 
către Preaonoratul Părinte loan 
Prisăcean, protopopul Detei. Feet 

În prezenţa Înaltpreasfinţitului _ — 
Părinte Mitropolit loan, preotul PE 2 2 a 
Călin Negrea a prezentat referatul 2 
conferinţei cu tema: „Anul 4 - 


L] 


PY, ) ve 
3703? 3 

Comemorativ al Patriarhilor Nicodim Munteanu și Justin Moisescu şi al traducătorilor de cărţi bisericeşti” În cadrul 
lucrării referentul s-a oprit asupra biobliografiei patriarhilor comemorați, asupra contribuţiile religioase, misionare 
şi cărturăreşti dar şi a relaţiilor cu regimul comunist. 

Părintele Valentin Bugariu de la parohia Birda a expus câteva date cu privire asupra rolului satului natal în 
viața Patriarhului Nicodim Munteanu dar și asupra credinţei părinţilor şi a rolului acestora în formarea viitorului 
slujitor al Bisericii Ortodoxe Române. În partea de Patriarhat a arătat relaţiile încordate cu regimul comunist și 
participarea Patriarhului la sfinţirea Catedralei Mitropolitane din Timișoara în toamna anului 1946. 

La inițiativa Părintelui Mitropolit loan a fost săvârșită o slujbă de pomenire pentru Patriarhii Nicodim și Justin 
Moisescu. Chiriarhul eparhiei noastre a insistat pe latura duhovnicească și culturală a patriarhilor comemorațţi 
care rămân exemple vii în activitatea oricărui preot. 


Târnosire de biserică la parohia Ictar Budinţ 
Cu binecuvântarea Înaltpreasfinţitului Părinte Mitropolit loan, în Duminica a XXII-a după Rusalii, credincioșii 
parohiei Ictar-Budinţ au trăit momente de împlinire și bucurie duhovnicească, odată cu târnosirea bisericii 
„Sfântul Mare Mucenic Gheorghe” din Budinţ, de către Preasfinţitul Părinte Paisie Lugojanul, Episcop-vicar al 
Arhiepiscopiei Timișoarei. 
Preasfinţitul Părinte Paisie Lugojanul, înconjurat de un sobor de slujitori, a sfinţit locașul prin ungere cu Sfântul 
ry şi Marele Mir și stropire cu apă sfinţită, 
"a târnosit Sfânta Masă a Altarului și a 
pregătit-o pentru sfintele slujbe. În 
continuare, Preasfinţia Sa a săvârșit 
| Sfânta Liturghie Arhierească, rostind 
apoi cuvântul de învățătură desprins 
din fragmentul evanghelic al duminicii, 
Pilda  bogatului  nemilostiv şi a 
săracului Lazăr (Luca 16, 19-31), care ne 
= descoperă perspectiva dumnezeiască 
j. veşnică a vieţii umane, pentru care 


„5 moartea nu este decât o trecere. 
„În Sfânta Evanghelie nu este 
pomenit numele bogatului, care rămâne necunoscut, pe când numele săracului Lazăr este pomenit și pe pământ 
şi în Cer. Oamenii din această lume s-ar fi grăbit să îl pomenească pe cel bogat, ca pe unul vrednic de cinste, iar 
săracul Lazăr nici nu ar fi fost observat. Însă Sfânta Scriptură nu pomeneşte numele bogatului, ca să înţelegem că 
judecata lumii acesteia nu este și judecata lui Dumnezeu”, a spus Preasfinţia Sa. 

Biserica din Budinţ a fost NEEIE > 
zidită în anul 1887, fiind : 
sfinţită la 8 noiembrie 1888, de 
către protopopul Gheorghe 
Crăciunescu, delegatul Sfintei 
Episcopii. Între anii 1948- 
1951, biserica a fost renovată 
total, iconostasul de zid a 
fost dărâmat și înlocuit cu cel 
actual din lemn. Tot atunci a 
fost pictată în tehnica frescă 
de către pictorul lugojean 
Victor Jurca, fiind resfințită. 
apoi la 29 iulie 1951, de Si 
către vrednicul de pomenire 
Mitropolit Vasile Lăzărescu al Banatului, în timpul păstoririi preotului Victor Andrași. 

În perioada 2018-2015, prin contribuţia credincioșilor, au fost efectuate mai multe lucrări de renovare şi 
reabilitare la acoperișul şi exteriorul bisericii, iar în acest an a fost renovat Sfântul Altar, fiind înzestrat cu toate cele 
de trebuinţă pentru săvârșirea sfintelor slujbe. 

Slujire la catedrală în cinstea Sfântului lerarh Nectarie al Eghinei 

În ajunul praznicului Sfântului lerarh Nectarie de la Eghina, la ceas de seară, numeroși credincioşi din 
cetatea Timișoarei au lăsat deoparte grijile lumești și și-au îndreptat pașii spre Catedrala Mitropolitană unde, cu 
binecuvântarea Înaltpreasfinţitului Părinte Mitropolit loan, Preasfinţitul Părinte Paisie Lugojanul a oficiat împreună 
cu un sobor de preoţi și diaconi, slujba Utreniei, urmată de Sfânta Liturghie Arhierească. În timpul sfintelor slujbe, 
a fost așezată spre închinare o icoană cu moaștele Sfântului lerarh Nectarie Taumaturgul, iar la Sfânta Liturghie a 
fost hirotonit întru diacon tânărul teolog Pavel Zizica, pe seama parohiei Moraviţa. 

Cuvântul de învăţătură împărtășit de către Preasfinţitul Părinte Paisie celor prezenţi la sărbătoare a adus în 
lumină câteva aspecte din viaţa și minunile mai puţin cunoscute ale Sfântului Nectarie Taumaturgul, un model 
al rugăciunii smerite, al iertării şi 
împlinitor desăvârşit al cuvântului 
Evangheliei lui Hristos. Răspunsurile 
liturgice au fost date antifonic de 
două grupuri psaltice din eparhia 
noastră. 

Cu aceste prilejuri binecuvântate, 
vedem cum vieţile sfinţilor ne 
descoperă mărturii ale credinţei 
şi trăirii lor, înaintea cărora lăsăm 
rugăciunea smerită către aceștia să 
lucreze în inimile noastre, să crească 
precum o sămânță și să rodească la 
vremea potrivită. Şi așa simţim cu adevărat că nu mai suntem străini şi locuitori vremelnici, ci suntem împreună 
cetăţeni cu sfinţii şi casnici ai lui Dumnezeu (Efeseni 2, 19). 


Ziua Naţională a României la Timișoara și la Lugoj 

La împlinirea a 101 ani de la Marea Unire din 1918, sute de timişoreni au participat la manifestările religios- 
militare ce au avut loc în capitala Banatului cu prilejul Zilei Naţionale a României. La acestea au participat oficialități 
ale oraşului, reprezentanţi ai administraţiei publice naţionale, judeţene şi locale, veterani de război, reprezentanţi 
ai mai multor garnizoane militare, organizaţii politice şi apolitice. 

Şi la Catedrala Mitropolitană din Timişoara, Înaltpreasfinţitul Părinte loan, Mitropolitul Banatului, împreună 
cu un sobor de preoţi şi diaconi, a oficiat Dumnezeiasca Liturghie, în cadrul căreia a înălțat rugăciuni pentru 

“odihna sufletelor făuritorilor Marii Uniri, dar 
şi a tuturor eroilor, ostașilor şi luptătorilor, din 
toate timpurile, căzuţi pe câmpurile de luptă 
pentru întregirea nemului și apărarea credinţei 
strămoşeşti. De asemenea, Înaltpreasfinţia Sa 
l-a hirotonit preot pe diaconul Pavel Zizica, pe 
seama Parohiei Moraviţa, Protopopiatul Deta. 
După otpustul slujbei, Mitropolitul Banatului 
a rostit un cuvânt de învăţătură, reliefând 
„as înțelesurile duhovniceşti desprinse din „pilda 
pui talanţilor”, redată de Evanghelistul Matei (25, 
if 14-30). În continuare, au fost binecuvântate 
„drapelul României şi steagul Mitropoliei 
E Banatului, după care au fost duse pe platoul 
din faţa lăcașului de cult şi arborte, în dangătul 
clopotelor, pe două catarge ce vor străjui acest 
edificiu monumental devenit un adevărat simbol al orașului. La final, toți credincioşii prezenţi, s-au deplasat 
la Monumentul Crucificării din faţa Catedralei Mitropolitane, unde au fost depuse coroane de flori în memoria 
eroilor Revoluţiei din Decembrie 1989. 
* 

Ziua Naţională a României a fost sărbătorită şi în orașul de pe Timiş printr-un ceremonial religios militar. 

Activitatea a avut loc în centrul orașului, în fața binecunoscutului monument al Soldatului cu pușca şi a debutat cu 

întâmpinarea oficialităților locale și cu intonarea Imnului 
de Stat al României. 

A urmat oficierea serviciului religios către POn. loan i 
Cerbu, Protopopul Lugojului și P.C. Emanuel Gafiţa, preot 
militar al Garnizoanei Lugoj. Manifestarea a continuat cu , 
discursul Domnului Răzvan Pinca, muzeograf la Muzeul 3 
de Istorie și Etnografie Lugoj, și cu depuneri de coroane 5 
și jerbe de flori din partea Primăriei, Armatei, Poliţiei, 
Pompierilor, a formațiunilor politice, veteranilor de; 
război şi asociaţilor de revoluționari. 

Activitatea a luat sfârșit printr-o defilare a militarilor 
din cadrul Batalionul 183 Artilerie Mixtă General „lon 
Dragalina” Lugoj. 

Cercuri pastoral-misionare în protopopiatul Făgetului 

În zilele de 4 - 7 noiembrie au avut loc cercurile pastoral-misionare cu preoţii conform programării înaintate şi 
aprobate de Centrul eparhial prin actul nr. 90-B/2019 . Aceste cercuri au avut loc la următoarele parohii: 

1. Fărăşești, filie a parohiei Pietroasa. La data de 4 noiembrie ora 10 a avut loc cercul pastoral-misionar la 
care au participat următorii preoţi: Călin Lazăr-Pietroasa, lonel Cotocea-Poieni, loan Nicorici-Tomesști, Adrian 
Mageţ-Tomești Colonie, loan Pană-Românești, Petrică Barbu-Curtea, Emanuel Paulescu-Coșava, Alexandru Gana- 
Breazova, Victor Sava-Margina și Vasile Grecu-Coșteiu de Sus. De la acest cerc au lipsit preoţii Romel Neamţu- 
Luncani, motivat-înmormântare. 

Din partea protopopiatului a participat protopopul Bujor Păcurar. 

În deschiderea acestui cerc în biserică s-a oficiat acatistul Sfinţilor Arhangheli Mihail şi Gavril. La această 
slujbă au participat 22 de credincioşi. În cuvântul de învăţătură protopopul a mulţumit preotului Călin Lazăr, 
conducătorul oficiului parohial Pietroasa cu filia Fărăşeşti, pentru activitatea pe care a desfăşurat-o în anul 2019 
în parohia sa. 

2. Bichigi. La data de 5 noiembrie ora 10 a avut loc cercul pastoral-misionar la care au participat următorii 
preoţi: Emanuel Ciusa-Bichigi, loan Jurj-Făget |, Cristian Farcaş-Făget II, Valentin Murar-Băteşti, loan Lazăr-Bunea 
Mare, Dacian David-Răchita, Petru Capotescu-Begheiu Mic, Dănuţ Stoian-Mănăștiur, Vasile Ulici-Remetea Luncă, 
Dorin Covaci-Temerești, Vasile Manzur-Sintești, Ovidiu Capotescu-Coșeviţa. De la acest cerc a lipsit preotul George 
Măstăcănean-Brăneşti, motivat-concediu. 

Din partea protopopiatului a participat protopopul Bujor Păcurar. 

În deschiderea acestui cerc în biserica parohiei s-a oficiat acatistul Sfinţilor Arhangheli Mihail şi Gavril. La 
această slujbă au fost prezenţi 25 de credincioşi. În cuvântul de învăţătură protopopul a mulţumit preotului 
Emanuel Ciusa, de la parohia Bichigi pentru activitatea ce a desfăşurat-o în anul 2019. 

3. Cladova. La data de 6 noiembrie ora 10 a avut loc cercul pastoral-misionar la care au participat următorii 
preoţi: Dumitru Crașovan-Cladova, Ovidiu Marinescu-Bethausen, Daniel Escariu-Cutina, Nicolae Drăghicescu- 
Cliciova, Bogdan Stănilă-Leucușşești, lon Dragomir-Nevrincea, Dragan Simonescu-Dubești, Lucrețiu Rusu-Ohaba 
Română, Cristian lenea-Susani, Timotei Bihoi-Jupani și Marian Boriţoni-Sudriaş. 

Din partea protopopiatului a participat protopopul Bujor Păcurar. 

În deschiderea acestui cerc în biserica parohiei s-a oficiat acatistul Sfinţilor Arhangheli Mihail şi Gavril. La această 
slujbă au paricipat 30 de credincioşi. Protopopul a mulţumit preotului Dumitru Craşovan pentru activitatea ce a 
desfăşurat-o în anul 2019. 

4. Zolt. La data de 7 noiembrie la ora 10 a avut loc cerul pastoral-misionar la care au participat următorii preoţi: 
Veniamin Pîrvoni-Zolt, Sebastian Drăgan-Mâtnicu Mic, Daniel lancu-Nădrag, Miron Zepa-Bârna, Vasile Costin- 
Jureşti, Florin Florescu-Drinova, Georgel Jilavu-Surducu Mic, Dorin Jurji-Traian Vuia, lonuţ Lacaţiş-Bucovăţ, loan 
Panusciac-Pogănesști. Au lipsit preoţii Bojidar leremici-Fârdea, motivat-înmormântare și Valentin Paulescu-Gladna 
Română, motivat-înmormântare. 

Din partea protopopiatului a participat protopopul Bujor Păcurar. 

În deschiderea acestui cerc în biserica parohiei s-a oficiat acatistul Sfinţilor Arhangheli Mihail şi Gavril. La 
această slujbă au paricipat 26 de credincioşi. Protopopul a mulţumit preotului Veniamin Pîrvoni de la parohia 
Zolt pentru activitatea ce a desfăşurat-o în anul 2019. 

Menţionăm că la aceste cercuri pastorale preotul gazdă a susţinut raportul de activitate pe anul 2019 prin care 

a arătat situaţia din parohia pe care o păstorește, pe tărâm pastoral-misionar, administrativ-bisericesc, economico- 
gospodăresc, social-caritabil și de învăţământ bisericesc. La fiecare cerc preoţii au prezentat raportul de activitate 
pe anul 2019. 

Am constatat că ţinând cercurile pastorale, prin rotaţie, la fiecare parohie din cercul respectiv, credincioșii sunt 
prezenţi în număr din ce în ce mai mare, dornici de a participa și la altfel de servicii religioase și teme bisericești. Au 
fost credincioși care ne-au mulţumit de programul desfășurat cu acest prilej și ne-au solicitat să le mai repetăm. 

La final au avut loc dezbateri referitoare la problemele legate de activităţile duhovnicești, pastoral-misionare 
şi administrative din cadrul parohiilor fiecărui cerc. 

Tot cu această ocazie preoţii de la parohiile misionare și o parte din cei de la parohiile de categoria a IIl-a cu 
venituri financiare reduse, mulţumesc Înaltpreasfinţitului Mitropolit loan pentru sprijinul acordat, în vederea 
completării salariului din fondurile proprii (a consemnat protopop Bujor Păcurar). 


Simpozion teologic internaţional la mănăstirea Timişeni 

Cu binecuvântarea Înaltpreasfinţitului Părinte loan, Mitropolitul Banatului, Mănăstirea Timişeni-Şag din cadrul 
Arhiepiscopiei Timișoarei a găzduit, luni, 4 noiembrie, Simpozionul Internaţional de Teologie „Maica Domnului 
ocrotitoarea creștinilor”. 

Manifestarea a debutat cu Acatistul Acoperământului Maicii Domnului oficiat de pr. lect. Dr. Adrian Covan, 
profesor la Facultatea de Teologie din Timișoara în biserica veche a mănăstirii. Apoi, cei prezenţi s-au îndreptat 
spre sala de conferinţe a sfintei mănăstiri, unde părinţii conferenţiari și-au susținut lucrările tematice pregătite. 
Cuvântul de binecuvântare al Chiriarhului Banatului a fost transmis de către pr. Zaharia Pereș, consilier cultural al 
eparhiei. Moderatorul sesiunii plenare a fost pr. conf. dr. Constantin Jinga, coordonatorul Facultăţii de Teologie 
din Timișoara. 

Au luat cuvântul la deschidere prof. 
univ. dr. Rasko lovic, de la Facultatea de 
Teologie din Belgrad, Serbia, pr. Univ. 
dr. Mihai Himcinschi, decanul Facultăţii 
de Teologie din Alba-lulia, pr. Univ. dr. 
3 Dumitru Megheșan, decanul Facultăţii 
= de Teologie din Oradea și pr. Univ. 
„/ dr. Gheorghe Petraru, Facultatea de 

i Teologie din lași. Din partea decanatului 
a adresat un cuvânt de bun venit 
conf. univ. dr. Valy Ceia, prodecan al 
Facultăţii de Litere, Istorie și Teologie din 
Timişoara. 

Au luat parte la această manisfestare 
duhovnicească preoţi și teologi 
din Patriarhia Română, dar și cadre 

za a * universitare de la alte centre teologice, 
din Serbia și Bulgaria. De asemenea, au i fost Diocaați și studenţi de la Facultatea de Teologie din Timișoara, care 
au avut posibilitatea de a cunoaște cum se prezintă o temă la nivel universitar, precum și rolul Maicii Domnului în 
planul de mântuire al lumii. 

Lucrările conferinţei s-au desfășurat pe două secţiuni; prima secţiune a fost moderată de pr. Conf. univ. Gavril 
Trifa, iar cea de-a doua de pr. Lect. Univ. dr. Adrian Covan. Studiile prezentate la acest simpozion vor fi publicate 
într-un volum acreditat B de către C.N.C.S.I.S. 

Simpozionul Internaţional de Teologie Maica Domnului, ocrotitoarea creștinilor afostorganizat de Arhiepiscopia 
Timişoarei şi Facultatea de Litere, Istorie și Teologie din Timişoara. 


Concert caritabil la parohia Timișoara Mehala 

În Duminica a 27-a după Rusalii, la Parohia Timişoara-Mehala, în biserica cu hramul, Înălțarea Domnului” a avut 
loc un concert caritabil susținut de corul şi elevii Liceului Teologic Ortodox Sfântul Antim Ivireanul din Timișoara. 

Sute de credincioși din parohie au ascultat cu bucurie glasurile copiilor, care alături de părinţii lor au vestit 
Naşterea Domnului lisus Hristos, prin poezie, cântece religioase şi colinde tradiționale. 

Acestconcertaavutun scopcaritabil pentru ajutorarea A 
mai multor elevi aflaţi într-o situaţie dificilă, atât din | 
punct de vedere financiar, cât și al sănătăţii. Conducerea 
Liceului Teologic Ortodox și Parohia Timişoara-Mehala 
s-au implicat activ în buna organizare a evenimentului 
cu caracter filantropic. 

Elevii și cadrele didactice ale liceului vor continua 
aceste concerte caritabile, și în alte locaţii din oraș, în 
spitale și case de bătrâni, iar final corul și elevii liceului, 
alături de părinţi și cadre didactice, vor încheia seria de 
concerte la Filarmonica de Stat „Banatul” din Timişoara 
cu un concert pe data de 10 decembrie. 


id 


Concert de colinde al elevilor de la Liceul Ortodox „Sfântul Antim Ivireanu 

La 10 decembrie a avut loc concertul de Colinde al elevilor de la Liceul Teologic „Sfântul Antim Ivireanul” din 
Timişoara la Filarmonica Banatul cu sala plină. 

Copiii au susținut un concert de zile mari, alcătuit din colinde tradiționale interpretate de corul de copii al şcolii 
şi corul liceului, recital de pian susţinut de elevul Theodor Rădulescu și un scurt moment de dansuri populare, care 
a fost deliciul serii. În urma parteneriatului dintre Fundaţia Filantropia Timişoara şi Liceul Teologic Ortodox,„Sfântul 
Antim Ivireanul” concertul de aseară a fost unul caritabil. S-au adunat bani pentru a ajuta Spitalul de Psihiatrie și 
pentru Măsuri de Siguranţă Jebel, în scopul facilitării extinderii activităţilor de recuperare psiho-socială, reinserție 
şi reabilitare în cadrul comunităţii a 
pacienţilor diagnosticaţi cu tulburări 
psihice și drogo-dependenţă din cadrul 
acestui spital. 

Aseară, 10 decembrie 2019 a avut 
loc concertul de Colinde al elevilor 
de la Liceul Teologic „Sfântul Antim 
Ivireanul” din Timişoara la Filarmonica 
Banatul cu sala plină. Copiii au susţinut 
un concert de zile mari, alcătuit din 
colinde tradiționale interpretate de 
corul de copii al şcolii și corul liceului, 
recital de pian susţinut de elevul 
Theodor Rădulescu și un scurt moment 
de dansuri populare, care a fost deliciul 
serii. În urma parteneriatului dintre 
Fundaţia Filantropia Timişoara și Liceul 
Teologic Ortodox,„Sfântul Antim Ivireanul” concertul de aseară a fost unul caritabil. S-au adunat bani pentru a ajuta 
Spitalul de Psihiatrie şi pentru Măsuri de Siguranţă Jebel, în scopul facilitării extinderii activităţilor de recuperare 
psiho-socială, reinserție şi reabilitare în cadrul comunităţii a pacienţilor diagnosticați cu tulburări psihice și drogo- 
dependenţă din cadrul acestui spital. 

S-a organizat în holul Filarmonicii o expoziţie cu scop caritabil cu produse hand-made realizate în timpul 
activităţilor de ergoterapie și de terapie prin artă, de către persoanele diagnosticate cu tulburări psihice și 
drogo-dependenţă în cadrul unităţii. Participanţii la concert au avut ocazia de a achiziționa cadouri pentru 
cei dragi şi de a contribui la acțiunea de strângere de fonduri pentru susţinerea viitoare a acestor activități, 
precum: amenajarea unui zone externe comune, care să permită organizarea unor activități de terapie 
prin artă, respectiv amenajarea unui club multifuncțional pentru activităţi de terapie ocupaţională prin 
reabilitarea şi dotarea clădirii vechiului cămin cultural aflat în incinta unităţii. „În urma concertului s-a adunat 
suma de 3800 lei, bani din care se vor achiziționa materialele necesare renovării spațiului multifuncțional. 
Mulţumim tuturor celor implicaţi în acest proiect și felicităm copiii pentru performanţă și cadrele didactice pentru 
dăruire şi dragoste”, a precizat Antonie Luiza - Fundaţia Filantropia Timișoara. 

Instalarea noului preot paroh al parohiei Giarmata 

Duminică, 10 noiembrie, din încredințarea Înaltpreasfinţitului Părinte Mitropolit loan, protopopul Mircea 
Szilagyi l-a instalat în parohie pe preotul loan Sălvan, noul preot-paroh al parohiei Giarmata. 

Soborul de slujitori, alcătuit din protopop, preoții loan Sălvan, Mihai 
Venter (preot slujitor) şi alţi clerici invitaţi, a săvârșit Sfânta Liturghie 
în biserica parohială. La slujbă au participat numeroși credincioși din | 
parohia Giarmata dar şi câteva zeci de credincioși din fostă parohie a | 
părintelui Sălvan. După cuvântul de învățătură rostit de noul paroh și |. 
după otpustul Sfintei Liturghii a urmat scurta ceremonie de instalare a | 
noului paroh în cadrul căreia i-au fost înmânate sfânta evanghelie, sfânta ÎN. 
cruce și cheile locașului de cult — simbolurile slujirii preotului paroh în 
parohie în calitate de propovăduitor al Cuvântului lui Dumnezeu, de 
săvârșitor al sfintelor slujbe și de administrator al bunurilor bisericii. 

Noul preot paroh a mulțumit în cuvântul său lui Dumnezeu pentru tot 
ajutorul primit în slujire şi în viaţă, Înaltpreasfinţitului Părinte Mitropolit 
loan pentru încrederea acordată prin numirea în această parohie. Nu 
au fost uitaţi din cuvântul părintelui Sălvan nici credincioșii din parohia 
Folea, protopopiatul Deta, care l-au susţinut în activitate. 

Părintele loan Sălvan vine la slujirea în parohia Giarmata după o 
activitate pastorală și administrativă bogată în parohia Folea, în care a 
slujit de la hirotonia întru preoție. 


Sfinţirea capelei mortuare din orașul Făget 

Vineri, 8 noiembrie de sărbătoarea Sfinţilor Arhangheli Mihail și Gavriil, în prezenţa Înaltpreasfinţitului Părinte 
Mitropolit loan, a unui sobor de preoţi în frunte cu protopopul Făgetului Părintele Bujor Păcurar, a Primarului 
orașului Făget și a numeroase oficialități locale și judeţene, a multor credincioși ai parohiilor din Făget, în 
cimitirul parohial a avut loc slujba de sfințire a noii capele funerare a orașului Făget. După ceremonia religioasă 
Înaltpreasfinţia Sa a vorbit despre necesitatea unei astfel de construcţii făcând o analogie între frumoasele gări 
ale ţării noastre din perioada interbelică și 
locașul din care credincioșii pornesc în ultima 
călătorie a vieţii lor, călătoria spre veșnicie. 
În cuvântul Înaltpreasfinţiei sale s-a amintit 
de buna colaborare ce există la Făget între 
administraţia locală a orașului și protopopiatul 
Făget, mulţumind pe această cale domnului 
primar, domnului viceprimar și consiliului 
orășenesc pentru implicarea și ridicarea acestei 
frumoase capele mortuare. 

În continuare domnul primar al Făgetului a 
mulţumit Înaltpreasfinţiei sale pentru purtarea 
de grijă și pentru implicarea în acţiunile cu 
caracter social desfășurate de biserică în 
parteneriat cu primăria din orașul Făget, și 
în semn de cinstire și apreciere din partea 
Consililului local a oferit Înaltpreasfinţiei sale 
titlul de cetățean de onoare al orașului Făget. 

Începută în urmă cu un an construcţia realizată după cele mai noi standarde cuprinde două săli de priveghi, 
o sală prăznicar, toalete și o bucătărie fiind dotată cu toate cele necesare. Această realizare a fost posibilă prin 
colaborarea dintre parohiile din Făget care au pus la dispoziţie terenul și Consiliul local care prin domnul primar 
prof. Marcel Avram și domnul viceprimar Vasile Sita s-au implicat în obținerea de fonduri și finalizarea acestei 
construcţii atât de necesare pentru făgețeni. Tot acum pe lângă lucrările la capelă au fost finalizate și aleile de 
beton și o mare parte din gardul stradal al cimitirului, care se întinde pe o suprafaţă de peste 200 de metri (a 
consemnat preot Cristian Farcaș). 

Cu binecuvântarea Chiriarhului eparhiei noastre, duminică 10 noiembrie, la mănăstirea Timişeni - Șag s-a 
săvârşit Sfânta Liturghie de către mai mulţi profesori ai Facultăţii de Teologie din Timișoara și preoții slujitori ai 
sfintei mănăstiri. Cuvântul de învăţătură 
a fost rostit de către părintele profesor fă 
Silviu Bunta din Statele Unite ale 
Americii (Orthodox Church in America). 
După rugăciunea amvonului s-a săvârşit 
parastasul pentru părintele profesor 
Vasile ltineanţ, la trecerea a doi ani de 
la înveșnicirea sa, tot acum făcându-se . 
şi evocarea personalităţii acestuia. În | 
soborul slujitorilor s-au aflat și cei doi fraţi | 
ai părintelui pomenit: Petru şi Gheorghe - 
ltineanț. Numeroșilor credincioși de faţă Ș 
la sfânta slujbă le-au fost prezentate, la 
final, cadrele didactice ale Facultăţii. În 
aceeaşi duminică şi la parohia Ferendia, 
judeţul Timis, familia părintelui profesor 
a organizat un parastas, aceasta fiind 
prima parohie în care a slujit părintele 
Vasile ltineanţ. 


Cu binecuvântarea Înaltpreasfinţiei Sale loan, Arhiepiscopul Timişoarei şi Mitropolitul Banatului și sprijin 
financiar de la Consiliul Judeţean Timiș, corul mixt,„Doina Banatului”al Parohiei ortodoxe române Timișoara losefin, 
dirijat de prof. drd. Florin Nicolae Șincari și însoţit de preotul paroh lonel Popescu, vicar eparhial, a participat la 
Festivalul Internaţional „Adventsingen” organizat de Primăria Viena, în perioada 30 noiembrie — 24 decembrie. 

Aflaţi în capitala Austriei, coriștii timişoreni au avut posibilitatea de a da răspunsurile la sfânta Liturghie în 
biserica parohiei ortodoxe române „Învierea Domnului” şi „Sfântul Apostol Andrei”, duminică, 1 decembrie a.c., 
păstorită de preotul paroh dr. Nicolae Dura și 
de preotul drd. Emanuel Nuţu. La momentul 
îndătinat, preotul lonel Popescu a susținut 
cuvântul de învăţătură despre pilda talanţilor în 
fața credincioşilor prezenți în număr mare, iar 
corala „Doina Banatului”, prin minunatele noastre 
colinde, a pogorât în sufletul fraților români 
bucuria, pacea și lumina Betleemului. Emoţia 
momentului a fost sporită și de rugăciunile |. j 
înălțate pentru poporul și ţara noastră, cu prilejul 
Zilei Naţionale, în prezența reprezentanților 
ambasadei și ai consulatului român la Viena. 

În după-amiaza zilei de duminică, de la ora 
15,30 coriștii timișoreni au deschis programul de 
colinde în sala de festivități a primăriei vieneze, 
pentru care s-au pregătit intens în ultimele două 
luni. Publicul vienez format din peste 600 de 
persoane, familiarizat cu muzica de bună calitate, 
a rămas impresionat de prestaţia deosebită a coralei noastre, care a interpretat, fără partituri și două colinde cu 
solo de soprană, dna. Alina Todea, de bariton, diacon Marius Adrian Rumega și a încheiat cu un cântec de Crăciun 
în limba germană. 

Auditoriul i-a răsplătit, de altfel, pe „ambasadorii” bănăţeni ai colindelor cu ropote de aplauze, exprimându-și 
totodată, admiraţia faţă de admirabilele lor costume tradiţionale. 

Un alt moment impresionant și emoţionant am trăit, cu toții, în ziua de luni, 2 decembrie, la Ambasada României 

din Viena, unde corala,„Doina Banatului” a onorat invitaţia Excelenței Sale Bogdan Mazuru, ambasadorul României 
în Austria. Primiţi cu multă căldură sufletească de către domnul ambasador, de doamna consul Florentina Bălăşoiu 
şi de toţi colaboratorii care ostenesc la această reprezentanţă diplomatică a ţării noastre, coriștii noștri le-au dăruit 
un frumos buchet de colinde creștinești și românești care au fost ascultate cu atenţie și cu emoție și care au 
contribuit la crearea unei atmosfere de aleasă trăire duhovnicească și patriotică. 

În numele Părintelui Mitropolit loan, al parohiei Timişoara losefin şi al membrilor coralei, preotul lonel Popescu 
a adresat sincere mulțumiri domnului ambasador și tuturor celor prezenţi, împreună cu urarea de sărbători 
binecuvântate, cu sănătate și bune împliniri în nobila misiune la care au fost chemați. 

Excelenţa Sa, domnul ambasador Bogdan Mazuru a mulţumit, de asemenea, pentru miniconcertul deosebit 
susținut de corala parohială „Doina Banatului” şi pentru colindul sfânt şi bun care a răsunat în instituția ambasadei 
şi a adus multă bucurie și emoție negrăită în sufletul ostenitorilor de acolo. 


Taina Sfântului Maslu la parohia Voiteg 

În Postul Crăciunului, din iniţiativa P. 
C. Părinte Dragan Giorgiev a fost oficiată 
Taina Sfântului Maslu în biserica „Sfântul 
Gheorghe” a parohiei Voiteg. 

Cu acest prilej au slujit P. C. Părinţi 
Petru Gărău (pens. Jebel), Zaharia George | 
(fost paroh Voiteg), Irimie Oancea (pens. 
Liebling), Virgil Roșu (parohia Pădureni) 
şi Sebastian Andrei Petrescu (parohia 
Percosova) şi părintele paroh din Voiteg. & 

Cuvântul de învăţătură a fost pregătit PĂ 
și susţinut de părintele Dragan Giorgiev 
despre „Importanţa Sfântului Maslu în 
viaţa credinciosului”. În cuprinsul predicii 
ocazionale, vorbitorul a accentuat faptul | | 
că Taina Sf. Maslu este un prilej de 
vindecare dar şi de primenire spirituală. Taina împărtășește în mod vizibil harul dumnezeiesc care în colaborare cu 
jertfa duhovnicească a credinciosului obţine atât iertarea de păcate și implicit vindecarea de patimile sufletești. 


Ziua Internaţională a Bibliei în parohia Birda 

În fiecare an şi în parohia Birda se cinsteşte în mod deosebit Ziua Internaţională a Bibliei. Pentru anul acesta 
au fost relizate două ore de cateheză la școlile din Sângeorge (13 noiembrie) și Birda (14 noiembrie) pentru elevii 
claselor |-V. 

Tema acestei zile a fost „Satul biblic. O incursiune scripturistică și fotografică” realizată printr-un material 
power-point. Tot cu acest prilej a fost organizată o expoziţie de carte cu tematică biblică, mai precis de arheologie 
a Ţării Sfinte. Scopul acestor ore a fost utilizarea și mânuirea Scripturii de către elevi care potrivit locurilor biblice 
indicate au identificat așezările sătești, meseriile, veșmintele și podoabele iudeilor din timpul Mântuitorului. 

În Introducere au fost prezentate primele adăposturi umana de locuire a zonei: peştera, coliba, cortul, modul 
de construcţie (Isaia 54, 2) şi primele case ridicate din piatră, cărămidă arsă legată cu lut sau ipsos, lemn de sicomor, 
măslin, cedru şi santal. În interior vatra focului, mobilier, vase, 
la exterior: stocarea combustibilului, șoproane, adăposturi 
pentru porumbei și coteţe. 

Au fost prezentate 11 astfel de sate care prezintă o vechime 
considerabilă, și în care a poposit Mântuitorul: Betania (unde 
Mântuitorul a poposit. Tot aici a avut loc ungerea lui lisus 
(Marcu 14, 3-9), Betfaghe (aici a trimis Mântuitorul pentru a 
lua asina cu mânzul ei pentru Intrarea în lersusalim, Marcu 
11,1), Maon (locul în care a stat David), luta (loc de reședință 
al părinţilor Sf. loan Botezătorul), Miţpe (locul în care Saul 
a fost proclamat rege, | Sam. 10, 17), Sichemul (aici a acut . 

convorbirea lui Hristos cu femeia samarineancă, loan 4, 5-42), Nazaretul (patria lui losif și al Fecioarei Maria, Luca 
1, 26), Endor, Nain (Mântuitorul a înviat aici pe fiul văduvei, Luca 17, 11-17), Cana Galileii (aici a avut loc prima 
minune, loan 2, 1-11; 4, 46-54) şi Capernaum (locul unde a stat Mântuitorul după botezul din lordan, Matei 4, 13; 
9,1), 

Elevii au identificat din textele Sfintele Scripturi, satele, casele, interioarele iudaice, meseriile și veșmintele. 

Această activitate a fost înscrisă în Acordul de Parteneriat încheiat între Biserică și Școală și a fost realizată prin 
sprijinul acordat de către prof. Maria Miron, prof. Daiana Curea de la Școala Primară din Sângeorge și prof. Doru 
Popa, profesor de Religie la Școala Gimnazială din Birda. 


Duminică, 10 noiembrie după otpustul Sfintei 
Liturghii, grupul catehetic al parohiei Gătaia 
condus de prof. Nicoleta Brădeanu a pregătit o 
serbare tematică intitulată „Înger sau demon?” 
drept răspuns la exacerbarea Halloween-ului din 
fiecare an de pe data de 31 octombrie. 

Copiii din grupa catehetică au pregătit o 
serbare în care de astă dată a fost arătat rolul 
călăuzitor al îngerului păzitor care vegheză 
asupra fiecărei persoane. Părintele Călin Negrea 
în cuvântul de prezentare a scenetei a afirmat: 
„Aşa cum îngerii sunt duhuri slujitoare și noi fiind 
chemaţi a sluji lui Dumnezeu, am pus în practică 
această chemare printr-o scenetă și mai multe 
rugăciuni închinate sfinţilor îngeri, cerând de la 
Dumnezeu <<Înger de pace, credincios, îndreptător, călăuzitor...>>”, 

Montajul religios-artistic a bucurat sufletele credincioșilor, părinţi şi bunici ai micilor credincioși. 


Duminică, 10 noiembrie a fost 
săvârşită Taina Sfântului Maslu de 
obşte în biserica cu hramul „Învierea 
Domnului” din parohia Gătaia. 

La invitaţia P. C. Părinte Călin 
Negrea, parohul locului au slujit P. C. 
Părinţi Petru Achim, Ciprian Boșca 
(parohia Banloc), Florin Groza (parohia 
Jebel), Valentin Bugariu (parohia Birda), 
Cristian Băican (parohia Bozoșu Vechi), 
lulian Popa (parohia Colonia Gătaia) și 
Valentin Cazac (parohia Bulgăruș). 


pregătit și susținut de părintele Ciprian Păi 
Boșca. Vorbitorul a plecat de la prima 
pericopă evanghelică citită la Taina 
Sfântului Maslu, cea a Samarineanului 
milostiv și a explicat faptul că în ziua de 
astăzi, Samarineanul este lisus Hristos 
care tămăduiește patimile și păcatele 
sufletești și trupești. 

S-au împărtășit de binecuvântarea 
comununii și de eleoungerea cu untdelemn sfinţit mai mulţi enoriași din parohie, precum și credincioși de la cele 
vecine. 

Militari lugojeni în acţiuni umanitare 

Militari ai Batalionului 183 Artilerie Mixtă General „lon Dragalina” 
Lugoj au luat parte în luna decembrie la o serie de acţiuni filatropice [5 
venite a îmbucura sufletele celor ce trec prin momente dificile. 
Astfel, un grup de colindători format din cadre militare a pornit cu 
„Vestea-i bună” prin urbea lugojeană și nu numai. 

Un prim popas a fost făcut la Complexul pentru persoane 
vârstnice „Sfântul Nicolae”, unde ostașii lugojeni au interpretat un | 
buchet de colinde venite a îmbucura sufletele celor instituţionalizaţi | 
în acest așezământ, dar și cele ale personalului ce le poartă de grijă 
bătrânilor. După susţinerea recitalului de colinde, fiecare a primit 
din partea militarilor un cadou, constând în alimente neperisabile, 
dulciuri, tradiționalul cozonac de sărbători, dar și obiecte de igienă - 
personală. Alaiul militar a poposit şi în alte locaţii, unde a oferit Ș 
daruri familiilor aflate în nevoi și suferinţă. 

Toate aceste acțiuni fac parte dintr-un vast proiect început în 
prima parte a lunii decembrie, atunci când un număr însemnat de 
militari ai instituţiei amintite a participat la o acţiune de donare de 
sânge la Spitalul Municipal „ Dr. Teodor Andrei” din Lugoj, în urma 
căreia tichetele valorice primite au fost donate în scopuri caritabile. 


Întâlnirea monografiştilor bănăţeni la Giarmata Vii 

Joi, 7 noiembrie a avut loc la Giarmata Vii a XI-a ediţie a reunirii monografiştilor bănăţeni. 

Manifestarea a debutat cu slujba Tedeumului de mulțumire săvârșit de P. C. Părinţi Vasile Suciu, parohul locului 
şi organizatorul acestui eveniment, Valentin Bugariu (Birda), Călin Negrea (Gătaia) și loan Mermeze (Giarmata Vii) 
în biserica cu hramul „Nașterea Maicii Domnului” a parohiei Giarmata Vii. La finalul slujbei, părintele Vasile Suciu 
a împărtășit câteva date din Monografia bisericii: ridicarea bisericii în perioada interbelică prin aportul preotului 
Filip Doboș și apoi împodobirea cu pictură. Maestrul lon Sulea Gorj a realizat pictura Pantocratorului, Maicii 
Domnului cu Pruncul şi a icoanelor aşezate pe iconostas. 

Lucrările Simpozionului au avut loc la Căminul Cultural din Giarmata Vii. Cu acest prilej au fost prezentate nouă 
volume iscălite de membrii Asociaţiei Monografiștilor bănăţeni. Primul volum, Cenad. Documente de arhivă (2019) 

! h a fost prezentat de Dușan Baiski. Tot autorul cenăzean a vorbit 

de cele două reviste ale comunei: „Morisena” și „Cenăzeanul”. 

Preotul dr. Valentin Bugariu a prezentat cartea Din pridvorul 

1 credinței. Studii, note și însemnări parohiale (2019), un volum 

care reunește contribuţii catehetice și istorice din 2011 și până 

în prezent. Materialele sunt rodul unor activități realizate în 

biserica și școala din Birda și Singeorge cu scop educativ și 
religios. 

Profesorul Livius Vasile lanoșev de la Pișchia, autor de 
poezie religioasă, cultă și dialectală și-a prezentat cele din 
urmă realizări: Marius Munteanu (memorialistică) şi Murani. 
Monografie. Scriitorul lon Marin Almăjan, editorul volumului 
Priceps al poetului dialectal, Cântări dă noapce bună, Timișoara, 
Editura Facla, 1984 a vorbit de oferta poeziei lui Marius Munteanu: imagine mustoasă și cuvântul care face explozie 
în mintea cititorului. 

Profesorul Gheorghe Lungu a prezentat volumul Mihai Roșu Martinovici (1750-1822). Un bănăţean de altădată, 
(2019). Scris de Vasilie lacob, autor a două izbutite studii monografice închinate satului Cornești și lui loan loviţă 
(1842-1867), cartea oferă cititorilor o privire completă asupra vieţii și activităţii iluministului bănăţean. În încheiere, 
prof. Gh. Lungu și prefațatorul volumului a citit auditoriului portretul Mântuitorului dintr-o lucrare iezuită tradusă 
de Roșu Martinovici. 

Ing. Vasilie lacob a recenzat cartea prof. Gheorghe Lungu, Zestrea satului Sacoșu Mare din judeţul Timiș (2019). 
În două capitole cartea oferă celor interesați culegeri şi prelucrări de folclor. Vasilie lacob aduce în prezent zestrea 
folclorică a satului cu șezători, cu tot atâtea taine, în care descântecul are rol tămăduitor, cu doine de bucurie și 

cătănie. În încheiere vorbitorul afirmă că Zestrea adunată de prof. Lungu este o comoară care va deveni parte a 
culturii bănăţene. 

Artistul fotograf Dan Buruleanu a prezentat ulima relizare, Dudeștii Noi. Albumul monografic realizat împreună 
cu Liliana Păun este o ediţie revizuită care reliefează ultimele reușite edilitare și care împreună cu tezaurul vechimii 
formează un topos distinct în Banat. 

Prof. loanTraia, preşedintele Asociaţiei Publiciștilor din Banat a realizat în calitate de coordonator un nou volum 
intitulat Publiciștii satelor bănăţene. Articole (2019). Cuprinsul este format din 49 de contribuţii ale publiciştilor 
sateşti cu o tematică diversificată. În „Argument” prof. loan Traia notează cu amărăciune şi una din problemele 
demersului asociativ iniţiat: „Din păcate îm ultimii ani se simte o serioasă pierdere de elan, o anumită letargie a 
cuprins pe unii din colegii noștri, sunt tot mai rar văzuţi la activităţile asociaţiei, ceea ce nu-i onorează. Nu trebuie 
să uite stimaţii mei colegi că, pentru, avantajele de care au beneficiat în asociaţie există o reprocitate ce trebuie 
îndeplinită” (p. 6). 

La final s-au făcut schimburi de cărți și reviste. Părintele Vasile Suciu a oferit celor prezenţi mai multe cărți și 
alte publicaţii editate de Parohia Giarmata Vii. 


Miercuri 11 decembrie, la Școala Generală din Beregsău Mare, elevii clasei a Vla sub îndrumarea doamnei 
diriginte lulia Oana, au organizat un târg de Craciun, iar banii adunaţi în urma valorificării produselor au fost 
folosiţi, în urma deciziei luate de micii 
negustori împreună cu comitetul de 
părinţi, pentru a aduce zâmbetul pe buze 
celor mai oropsiţi de soartă. 

Acestora li s-a alăturat și Parohia 
ortodoxă română Beregsău Mic, 
reprezentată de Pr. Nicolae Dale, atât în 
calitate de conducător al oficiului parohial 
cât și de tată, aducându-și aportul cu | 
suma de 1200 lei din partea oamenilor de 
bine, alături de cei 206 lei strânşi la târg. 

Suma astfel obţinută a fost folosită 
pentru achiziţionarea de alimente, care au 
fost donate fundaţiei de tineri cu dizabilităţi Pentru voi! Bucuria lor a fost cu atât mai mare cu cât părintele Nicolae 
Dale le-a rostit un cuvânt de mângâiere colindându-i şi petrecând un timp frumos împreună. 

La final, doamnele Onu Lia și Ana Rusmir, în calitate de gazde, au adus mulţumiri tuturor celor implicaţi. 


Sâmbătă, 21 decembrie a fost aniversat satul Sângeorge, cu prilejul împlinirii a 700 de ani de la prima atestare 
documentară a localităţii (1319-2019). 

Manifestarea a fost organizată de 
Consiliul Local și Primăria Comunei Birda, 
la iniţiativa unui fiu al satului, Petru Marcu 
și s-a desfășurat la Căminul Cultural „Prof. 
Laza Cnejevici”, din localitatea Sângeorge. 

În debutul întâlnirii, dl. Sorinel Marcu, p— 
viceprimarul Primăriei Comunei Birda, 
a rostit un cuvânt de bun-venit tuturor 
celor prezenți, săteni, fii ai satului și 
oaspeţi. Apoi, vorbitorul a prezentat 
istoricul satului, reliefind faptul că acest 
sat este unul dintre cele mai vechi așezări 
umane din Banat. În continuare au mai 
luat cuvântul P. C. Părinţi Valentin Bugariu 
de la parohia Birda și Jivoine Maletici de 

la parohia sârbă Denta. Cei doi au scos în priveliște câteva aspecte bisericești: rolul şi rostul Mănăstirii Sfântul 
Gheorghe pentru microzona istorică dar și pentru istoria poporului român. 

Din partea Comunităţii Locale, dl. Marius Gheorghe Stoian, primarul Comunei Birda a primit o Diplomă de 
excelenţă pentru realizările edilitare din satul Sângeorge și pentru implicarea în buna desfășurare a acestei 
manifestări. Din partea Primăriei, dl. Petru Marcu a fost răsplătit pentru iniţiativa avută. 

Din partea Consiliului Local și al Primăriei Birda au fost răsplătiți cu premii copiii comunei care s-au evidenţiat 
în întreceri școlare, artistice și sportive. Au fost răsplătiți cu premii și aplauze elevii: Denisa și Tudor Scrofan, Rodica 
Brulincu, Denisa Mîndruţ și Călin Onia. 

Programul artistic a debutat cu un buchet de colinde interpretate de copiii din Comună. Au urmat un program 
de jocuri pregătite de Ansamblul „Birdeanca” condus de instructorul Cătălin Voicu. 

D-na Dara Anderwald, bibliotecar la Biblioteca Comunală Birda a prezentat o istorie fotografică a satului 
Sângeorge, din cele mai vechi timpuri și până astăzi pe muzica cantautorului Laza Cnejevici. 

Organizatorii au distribuit şi un pliant închinat aniversării în care se regăsesc date de ieri şi de astăzi, istoricul 
satului, realizările gospodărești ale Primăriei, bisericile locului. 

Au fost prezenţi la această sărbătoare a satului Sângeorge: consilieri locali, angajaţi ai Primăriei, reprezentanţi 
ai Grădiniţei cu P. N., ai Şcolii Gimnaziale, Poliţiei, Parohiilor Ortodoxe, localnici, fii ai satului și oaspeți. 


Concursul Judeţean de Religie „Bucuria Nașterii Domnului în suflet de copil” 

În ajunul Praznicului Sfântului lerarh Nicolae s-a încheiat Concursul judeţean de cultură religioasă „Bucuria 
Nașterii Domnului în suflet de copil”, ediţia a VII-a, 2019. Au concurat 1.375 de elevi la nivel de clasa a III-a, organizați 
în 100 de echipe. Ei au reprezentat 56 de unităţi de învățământ din judeţului Timiş. Îndrumarea copiilor a fost 
asigurată de către 83 de coordonatori - profesori de religie, profesori din învățământul primar și preoţi catehizatori 
- în parteneriat și comuniune creștină. 

i Fiecare echipă s-a înscris în secţiunea preferată, concurând cu o 
lucrare artistico-plastică sau (și) cu o lucrare literar-artistică pe tema 
“ dată, Lucrările tuturor concurenţilor sunt deosebit de frumoase 
4 și tehnicile folosite foarte diverse. Au fost premiate următoarele 
echipe: 

| Secţiunea literar-artistică: 

Premiul |: Școala Gimnazială Ghiroda, CI. a IIl-a - Coordonator, 
“ Profesor Cecilia Cruceru. 

Premiul II: Liceul Teologic Ortodox „Sfântul Antim Ivireanul” 
Timişoara, Cl. a Ill-a A - Profesori coordonatori: Andreea Maria 
Constantin și Alina Simona Gheran; Școala Gimnazială Nr. 18 
Timişoara, CI. a III-a A, B şi C - Profesori coordonatori: Crina Pârvu, 

: — Daniela Câţu, Inga Biliuţă şi Adina Mudure. 
Premiul III: Liceul Teoretic „William Shakespeare” Timișoara, CI. a IIl-a E 3 - Profesori coordonatori: Luminiţa 
Gabriela Văcariu, Eva Stoian şi Diacon Dorin Cătinean; Liceul Tehnologic „Petre Mitroi”Biled, Cl.a III-a - Coordonator, 
Profesor Camelia Florica Pașca. 

Secţiunea artistico-plastică: 

Premiul |: Colegiul Naţional Bănăţean, - 
Cl. a Ill-a A - Profesori coordonatori: Nadia „. 
Stănilă și Talica Stoinel; Cl. a III-a B- Profesori 
coordonatori: Alexandra Leordean, Dorica 
Motoc şi Oana Sidorof; Școala Gimnazială 
„Dimitrie Țichindeal!” Becicherecu Mic, Cl. a 
III-a — Profesori coordonatori: Lăcrămioara 
Tecar și Adela Ignat; Școala Gimnazială 
Beregsău Mare, Cl. a lIll-a - Profesori 
coordonatori: loana Dragomir, Cristina 
Sabău şi Preot Semenic Sârbu; Școala 
Gimnazială Sînandrei, Cl. a Ill-a — Profesori 
coordonatori: Sorina Nicolicin şi Cristina 
Paloș. 

Premiul II: Liceul Teoretic „Nikolaus Lenau” Timișoara, CI. a IIl-a E - Profesori coordonatori: Cella Botoș, Laura 
Ogârcin și Preot Marcel Vlaicu; Școala Gimnazială Nr. 13 Timişoara, CI. a IIl-a C - Profesori coordonatori: Dorina 
Crâșciu şi Damian Gabriel; Şcoala Gimnazială Nr. 19 Timişoara, Cl. a IIl-a A - Profesori coordonatori: Maria Train 
şi Maria Sârghiac; Școala Gimnazială Nr. 24 Timişoara, CI. a IIl-a B - Profesori coordonatori: Dănuţ Gorbănescu și 
Mihaela Panda; Școala Gimnazială Nr. 1 „Theodor Bucurescu” Sânnicolau Mare - Profesori coordonatori: Carmen 
Patricia Lepădat, Gheorghe Mândrean și Preot protopop Marius Gabriel Podereu. 

Premiul III: Liceul Teologic Ortodox „Sfântul Antim Ivireanul” Timișoara, Cl. a III-a B - Profesori coordonatori — 
Andrea Maria Constantin și Mihaela Ritter; Colegiul Naţional Bănăţean, CI. a III-a C - Profesori coordonatori: Nadia 
Stănilă și Luminiţa Josu; Școala Gimnazială Nr. 24 Timișoara, Cl. a III-a H - Profesori coordonatori: Septimia Nica și 
Monica Soare, Școala Gimnazială Dumbrăviţa, Cl. a IIl-a C - Profesori coordonatori: loana Dragomir, Sanda Vasiu 
şi Preot Adrian Nicola. 

Concursul și-a atins scopul principal - mărturisirea de către copii și coordonatori a credinței ortodoxe prin 
intermediul mijloacelor literar - artistice şi artistico — plastic. A reieșit astfel bucuria izvorâtă în sufletul copiilor 
prin Naşterea Pruncului Sfânt - a Domnului și Mântuitorului nostru lisus Hristos. 

Organizatorul acestui concurs-eveniment a fost Arhiepiscopia Ortodoxă Română a Timişoarei, care are ca 
parteneri deja tradiționali în buna desfășurare Consiliul Judeţean Timiș, Inspectoratul Şcolar Judeţean Timiş, 
Liceul Tehnologic „Petre Mitroi” Biled și Parohia Ortodoxă Română Biled. 

X* 

Mulţumim Consiliului Judeţean Timiș pentru finanţarea acordată, sponsorilor pentru sprijinul financiar (S.C. 
Bioclinica S.A., Timișoara, în special Gheorghiu Cristinel și S.C. Computing Approach S.R.L., Timișoara, doamnei 
Mureşan Voichiţa), precum și colaboratorilor noștri (respectiv, editurilor Egumeniţa, Partoș şi Institutul Biblic)! 

Mulţumim echipei de profesori evaluatori/ Secţiunea artistico-plastică din cadrul Liceului de Arte Plastice 
din Timișoara, partenerul nostru, respectiv doamnei director, Profesor dr. Veronica Adorian, doamnei profesor 
Nicoleta Spătar și doamnei profesor drd. luliana Ceapsa! 

Mulţumim echipei de profesori evaluatori/ Secţiunea literar-artistică din cadrul Liceului Teologic Ortodox 
„Sfântul Antim Ivireanul” din Timișoara, partenerul nostru, respectiv doamnei director, profesor Adela Panait, 
doamnelor profesor Mihaela Ritter, Marinela Ciura şi Narcisa Ramona luga! (au consemnat preot paroh Marius 
Ruscu şi profesor de religie Dana Nicoleta Ruscu). 

X 

Din partea Școlii Gimnaziale și Parohiei Ortodoxe Birda au participat 16 elevi, 13 din Birda și trei din Sângeorge: 
Arpec-Toloș Andrei, Barbu Denis-Dumitru, Bene Izabela-Deni, Buzumurga Diana, Chereş Maria, Duşcaş Gabriela- 
Elena, Filip Bogdan-loan, Matei Darius, Moise Florentina, Noldovan Andrei-losif, Neamţu Petrișor-Cristian, Noje 
Alexandra-Daniela, Pocol Sebastian Marian, Pojar Sebastian-Alexandru, Sălajan Ricardo-Ciprian și Teodorescu 
Antonela. În 22 decembrie, după otpustul Sfintei Liturghii, au fost premiaţi copiii care au participat la această 
întrecere de verificare a cunoștințelor religioase. 


Concursul Judeţean de Religie „Sfântul Iosif cel Nou de la Partoș” 

În 26 noiembrie a avut loc în incinta Liceului „Sfântul Nicolae” din Deta, cea de-a IX-a ediţie a Concursului 
Judeţean „Sfântul losif cel Nou de la Partoş” faza zonală. La cele 6 secţiuni s-au înscris 39 de elevi de la Școlile 
/ Parohiile: Banloc, Birda, Ciacova, Deta (Gherman), Denta, Gătaia (Colonia Gătaia), Ghilad, Liebling, Moraviţa 
(Stamora Germană), Tormac (Şipet) şi Voiteg. 

Tematica acestui concurs a fost axată pe Anul Omagial al Satului românesc. Atât în poezie, eseu și desen 
concurenţii au redat valorile satului românesc în lucrări 
de tipul: „Naşterea Domnului la Liebling”. În cuprinsul 
acestor realizări a fost reliefat rolul sărbătorii în viața 
sătească, rolul bisericii şi al preotului în comunitatea 
rurală, bradul, colindele ca mod de vestire a Nașterii 
Domnului, Slujba Învierii ş. a. 

Juriul a fost compus din P. On. Părinte loan Prisăcean, 
protopopul Detei, Prof. Lucian Tuturigă și P. C. Părinţi 
Doru Melinescu și Ciprian Boşca (secretar). În urma 
jurizării au fost declarați câştigători următorii elevi: 
Premiul | Popovici Anastasia (secţiunea Poezie, cls. II- 
IV); Govoreanu Alexandru (secțiunea Eseu, cls. V-VIII); 

Popa Anisia (secţiunile Priceasnă și Muzică psaltică); Datcu Mihaela (secţiunea Desen, cls. II-IV); Abrudean 
Anda (secţiunea Desen, cls. V-VI). Câștigătorii fiecărei secțiuni s-au calificat pentru faza judeţeană / eparhială a 
Concursului care va avea loc la Timişoara. 

Elevii Școlii Gimnaziale din Birda au obţinut premii și menţiuni: Marcu Alexandra (Premiul al III-lea, secțiunea 
Eseu); Pop Maria (Menţiunea a II-a, secțiunea Desen); Noje Alexandra (Menţiunea a III-a, secţiunea Poezie); Chereș 
Maria; Prună Sarah (Menţiunea a III-a, secțiunea Desen) și Noje Flavia (Menţiunea a IV-a, secţiunea Eseu). 


Activităţi religioase și educative în parohia Mașloc 
| F În luna noiembrie s-au desfășurat 
câteva activităţi religioase și 
(| educative în parohia  Mașloc, 
protopopiatul Timișoara II. 

Şirul acestora a fost deschis cu 

Mi sărbătorirea Zilei Internaţionale a 

1 Bibliei în 13 noiembrie. Cu acest 
prilej, preotul Iliia Pavlovici-Pătruţ 
a susţinut o cateheză la clasa a IV-a 
de la Școala Gimnazială din Mașloc, 
jud. Timiș. Tema acestei ore a fost 
„Cuprinsul Sfintei Scripturi” în care 
vorbitorul s-a folosit și de câteva 
materiale power-point. Tot cu acest 
prilej a fost organizată o expoziție de 
carte biblică. 

În Duminica a 26-a după Rusalii 
a fost prezentată revista locală 
„Sfeșnicul” la biserica ortodoxă din 
Mașloc. După otpustul Sfintei Liturghii, preotul ic. stavr. Iliia Pavlovici-Pătruţ, parohul locului și fondatorul și 
coordonatorul revistei a vorbit de importanţa continuității unei reviste religioase și didactice în satul bănăţean. 
Publicaţia, editată de Parohia Ortodoxă și Școala Gimnazială din Mașloc dăruiește cititorilor în 48 de pagini 
un sumar bogat și diversificat. Din cuprins regăsim pagini de pedagogie și metodică școlară, jocuri, fotografie 
din comunitatea locală dar și pagini religioase. Între colaboratorii acestui număr amintim: Prof. Aura Codruța 
Danielescu, „De la segregare la integrare”; Prof. loana Dodoiu, Prof. Mihaela Apafain, „Frumuseţile toamnei în satul 
rotund <<Charlottenburg> >"; Mariana Martin, „Valenţe educative ale basmului la vârsta preșcolară și școlară 
mică” și Prof. Mihaela Corina Raicu, „Jocul didactic și stimularea creativității”. 

La Praznicul Intrării în biserică a Maicii Domnului (21 noiembrie) a avut loc Concursul revistei „Sfeșnicul”. Cu 
prilejul împlinirii a 10 ani de apariţie neîntreruptă elevii au fost răsplătiți cu reviste dar și cu instrumente de scris şi 
desen de către coordonatorii revistei, Prof. Maria Pavlovici-Pătruţ și Pr. prof. dr. Iliia Pavlovici-Pătruţ. 

În a Doua Duminică a Postului Naşterii Domnului în biserica cu hramul „Sfântul Petru şi Pavel, Stelian Plafagonul 
şi Naşterea Maicii Domnului” din Maşloc a fost oficiată Taina Sfântului Maslu. La invitaţia P. C. Părinte Illia Pavlovici 
Pătruţ au slujit P. C. Părinţi Mihai Botiz (Buzad), Radu Meşter (Alioș), Petre Temelie (Murani), Dan Dologa (Remetea 
Mică), Ciprian Cristea (Ghiroda Veche). Cuvântul de învățătură a aparținut părintelui Radu Meșter care a vorbit 
credincioşilor despre „Temelia credinţei”. 


Vizite la Spitalul de psihiatrie din Jebel 

Înaltpreasfinţitul Părinte loan Mitropolitul Banatului, a fost prezent, miercuri, 13 noiembrie, în mijlocul 
pacienţilor internaţi și abandonați atât de la Spitalul de Psihiatrie și pentru Măsuri de Siguranţă din Jebel, cât 
și de la Spitalul de Psihiatrie din Gătaia. Cu acest prilej, Părintele Mitropolit loan a oferit aprox. 1000 de articole 
vestimentare de iarnă pentru toţi pacienţii, mai ales că în această perioadă temperaturile încep să scadă. 

X* 

În ziua de 29 noiembrie, la spitalul de psihiatrie şi pentru măsuri de siguranţă din Jebel s-a săvârșit Taina 
Sfântului Maslu, la pavilioanele 6 şi 28, unde sunt internaţi bolnavi din 14 judeţe ale ţării, mulţi părăsiți de familiile 
lor. 

pee=e "PP Invitat a fost părintele lect. dr. Marius 

prcrpr ii „mda Florescu de la Facultatea de Teologie 

"7 Timişoara, care a săvârșit Sfântul Maslu 

împreună cu părintele misionar al 
” spitalului, loan Vasile Cheregi. 

Toate cadrele medicale s-au pregătit 
şi au organizat buna desfășurare a 
Sfântului Maslu, mai ales că în perioada 
postului Crăciunului fiecare credincios 
se pregătește prin post și rugăciune să 
îl primească în inimi pe Pruncul lisus 
Hristos, care se naşte în iesle pentru noi 
și a noastră mântuire. 

Părintele Marius Florescu a vorbit 
despre importanţa Evangheliilor de la 
Sfântul Maslu, textul celei de a cincea 

a amintind despre fecioarele înțelepte 
care l-au așteptat pe Mire cu candele aprinse și iriuias împodobite, având și untdelemnul necesar pentru a face 
lumină Mirelui Ceresc. 

Mulţumiri au fost aduse doamnelor dr. Brăileanu Gabriela, Daniela Baboş, Sabău Diana, Raluca Nicoară, Monica 
Pecican - psiholog la secţia 1, asistentelor şi infirmierilor care se îngrijesc de cei bolnavi. 

X* 

Ca în fiecare an, în postul Nașterii 
Domnului monahiile de la mănăstirea 
Cebza au venit cu daruri la Spitalul de 
psihiatrie și pentru măsuri de siguranță 
din Jebel. Monahiile au adus peste 
200 de pachete cu alimente, cărți de 
rugăciuni, cruciulițe și au cântat câteva 
colinde bizantine, bucurând inimile 
pacienţilor internaţi aici. Apoi ele au 
mers și în saloane la patul bolnavilor, 
împreună cu preotul misionar al 
spitalului loan Vasile Cheregi, colindând 
şi aducând alinare sufletească. 


Activităţi ale membrilor A.S.C.O.R. Timișoara 

La iniţiativa studenţilor ascoriști ai departamentului social filantropic“Zâmbet pentru inimă!” în perioada 5 - 7 
noiembrie, s-a desfășurat campania “Salvează vieți, donează sânge!” 

Campania a fost coordonată de studenţi ai Facultăţii de Medicină și a avut ca scop principal informarea 
timișorenilor despre beneficiile donării de sânge cât și incurajarea acestora pentru a dona sânge. 

Anul trecut conform unei statistici doar 66 % dintre cei care au avut nevoie de sânge au primit. De aceea 
donarea consecventă este absolut necesară. Femeile pot dona de trei ori pe an, iar bărbaţii de cinci ori, la interval 
de cel puţin opt săptămâni. 

La această acţiune au participat tineri care au donat pentru prima dată, dar și tineri care donează frecvent. 
Motivația de a lua parte la această acțiune pentru toţi donatorii a fost bucuria de a știi că ajută la salvarea unor 
vieți omenești. 

Câteva mărturii: 

Am ales să donez în cadrul campaniei origanizate de departamentul ZPI din cadrul ASCOR Timișoara și pot spune 
că pe lângă faptul că salvezi vieti, salvezi un pic și din viaţa ta, înnoindu-se sângele cu altul nou regenerat de organism. 

Doamnele asistente cu politeţea și graiul lor land cu siguranţă te vor face să mai revii. 

Cel mai important lucru, Dumnezeu este prezent în aceasta lucrare, căci la fiecare pat pe care stau donatorii, este 
câte o iconiţă! — Cătălin 

m ial ERE erei Am ales să merg să donez sânge pentru că prin toate 
= Fi Ra aceste campanii care se organizează mi-am dat seama 
TES ERU ANĂTI = CENTRUL REGIO! câtă nevoie este de sânge și câte vieți sunt puse în pericol 

(5) i din cauza lipsei acestuia.E un sentiment foarte frumos să 
i etapei știi că printr-o simpla donare de sânge care durează câteva 
119 PARA minute poți să ajuţi la salvarea unei vieți. 

Toate asistentele de la centrul de donare sunt foarte 
atente și grijulii atât în timpul recoltării cât și după recoltare 
- Andreea 

În plus, opţional, aceştia au direcționat tichetele de 
masă primite, campaniei «Vreau să zâmbesc de Crăciun!» 
pentru a asigura alimente necesare unei familii nevoiașe. 

Invitația de a dona sânge rămâne deschisă în 
continuare tuturor celor dornici de a face diferenţa cu un 
gest nobil. 

Împreună spunem DA vieţii! 


SĂNĂTĂŢII 


x 


În duminica a doua din Postului Naşterii Domnului, 
parohia Nevrincea, a avut bucuria de a avea la Sfânta și 
Dumnezeiasca Liturghie pe tinerii din A.S.C.O.R. Timișoara, care fiind îmbrăcaţi în straie populare strămoșești, au 
dat răspunsurile la strană, apoi au susținut un concert tradițional de colinde. 

După cuvântul de învățătură al Evangheliei despre Dregătorul bogat, care și-a alipit inima de bogaţia sa și 
nu a putut să urmeze chemării Mântuitorului de a merge după Dânsul pe calea desăvârşirii, părintele paroh lon 
Dragomir a subliniat faptul că nu este de ajuns păzirea poruncilor, ci este nevoie de milostenie faţă de cel sărac, 
după îndemnul Mântuitorului: „Vinde toate câte ai și le împarte săracilor și vei avea comoară în ceruri; şi vino de 
îmi urmează Mie” (Luca 18, 22), îndemnând credincioşii ca în această perioadă a Postului să fie milostivi și iubitori. 

Părintele lon Dragomir a mai precizat că acest port tradiţional, pe care tinerii invitați îl poartă cu pioșenie, este 
același cual bunicilor și străbunicilor noștri, care odinioară, participau la Sfânta și Dumnezeiasca Liturghie în straiele 
populare, făcând din orice duminică un praznic al întâlnirii lor cu Dumnezeu. Acești tineri minunaţi au reușit prin 
cântarea lor la strană şi prin concertul de colinde tradiționale susținut la finalul Sfintei Liturghii, să bucure întreaga 
biserică de minunatele cântări bisericești, urcându-i cu aripile cântării în Grădina Raiului, după cum părintele 
paroh a menţionat în cuvintele sale de mulțumire: ,, prin aceste colinde frumoase ne-au mai alinat dorul de 
Dumnezeu, colindătorii neobosiţi 
ai ASCOR Timişoara, așa precum 
în cer îngerii lui Dumnezeu 
cântă neîncetat Sfintei Treimi”. 
Totodată președintele Asociaţiei 
studenților creştini ortodocși 
români din Timişoara, Butnariu 
Cristina, a vorbit în încheiere 
de misiunea pe care o fac în 
această perioadă în satele din 
judeţul Timiș, aceea de a colinda 
parohiile și mănăstirile, unde îi 
îndeamnă inima să meargă, dar 
şi de minunatul concert caritabil 
de colinde care va urma. 

Drept mulțumire din partea 
bisericii ortodoxe din Nevrincea, 
tinerii din A.S.C.O.R. au primit în 
dar o icoană a Maicii Domnului 
Trihirussa. 

Luni, 11 noiembrie cercul misionar 6 s-a 
întrunit la Murani. La întrunire au participat 
preoţii din parohiile Alioș, Bencecu de Jos, Buzad, 
Fibiș, Maşloc, Murani și Pişchia. 

Întâlnirea a debutat cu un moment de 
rugăciune în biserica cu hramul Sf. M. Mc. 
Gheorghe a parohiei după care discuţiile întrunirii 
s-au derulat în biroul casei parohiale. Protopopul 
' Mircea Szilagyi a rostit cuvântul de deschidere 
transmițând cuvântul de binecuvântare al 
Înaltpreasfinţitului părinte Mitropolit loan al 
1 Banatului. A fost rostită și o introducere la tema 
întâlnirii, aceeași cu cea a anului omagial curent, 
şi s-a făcut referire la satul şi lumea rurală din 
3 spaţiul românesc și amprenta pe care credinţa 

i creştinismului ortodox a imprimat-o asupra 
ruralității. 

Au urmat luări de cuvânt din partea fiecărui preot participant în care s-au oglindit punctele de vedere ale 
preoților participanţi și realitățile concrete din viața bisericească a fiecărei parohii. 

În a doua parte a întrunirii s-au discutat aspecte liturgice, administrative şi gospodăreşti. S-a stăruit pentru 
oficierea cu regularitate a slujbelor bisericeşti, în special în Postul Crăciunului, şi pentru vizitarea credincioşilor 
bolnavi, în vârstă sau a celor nedeplasabili cu Sfintele Taine. 

La finalul întrunirii s-au tras protopopul a rostit un cuvânt de încheiere și s-a rostit rugăciunea de final (a 
consemnat protopop Mircea Szilagyi). 


Vineri, 13 decembrie, la 
ceas de seară, în biserica 
cu hramul “Naşterea Maicii | 
Domnului” din Sânnicolau | 
Mare, au poposit tinerii | 
de la A.S.C.O.R. Timişoara. 
Studenţii, îmbrăcaţi în 
frumoasele costume 
populare româneşti, au 
susținut un deosebit 
concert de colinde, în faţa 
credincioşilor prezenţi. 


Prin grija P. C. Părinte Sebastian Andrei 

Petrescu, parohul bisericii cu hramul 
„Adormirea Maicii Domnului” din parohia 
Percosova, a fost săvărșită Taina Sfântului 
Maslu de obște în biserica parohială în 
i Duminica a 27- după Rusalii. 
Cu acest prilej au slujit P. On. Părinte loan 
i Prisăcean, protopopul Detei şi P. C. Părinţi 
Valentin  Bugariu (parohia Birda), Zoran 
Milovanov (parohia Berecuţa), Călin Negrea 
(parohia Gătaia) și Sebastian Andrei Petrescu, 
parohul locului. 

Cuvântul de învăţătură a fost susținut de către Preaonoratul Părinte Protopop care pornind dela textul pericopei 
duminicale (Luca 13, 10-17) a vorbit celor prezenţi de pericolul gârbovirii spirituale, a îndepărtării conștiente de 
Dumnezeu și înlocuirea Lui cu oferta de comercială de consum din preajma marilor praznice creștine. 

La final copiii din grupa de cateheză parohială îndrumați de părintele paroh Sebastian Andrei Petrescu au 
colindat pe cei prezenţi cu câteva cântece tradiționale de Crăciun. 


Înfiinţarea unei plantaţii de nuci în satul Icloda 

Sâmbătă, 23 noiembrie, cu binecuvântarea Înaltpreasfinţitului Părinte Mitropolit loan al Banatului, sub 
coordonarea preotului paroh Florian Maxim, la parohia Icloda s-a desfășurat o acțiune de voluntariat pentru 
înfiinţarea unei plantaţii de nuci pe unul din terenurile parohiei. 

În urmă cu trei ani preotul Maxim, ajutat de 
credincioşii parohiei, a înfiinţat o pepinieră de nuci 
care a fost îngrijită și s-a dezvoltat frumos. Când 
lăstarii de nuci au devenit apți pentru răsădire, 
mai multe cadre didactice au colaborat pentru 
demararea unui proiect educaţional în care au 
fost implicate grădinița cu program prelungit nr. 3 
(structură a școlii generale nr. 27 din Timişoara) și 
grădinţa cu program prelungit din Giroc (structură a 
liceului teoretic David Voniga din aceeași localitate). 
Drept urmare, 120 de preșcolari însoţiţi de părinţi și 
de cadrele didactice Babescu Lăcrimioara, Maxim 
Georgeta Ramona, Nistor Marta Jadranka, Petraş 
Rodica, Gergely Maria, Manzur Mihaela Ramona și de 
îngrijitoarele Zamfir Jana, Dicu Mihaela s-au implicat 
în buna desfășurare a activității de transplantare. 

S-au sădit un total de 290 de puieţi de nuc pe 
o suprafaţă de 3 hectare de teren, conform normativelor specifice din domeniu. După încheierea activităţii cei 
implicați s-au odihnit în locașul bisericii parohiale unde membrele comitetului parohial au pregătit o agapă și i-au 
servit pe micii ostenitori cu bucatele preparate. 


Taina Sfântului Maslu la parohia Ciacova 

În Duminica a 30-a după Rusalii a fost săvârşită Taina Sfântului Maslu de obște în biserica cu hramul „Adormirea 
Maicii Domnului” din parohia Ciacova, protopopiatul Deta. 

La invitația P. C. Părinte Emanuel 
Popescu, parohul bisericii au slujit P. On. 
Părinte loan Prisăcean, protopopul Detei 
şi P. C. Părinţi loan Doţ (parohia Obad), 
Valentin Bugariu (parohia Birda), Daniel 
Groza (parohia Petroman), Călin Negrea 
(parohia Gătaia), Ciprian Ene (parohia 
Cebza) și Marcel Moclinda (parohia 
Şipet). 

Cuvântul de învăţătură a fost susţinut 
de Preaonoratul Părinte Protopop care a 
arătat cum poate omul să fie mai aproape 
de Dumnezeu plecând de la pericopa 
evanghelică duminicală. 


Vizită a protopopului la parohia Jimbolia 

În ziua de duminică, 3 noiembrie, protopopul loan Bude de la Protopopiatul Timişoara |, s-a deplasat la parohia 
Jimbolia, oficiind Sfânta Liturghie dimpreună cu preoţii locului: Petru Alexa, Grigore Marița și preotul pensionar 
loan Drăgan. 

La momentul potrivit, protopopul loan Bude a rostit predica Duminicii a 22-a după Rusalii, comentând pilda 
„despre bogatul nemilostiv și săracul Lazăr”, singurul document biblic, științific, cu privire la viaţa și starea sufletului 
nostru după moartea trupului. 


Taina Sfântului Maslu în filia Dolaţ 

Prin grija P. C. Părinte Daniel Rusan, parohul 
bisericii ortodoxe din Livezile a fost săvârșită Taina 
Sfântului Maslu de obşte în capela cu hramul „Sf. 
Dimitrie” in localitatea Dolaţ, filie a parohiei Livezile 
din protopopiatul Deta. 

Alături de părintele paroh a mai slujit și P. C. Părinte 
Valentin Bugariu de la parohia Birda din același 
protopopiat. 

Cuvântul de învățătură a fost susținut de către 
preotul invitat care a vorbit de vindecarea sufletească 
şi trupească prin harul Sfintelor Taine. 


Nou număr al revistei „„Arhanghelul” (nr. 32 / 2019) 

A apărut nr. 4 pe 2019 al revistei de cultură și religie rurală „Arhanghelul” din Birda. Cel de al 32 număr din al 
VIII-lea an, de apariţie propune cititorilor câteva rubrici consacrate în timp. 

Editorialul, iscălit de preotul Valentin Bugariu tratează o temă de acualitate „Anul Comemorativ al Patriarhilor 
Nicodim Munteanu și Justin Moisescu și al traducătorilor de cărţi bisericești” în care este ilustrată activitatea 
bisericească și culturală a Bisericii Ortodoxe Române în perioada anilor 1939 și 1986. 


Rubricile „Cateheza” și „Documentar” aduc două 
contribuţii morale și de istorie bisericească recentă 
dezvăluind implicaţiile Căsătoriei moderne de părintele 
Răzvan Mateș de la parohia Blajova și viața preotului 
mărturisitor Crăciun Opre mărturisită de preotul Ciprian 
Ene de la parohia Cebza. 

Prof. losif Marius Circa continuă șirul aminitirilor cu un 
nou episod (al XI-lea) în foiletonul „Din amintirile unui 
colonist din Gătaia”. 

Elevii au pagina rezervată „Tinere condeie”, În acest 
număr, eleva Murgea Maria Alexandra vorbește de 
„Tradiţii şi obiceiuri de Crăciun” din cultura europeană. 

„Cronica parohială” în patru pagini dezvăluie 
activitatea Bisericii din Birda concretizată în: participare 
la Olimpiada de Religie, întâlniri științifice, lansări de 
carte, cateheze comemorative dedicate Mitropolitului 
Vasile Lazarescu al Banatului și Patriarhului Justin 
Moisescu, concursuri de cunoştiințe religioase, excursii 
tematice: „Pe urmele Protopopului Mihail Gașpar la 
Bocşa”, activităţi religioase la parohie („Săptămâna 
duhovnicească”,  „Împărtășirea copiilor, „Duminica 
Ortodoxiei”) ș. a. 

Revista este însoțită de un calendar creştin-ortodox 
de buzunar, îmbogăţit de o realizare de excepţie: 
„Biserica din Birda”, pictură în ulei realizare a Maestrului 
Nik Potocean din Bocșa. 

Publicaţia poate fi consultată accesând link-ul: 
https://www.scribd.com/document/436061048/Revista- 
Arhanghelul-Nr-4-2019 

Editorial: 


Anul Comemorativ al Patriarhilor Nicodim Munteanu şi Justin 
Moisescu şi al traducătorilor de cărți bisericeşti 


Patnarlua Română a proclamat anul 2019, An 
Comemorativ al Patriarhilor Nicodim Muntean și 
Justin Moisescu și al traducătorilor de cărți 
bisericești 

Cei doi Patnarhui au condus Bisenica 
Omtodosă Română timp de 9 ami, Nicodim 
Muntearm (1939-1948) și Justin Moisescu (1977- 
1986). Deşi au aparținut unor 
generații distincte, au fost 
contemporani timp de 38 de ami 
(1910-1948). Amândoi au condus 
Bisenica Ortodoxă Română in 
vremuri deosebit de grele, Nicodim 
Munteanu (30 mie 1939 — 27 
februane 194$, Justin Moisescu 
(12 iunie 1977 — 31 iulie 1986) 

Patriarhul Nicodim Mun 
tearmu şi-a inceput arupăstonrea cu 
un an innintea inceperii celui De Al 
Doilea Război Mondial (1940- 
1944), a cunoscut guvernarea 
generalului apoi mareșalului on 
Antonescu, abdicarea regelui Carol 
al Ii-lea in favoarea fiulu său, 
Mihai 1, oromile guvernâni legio- 
mue apoi a Jerfelor din Războiul 
din Răsărit care a început în 22 
iumie 1941 

În seara zilei de 23 august 1944, Regele 
Mihai 1 a anunțat la postul de Radio incetarea 
colaborini cu Germania nazistă şi alăturarea 
forțelor aliate până la terminarea războrului 

Au fost aru de tranziție, țara fiind condusă 
de cabinete militare, de jertfe pentru termunarea 


războiul și instaurarea primului guverm connunust 
în România (6 martie 1945) 

Patnauhul Justin Moisescu a condus Biserica 
Ortodoxă Română în mii declinului regim 
connumust, care au debutat cu primele nemulțunuri 
colective (Greva minenlor din Valea Jiului din 
1977), urmată de disidenţă şi oprimare. Patriarhul 
Justin Moisescu este cel care a luptat pentru 
păstrarea patrimomului eclesias- 
stie bucureștean și a reușit în 
unele cazun translarea lăcașurilor 
de cult dintr-un loc în altul 

Patriarhul Nicodim Mun- 
teanu s-a născut într-o familie de 
oien din Pipurigul Neamțului în 6 
decembne 1864. Pe pereți uneia 
dintre odăile de oaspeți ale casei 
fnunoase și primitoare pe care a 
inâlțat-o la Mănăstirea Neamţ, 
Înaltpreastințitul a păstrat foto- 
grafia modeste case bătrânești 
din Pipirigul Neamţulia, în care el 
însuși a văzut lumina zilei de 
siubătoarea Sfântului Nicolae, în 
anul 1864. Tatăl, muntean de 
origine, din ținutul Buzăului, era 
om cu stare. Stăpânea un munte 
întreg, unde își așezase stânele și 
își ținea oile mumeroase, Aici şi-a petrecut vacanţele 
de vară în aer bun și în limușiea care i-a fost 
totdeauna dragă, Inolaltă cu părinții și cu ciobanii, la 
vatra de suflet și limbă română pe care a învățat să o 
vorbească şi să o serie atât de fnunos, viitorul 
traducător al Bibliei, acela care avea să fie 
Patnarhul României, Legătura cu Pipirigul m a 
pierdut-o mciodată, (| D. Ștefănescu, „Nicodim, 

A participat la manifestarea religios-culturală "O eparhie tânără și dinamică, într-o străveche vatră românească. 
Un sfert de veac de la inaugurarea Episcopiei Covasnei și Harghitei”, desfășurată la mănăstirea Izvorul Mureșului, 
din Episcopia Covasnei și Harghitei. 


A primit pe preotul paroh Voinel ljeconi, de la parohia Timișoara Zona Soarelui Sud, din protopopiatul Timișoara |; 
A primit pe preotul paroh lonel Maftei, de la parohia Săcălaz, din protopopiatul Timișoara |; 

A primit pe preotul Mircea Szilagyi, protopopul Oficiului protopopesc Timișoara II; 

A primit pe domnul Vasile Todi, președintele "Uniunii Jurnaliștilor din Banatul Istoric”. 


A primit pe preotul paroh Cristian Gabriel Băican, de la parohia Bazoșu Vechi, din protopopiatul Timișoara II; 

A primit pe preotul paroh Valentin Birău de la parohia Chizătău, din protopopiatul Lugoj, dimpreună cu domnul 
Tiberiu Pistrui, consilier parohial; 

A primit pe domnul colonel Sorin Homeag, directorul Spitalului Clinic Militar de Urgenţă "Dr. Victor Popescu”, 
din Timișoara; 

A primit pe domnul ec. dr. Florin Popovici, director adjunct Curtea de Conturi a României — filiala Timiș; 

A primit pe doamna Rodica Bușmachin, din Timișoara; 

A primit pe preotul paroh Achim Babos, de la parohia Dumbrăviţa, din protopopiatul Timișoara II; 

A primit pe preotul paroh Petru Temelie, de la parohia Murani, din protopopiatul Timișoara II, dimpreună cu 
domnul Sorin Dinia, președintele Asociaţiei Culturale "Acasă la Murani”, din localitate; 

A primit pe preotul Bujor Păcurar, protopopul Oficiului protopopesc Făget; 

A primit pe preotul paroh Petru ltineanţu, de la parohia Timișoara Freidorf, din protopopiatul Timișoara |. 


8 octombrie 

A primit pe preotul paroh Nicolae Călin Iftimie, de la parohia Uivar, din protopopiatul Timișoara II; 

A primit pe preoţii: conf. univ. dr. Constantin Jinga, lect. dr. Marius Florescu și lect. dr. Adrian Covan, respectiv 
pe domnul lect. dr. Daniel Lemeni, de la Facultatea de Teologie din Timișoara; 

A primit pe domnul colonel Ilie Marian Florea, din Timișoara; 

A primit pe jurnalistul Dragoș Boţa, din Timişoara; 

A primit pe preotul paroh Marius loana, de la parohia Timişoara Biserica Studenţilor, din protopopiatul Timișoara II. 


9 octombrie 

A oficiat slujba parastasului în catedrala mitropolitană, pentru elevii și profesorii trecuţi la Domnul de-a lungul 
timpului, de la Colegiul Naţional "C. D. Loga” la împlinirea a 100 de ani de la înființarea prestigiosului lăcaș de 
învățământ bănăţean; 

A primit pe preotul paroh lonuţ Mura, de la parohia Orţișoara, din protopopiatul Timişoara |; 

A primit pe preotul misionar Silviu Damșe, de la Spitalul Clinic de Obstretică-Ginecologie "Dr. Dumitru Popescu”, 
din Timișoara; 

A primit pe doamna Sorina Pintea, ministrul Sănătăţii în Guvernul României, dimpreună cu domnul Călin 
Dobra, președintele Consiliului Judeţean Timiş; 


10 octombrie 

A prezidat examenul de capacitate preoțească, sesiunea de toamnă, desfășurat în Sala de festivități, de la 
Centrul Eparhial; 

A primit pe domnul Coriolan Garboni, directorul Filarmonicii Banatul din Timişoara; 

A primit pe preotul Cristian-lonel Preian, de la parohia Checea Română, din protopopiatul Timișoara |. 


11 octombrie 
A oficiat slujba de pomenire a elevului erou Gabriel lordache, al Revoluţiei din decembrie 1989 și totodată a 
dezvelit placa comemorativă amplasată în holul de intrare al Colegiului Naţional C.D. Loga, din Timișoara. 


13 octombrie 
A oficiat Sfânta Liturghie în parohia Orţişoara, din protopopiatul Timişoara |. 


14 octombrie 
A efectuat o vizită canonică în parohia Valcani, din protopopiatul Sânnicolau Mare, unde a binecuvântat 
lucrările de renovare de la biserica parohială și a hirotesit întru iconom pe preotul paroh loan-llie Faur. 


16 octombrie 
A prezidat întâlnirea Decanilor Facultăţilor de Teologie Ortodoxă din Patriarhia Română, desfășurată în Sala de 
festivități a Centrului Eparhial. 


17 octombrie 

A primit pe profesorii de Religie Dorel Laţcu, respectiv lacob Șuta de la Liceul "Grigore Moisil” din Timișoara, 
dimpreună cu doamna prof. Liliana Buzatu, inspector școlar pentru disciplina Religie, din cadrul Inspectoratului 
Școlar Judeţean Timiş; 

A primit pe preotul paroh David Dacian, de la parohia Răchita, din protopopiatul Făget; 

A primit pe preotul paroh Constantin Timariu, de la parohia Recaș |, din protopopiatul Timișoara |; 

A primit pe preotul paroh Florentin Jura, de la parohia Timișoara Calea Martirilor - Sfântul Ștefan, din 
protopopiatul Timișoara |; 

A primit pe preotul coslujitor Mihai Venter, de la parohia Giarmata, din protopopiatul Timișoara II; 

A primit pe domnul dr. Constantin Luca, de la Institutul de Boli Cardiovasculare din Timișoara; 

A primit pe preotul paroh Bogdan Taifas, de la parohia Veștem, din Arhiepiscopia Sibiului; 

A primit pe preotul paroh Aurel Tomescu, de la parohia Timișoara Fabric Est, protopopiatul Timișoara II. 


18 octombrie 
A participat la deschiderea Salonului Internaţional de Caricatură de Presă și Arte Vizuale Satirice organizat de 
maestrul Ştefan Popa Popa's, expoziție desfășurată la Bastionul Theresia din Timişoara. 


21 octombrie 

A primit pe domnul Liviu-Ștefan Tomulea, primarul localităţii lecea Mare, dimpreună cu preotul paroh Ciprian 
Goguţ din localitate; 

A primit pe preotul paroh Sebastian Pâra, de la parohia Teș, din protopopiatul Lugoj; 

A primit pe doamna Daniela Ploia, din Timișoara. 


22 octombrie 

A primit pe domnul prof. Victor Neumann, directorul Muzeului de Artă, Timișoara; 

A primit pe domnul colonel Sorin Homeag, directorul Spitalului Clinic Militar de Urgenţă "Dr. Victor Popescu”, 
din Timișoara; 

A primit pe preotul paroh loan Doţ, de la parohia Obad, din protopopiatul Deta. 


23 octombrie 

A primit pe domnul jurist Emil Otlăcan, primarul localităţii Fântânele, din judeţul Arad, dimpreună cu domnul 
prof. Claudiu Groza, directorul Școlii Gimnaziale din localitate, respectiv preotul paroh Dan Mândra ; 

A primit pe preotul paroh Ștefan Șișu, de la parohia Cornești, din protopopiatul Timişoara |; 

A primit pe preotul paroh Simeon Vergică, de la parohia Covaci, din protopopiatul Timișoara II. 


25 octombrie 
A prezidat examenul de susținere a lucrărilor pentru obţinerea gradului | în preoţie, dar și a colocviul de 
admitere la gradul | în preoţie, desfășurat în Sala de festivități a Centrului Eparhial. 


27 octombrie 
A slujit Sfânta Liturghie la catedrala patriarhală, cu ocazia cinstirii ocrotitorului spiritual al Bucureştilor, Sf. 
Dimitrie cel Nou Basarabov, alături de Preafericitul Părinte Daniel şi de ceilalți membri ierarhi ai Sfântului Sinod. 


28 octombrie 
A luat parte la şedinţa de lucru a Sfântului Sinod, desfășurată la Palatul Patriarhiei din Bucureşti. 


30 octombrie 
A primit pe preotul paroh Daniel Escariu, de la parohia Cutina, din protopopiatul Făget; 
A primit pe preotul paroh Valentin Birău, de la parohia Chizătău, din protopopiatul Lugoj. 


Luna noiembrie 


3 noiembrie 
A participat la evenimentul cultural marcat de împlinirea a 200 de ani de la nașterea preotului și dirijorului Trifu 
Șepeţian, întemeietorul celebrului cor țărănesc de la Chizătău, desfășurat în biserica parohială. 


4 noiembrie 

A prezidat prima conferinţă preoțească de toamnă, a protopopiatelor | și II Timișoara, în sala "Preot loan Olariu” 
a parohiei Timișoara losefin; 

A primit pe domnul prof. univ. dr. Marius Craina, directorul Spitalului Judeţean de Urgenţă - Timiș. 

5 noiembrie 

A prezidat conferinţa preoțească de toamnă, a preoților din protopopiatul Deta, desfășurată în biserica 
parohială a orașului; 

Avizitat șantierul bisericii celei noi, ce se construiește în parohia Moraviţa, din protopopiatul Deta. 


6 noiembrie 

A primit pe domnul Radu Calimente, din Arad; 

A primit pe domnul prof. univ. dr. ing. Teodor Eugen Man, de la Departamentul de Hidrotehnica, din cadrul 
Universităţii Politehnica Timișoara, dimpreună cu doamna prof. Monica Sere, din Timișoara; 

A primi pe domnul Ovidiu Jurcău, director economic la Agrocomerţ Holding SA, din Timișoara; 

A primit pe domnul Viorel Cioloca, din Timișoara; 

A primit pe preotul Ovidiu Lazăr Cărăbaș, din Episcopia Caransebeșului; 

A primit pe preotul Aurel Cristian Tomescu, de la parohia Timișoara Fabric-Est, din protopopiatul Timișoara II. 


7 noiembrie 

A primit pe preotul paroh Sebastian Petrescu, de la parohia Percosova, din protopopiatul Deta; 

A primit pe preotul paroh Doru Melinescu, de la parohia Timişoara Aeroport, din protopopiatul Timișoara Il; 

A primit pe domnul prof. univ. dr. Gheorghe Clitan, de la Facultatea de Litere, Filosofie și Istorie din cadrul 
Universităţii de Vest din Timişoara; 


8 noiembrie 

A participat la Sfânta Liturghie la mănăstirea cu hramul "Sf. Arhangheli Mihail şi Gavriil”, din localitatea Petroasa 
Mare, protopopiatul Lugoj; 

În după-amiaza zilei a oficiat slujba de binecuvântare a noii capele mortuare din cimitirul parohiei Făget; 

A participat la ședința extraordinară a Consiliului Local Făget, unde i s-a acordat titlul de "Cetăţean de Onoare” 
al orașului. 

A primit pe doamna prof. Adela Panait, directorul Liceului Teologic Ortodox "Sfântul Antim Ivireanul” din 
Timişoara. 


10 noiembrie 

A oficiat Sfânta Liturghie în biserica cu hramul “Sf. Arh. Mihail și Gavriil” din parohia Ineu - Arhiepiscopia 
Aradului, alături de Înaltpreasfinţitul Părinte Timotei şi Preasfinţitul Părinte Emilian Crişanul, Episcop-vicar al 
Arhiepiscopiei Aradului, totodată fiind sfinţită pictura cea nouă și binecuvântate lucrările de renovare efectuate 
în ultimii ani la biserica parohială. 


11 noiembrie 
A prezidat lucrările conferinţei preoţeşti de toamnă, desfășurate în biserica cu hramul "Adormirea Maicii 
Domnului” din Lugoj, cu participarea preoţilor din protopopiatele Lugoj și Făget. 


12 noiembrie 

A primit pe preotul coslujitor Bogdan Neaga, de la parohia Timișoara Elisabetin, din protopopiatul Timișoara II; 

A primit pe preotul paroh Dan Cosmin, de la parohia "Sf. Cosma și Damian” Spitalul Judeţean de Urgenţă, din 
protopopiatul Timișoara |l. 


13 noiembrie 

A primit pe domnul dr. Virgil Musta, Șef lucrări la disciplina Infecțioase, din Cadrul Facultăţii de Medicină și 
Farmacie "Victor Babeș” din Timișoara; 

A primit pe preoţii Timotei Sbera și Marius Mircia, de la parohia Timișoara Ronaţ, din protopopiatul Timișoara |, 
dimpreună cu domnul arhitect Codruţ Apostol, din Timișoara. 


14 noiembrie 
A fost felicitat de către de preoți și credincioși, autorități locale şi judeţene, cu prilejul aniversării zilei de naștere. 

15 noiembrie 

A primit pe domnul asist. univ. dr. Livius Ţîrnea, de la Facultatea de Medicină și Farmacie "Victor Babeş” din 
Timişoara; 

A primit pe domnul Adrian Dehelean, de la Muzeul Banatul din Timișoara; 

A primit pe preotul paroh Călin Iftimie, de la parohia Uivar, din protopopiatul Timișoara |. 


17 noiembrie 
A oficiat Sfânta Liturghie la catedrala mitropolitană din Timișoara. 


18 noiembrie 
A primit pe doamna Aneta Ghilezan din Timișoara; 
A primit pe preotul paroh Viorel Blidariu, de la parohia Chevereșu Mare, din protopopiatul Timișoara II. 


19 noiembrie 

A primit pe domnul Mihai Anghel, directorul Radio Timișoara; 

A primit pe domnul prof. univ. dr. av. loan Pop Sabău, din Târgul Mureș; 

A primit pe preotul paroh Aurelian Milă, de la parohia Recaș II, din protopopiatul Timişoara II; 

A primit pe preotul paroh Marius loana, de la parohia Zona Pârvan - Studenţilor, din protopopiatul Timișoara Il. 


20 noiembrie 
A vizitat Spitalul de Psihiatrie de la Gătaia, unde a oferit daruri de îmbrăcăminte și hrană celor spitalizați. 


21 noiembrie 

A oficiat Sfânta Liturghie la schitul Sânandrei Colonie, din protopopiatul Timișoara |; 

A participat la slujba de înmormântare a unei mame în vârstă de 29 ani și a fiului ei în vârstă de 3 ani, urmare 
tragediei petrecute într-un bloc din Timişoara, când aceștia s-au intoxicat cu substanţe otrăvitoare, rezultate în 
urma unei deratizări efectuate în imobil. 


22 noiembrie 
A primit pe preoții Petru ltinenţu, Daniel Mateia respectiv Claudiu Roșoiu de la parohia Timișoara Freidorf, din 
protopopiatul Timișoara |. 


26 noiembrie 

A primit pe preotul paroh lonică Giţă, de la parohia Moșniţa Nouă, din protopopiatul Timișoara |; 
A primit pe preotul loan Jurji, de la parohia Becicherecu Mic, din protopopiatul Timișoara |; 

A primit pe preotul Bujor Păcurar, protopopul Oficiului protopopesc Făget; 

A primit pe preotul Petru Berbentea, din Episcopia Caransebeșului; 

A primit pe preotul militar Radu Bogdan, de la Garnizoana 18 Cercetare, Supraveghere "Decebal". 


27 noiembrie 

A primit pe preotul paroh Marinel Pitău, de la parohia Șuștra, din protopopiatul Lugoj; 

A primit pe preotul paroh Vasile Balogh, de la parohia Diniaș, din protopopiatul Timișoara |; 

A primit pe domnul colonel Sorin Homeag, comandantul Spitalului Clinic Militar de Urgenţă "Dr. Victor 
Popescu”, din Timișoara; 

A primit pe domnul dr. Traian Orban, președintele Asociaţiei "Memorialul Revoluţiei” din Timişoara; 

A primit pe domnul loan Savu, din Timişoara; 

A primit pe preotul pensionar Popa loan, de la parohia Sânpetru Mare, din protopopiatul Sânnicolau Mare. 


29 noiembrie 
A primit pe domnul ing. Ilie Todașcă, primarul localității Săcălaz. 


A consemnat preot MARIUS SFERCOCI 

